ส่วนที่ 1

การประกอบธุรกิจ

  -----------------------------------------------------------------------
  1. นโยบายและภาพรวมการประกอบธุรกิจ

  -----------------------------------------------------------------------

1.  วิสัยทัศน์ พันธกิจ

วิสัยทัศน์ “ทางเลือกบนความเชื่อมั่นสำหรับลูกค้า คู่ค้า และนักลงทุน”

พันธกิจ

1.  เราเน้นคุณค่าที่เหนือกว่า โดยนำเสนอสินค้าที่ดีและให้บริการอย่างครบวงจร
    โดยยึดมั่นความพึงพอใจของลูกค้าเป็นสำคัญ

2.  เราเป็นองค์กรที่ปรับตัวอย่างต่อเนื่อง และเสริมสร้างบรรยากาศนวัตกรรม
    เพื่อพร้อมเสมอสำหรับการเปลี่ยนแปลง

3.  เราเป็นผู้นำในการใช้เทคโนโลยีสารสนเทศเพื่อประโยชน์ทางด้านธุรกิจขององค์กร

4.  เราเน้นความแข็งแกร่งทางด้านการเงินและทรัพยากรมนุษย์

5.  เราดำเนินธุรกิจด้วยความเป็นธรรมต่อผู้ถือหุ้น พนักงาน และสังคม

    1.  ประวัติความเป็นมา การเปลี่ยนแปลง และพัฒนาการที่สำคัญ

บริษัท ล็อกซเล่ย์ จำกัด (มหาชน) (“บริษัทฯ” หรือ “ล็อกซเล่ย์”)
เป็นบริษัทที่ประกอบกิจการมานานกว่า 76 ปี เดิมชื่อ บริษัท ล็อกซเล่ย์ ไรซ์ กัมปะนี (กรุงเทพฯ)
จำกัด จดทะเบียนก่อตั้งเป็นบริษัทจำกัดเมื่อวันที่ 15 มกราคม พ.ศ. 2482
ด้วยการร่วมทุนระหว่างนายอึ้งยกหลง ล่ำซำ กับ นายแอนดรูว์ บิตตี้ (จากบริษัท ดับบลิว อาร์
ล็อกซเล่ย์ ในฮ่องกง) มีวัตถุประสงค์เพื่อประกอบธุรกิจส่งออกสินค้าทางการเกษตร เช่น ข้าว
และไม้ เป็นต้น

ตลอด 76 ปี ในการดำเนินธุรกิจ บริษัทฯ มีการเติบโตอย่างต่อเนื่องตั้งแต่ปีก่อตั้งบริษัท ต่อมาในปี
พ.ศ. 2500 บริษัท ล็อกซเล่ย์ ไรซ์ กัมปะนี (กรุงเทพฯ) จำกัด ได้เปลี่ยนชื่อเป็น บริษัท
ล็อกซเล่ย์ (กรุงเทพฯ) จำกัด และขยายธุรกิจการส่งออกสินค้าเพิ่มเติม อีกทั้งเพิ่มธุรกิจนำเข้า
และจัดจำหน่ายสินค้าจากต่างประเทศตลอดจนการให้บริการสินค้าทางด้านอุตสาหกรรมและสินค้าเทคโนโลยีชั้นสูง
ผลจากชื่อเสียงที่ดีในการดำเนินธุรกิจของบริษัทฯ
ทำให้ผู้ประกอบการชั้นนำทั้งในและต่างประเทศเข้าร่วมธุรกิจต่างๆ กับบริษัทฯ เสมอมา
จนกระทั่งช่วงปี พ.ศ. 2531 บริษัทฯ ได้เริ่มดำเนินธุรกิจด้านเทคโนโลยีอย่างเต็มตัว
ถือเป็นการเพิ่มศักยภาพในการขยายสาขาธุรกิจตอบสนองความต้องการของตลาดที่เปลี่ยนแปลงไปตามยุคสมัย

บริษัทฯ ได้แปรสภาพจากบริษัทจำกัดเป็นบริษัทมหาชน เมื่อวันที่ 1 เมษายน 2536
และได้จดทะเบียนอยู่ในตลาดหลักทรัพย์แห่งประเทศไทยในกลุ่มพาณิชย์ โดยใช้ชื่อ “LOXLEY”
ทำการซื้อขายในตลาดหลักทรัพย์ตั้งแต่วันที่ 25 มกราคม 2537

บริษัทฯ มีความมุ่งมั่นที่จะดำเนินธุรกิจแบบครบวงจร มุ่งเน้นสร้างความเจริญเติบโตที่มีคุณภาพ
เพื่อตอบสนองความต้องการของลูกค้า
และบริหารทรัพย์สินที่มีอยู่ให้เกิดมูลค่าสูงสุดตามหลักการเพิ่มมูลค่าทางเศรษฐกิจ
และรักษาประโยชน์ให้แก่ผู้ถือหุ้น

พัฒนาการ 76 ปีของล็อกซเล่ย์ แบ่งเป็น 3 ยุค คือ

-   ยุคแรก ตั้งแต่ก่อตั้งบริษัท ในปี พ.ศ. 2482 – พ.ศ. 2495

บริษัทฯ เริ่มดำเนินธุรกิจโดยการส่งออกสินค้าเกษตร เช่น ข้าว และไม้เป็นส่วนใหญ่
ก่อนขยายธุรกิจไปสู่การนำเข้าสินค้าในช่วงหลังสงครามโลก ครั้งที่ 2

-   ยุคที่ 2 ปี พ.ศ. 2496 – พ.ศ. 2530

  ช่วงแรกบริษัทฯ นำเข้าสินค้าจากอังกฤษเป็นส่วนใหญ่ ทั้งสินค้าเครื่องยนต์ อุปกรณ์ไฟฟ้า
  และมอเตอร์

ต่อมาจึงเพิ่มการนำเข้าสินค้าจากประเทศในแถบเอเชีย เช่น เครื่องยนต์จากญี่ปุ่น
แป้งคอสเมติกจากเกาหลี และเริ่มจำหน่ายสินค้าอุตสาหกรรม
และสินค้าเทคโนโลยีชั้นสูงจากต่างประเทศมากขึ้น เช่น เครื่องพิมพ์ดีดยี่ห้อโอลิเวตตี้ (Olivetti)
ซึ่งการสะสมทักษะและความเชี่ยวชาญในธุรกิจสินค้าไฮเทคในยุคนี้
เป็นจุดเริ่มต้นของการขยายธุรกิจของบริษัทฯ เข้าสู่ธุรกิจเทคโนโลยีอย่างเต็มตัวในยุคต่อมา

-   ยุคที่ 3 ปี พ.ศ. 2531 – ปัจจุบัน

  บริษัทฯ ขยายธุรกิจไปด้านโครงสร้างสาธารณูปโภค โทรคมนาคม พลังงาน
  เทคโนโลยีสารสนเทศและ

การสื่อสาร รวมถึงสินค้าอุปโภค บริโภค และงานบริการ โดยการพัฒนาระบบงานต่างๆ
และสินค้าขึ้นมาเอง เป็นตัวแทนจำหน่าย
หรือร่วมทุนกับผู้ประกอบการอื่นที่เป็นเจ้าของเทคโนโลยีหรือสินค้าที่ได้รับการยอมรับในคุณภาพทั้งระดับประเทศและสากล
ปัจจุบัน ล็อกซเล่ย์จึงเป็นศูนย์รวมของความต้องการของลูกค้าในทุกด้าน

ภาพรวมการประกอบธุรกิจของบริษัท

ธุรกิจหลักของบริษัท คือ ธุรกิจเทคโนโลยี ธุรกิจการค้า ธุรกิจบริการ และธุรกิจร่วมทุน

สายธุรกิจเทคโนโลยี ที่ดูแลงานโครงการขนาดใหญ่และโครงการขนาดเล็ก
การบริหารภายในประกอบ ด้วย กลุ่มสารสนเทศและคมนาคม กลุ่มเทคโนโลยี
และกลุ่มงานโครงการ เป็นหน่วยธุรกิจที่รองรับงานทั้งลูกค้าภาครัฐ รัฐวิสาหกิจและเอกชน
โดยจำหน่ายและให้บริการทางด้านอินฟอร์เมชั่นเทคโนโลยี โครงสร้างพื้นฐาน โทรคมนาคม
คอนซูเมอร์อิเล็กทรอนิกส์ งานด้านระบบพลังงาน ระบบสื่อสารโทรทัศน์และวิทยุ ระบบไฟฟ้า
และงานเฉพาะด้านที่เป็นสินค้าเทคโนโลยีระดับสูง

สายธุรกิจการค้า จะเกี่ยวข้องกับธุรกิจซื้อมาขายไปจะดำเนินงานภายใต้กลุ่มธุรกิจการค้า
รองรับการขายสินค้าทั้งในประเทศและต่างประเทศ โดยมีสินค้าหลากหลายชนิด เช่น
สินค้าเคมีภัณฑ์ประเภทต่างๆ ที่ใช้ในโรงงานอุตสาหกรรม เช่น อุตสาหกรรมผลิตภัณฑ์ทำความสะอาด
เครื่องสำอางค์ อาหารและยา อาหารสัตว์ เซรามิกและแก้ว ยางและพลาสติก สิ่งทอ เป็นต้น
รวมทั้งจำหน่ายผลิตภัณฑ์ก่อสร้าง สินค้าอุปโภคบริโภค รวมทั้งขยายธุรกิจการค้าสู่กลุ่มประเทศ AEC

สายธุรกิจบริการ เป็นผู้ให้บริการงานด้านการรักษาความปลอดภัยโดยให้บริการทั่วประเทศ
ทั้งภาครัฐและเอกชน รวมทั้งบริการอื่นๆ เช่น งานรักษาความปลอดภัยที่สนามบินสุวรรณภูมิ
งานรักษาความปลอดภัยสนามบินนานาชาติตามหัวเมืองใหญ่
งานรักษาความปลอดภัยของโรงแรมและบริษัทอุตสาหกรรมต่างๆ เป็นต้น

สายธุรกิจร่วมทุน เป็นเงินลงทุนในบริษัทร่วม
โดยบริษัทได้ร่วมลงทุนกับพันธมิตรทางการค้าที่มีความชำนาญการและชื่อเสียงเป็นที่ยอมรับในระดับสากล

โครงสร้างบริษัทแยกตามกลุ่ม โดยแบ่งโครงสร้างตามสายธุรกิจได้ดังนี้

[]

1.  โครงสร้างการถือหุ้นของบริษัท บริษัทย่อย บริษัทร่วมและการร่วมค้า

ณ วันที่ 31 ธันวาคม 2558 บริษัทฯ ถือหุ้นในนิติบุคคลอื่นทั้งทางตรงและทางอ้อมทั้งสิ้น 46 แห่ง
แบ่งเป็น 1) บริษัทย่อย 27 แห่ง 2) การร่วมค้า 4 แห่ง และ 3) บริษัทร่วม 15 แห่ง ดังนี้

[]

บริษัทย่อยทางตรง

+----+---------------+----------------+----------------+------+------+
| ลำ | ชื่อบริษัท        | ที่อยู่            | ประเภทธุรกิจ     | ทุน   | สัดส่ว |
| ดับ |               |                |                | จดทะ | นการ |
|    |               |                |                | เบียน | ลงทุน |
|    |               |                |                |      |      |
|    |               |                |                | (ล้าน | (%)  |
|    |               |                |                | บาท) |      |
+====+===============+================+================+======+======+
| 1  | บริษัท ล็อกซบิท   | เลขที่ 102/99    | ประกอบก        | 450  | 99   |
|    | จำกัด (มหาชน)  | ถนน ณ ระนอง    | ิจการค้าเครื่องโทร |      |      |
|    | (LOXBIT)      | แขวงคลองเตย    | คมนาคมเครื่อง    |      |      |
|    |               | เขตคลองเตย     | คอมพิวเตอร์และโป |      |      |
|    |               | กรุงเทพมหานคร   | รแกรมคอมพิวเตอร์ |      |      |
+----+---------------+----------------+----------------+------+------+
| 2  | บริษัท ดาต้า     | เลขที่ 102 ถนน ณ | ประกอบกิจการค้า  | 20   | 99   |
|    | มายนิ่ง จำกัด    | ระนอง          | ให             |      |      |
|    | (Data Mining) | แขวงคลองเตย    | ้บริการระบบอุปกรณ |      |      |
|    |               | เขตคลองเตย     | ์เทคโนโลยีสารสนเ |      |      |
|    |               | กรุงเทพมหานคร   | ทศและคอมพิวเตอร์ |      |      |
+----+---------------+----------------+----------------+------+------+
| 3  | บริษัท ล็อกซเล่ย์  | เลขที่ 102 ถนน ณ | ธุรกิจลงทุน       | 1    | 99   |
|    | จ็อยท์ แอนด์     | ระนอง          |                | ,000 |      |
|    | โฮลด์ จำกัด     | แขวงคลองเตย    |                |      |      |
|    | (Loxley J&H)  | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 4  | บริษัท ล็อกซเล่ย์  | เลขที่ 102 ถนน ณ | จ              | 20   | 99   |
|    | โมบาย จำกัด    | ระนอง          | ำหน่ายบริการบัตรเ |      |      |
|    | (Loxley       | แขวงคลองเตย    | ติมเงินสดอิเล็กทรอ |      |      |
|    | Mobile)       | เขตคลองเตย     | นิกส์ในรูปแบบต่างๆ |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 5  | บริษัท แอล      | เลขที่ 102 ถนน ณ | ธุรก            | 30   | 99   |
|    | ฟู้ดโซลูชันส์ จำกัด | ระนอง          | ิจบริการด้านอาหาร |      |      |
|    | (L Food)      | แขวงคลองเตย    |                |      |      |
|    |               | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 6  | บริษัท ล็อกซเล่ย์  | Room 2011,     | การค้าในจีน      | 0.48 | 99   |
|    | อินเตอร์- เทรด  | 20th Floor, 33 |                | ล้าน  |      |
|    | (กวางโจว)     | Yian Plaza,    |                | ดอ   |      |
|    | จำกัด          | Jianshe Liu    |                | ลล่าร |      |
|    |               | Rd., Yaexiu,   |                | ์สหรัฐ |      |
|    | (Loxley       | Guangzhou      |                |      |      |
|    | Intertrade)   | 510060         |                |      |      |
+----+---------------+----------------+----------------+------+------+
| 7  | บริษัท แอล กรีน  | เลขที่ 102 ถนน ณ | จัดหาพลังง       | 10   | 99   |
|    | โซลูชั่น จำกัด (L | ระนอง          | านทดแทนทุกรูปแบบ |      |      |
|    | Green         | แขวงคลองเตย    | กา             |      |      |
|    | Solution)     | เขตคลองเตย     | รขายไฟฟ้าและก๊าซ |      |      |
|    |               | กรุงเทพมหานคร   | การกำ          |      |      |
|    |               |                | จัดขยะและของเสีย |      |      |
+----+---------------+----------------+----------------+------+------+
| 8  | บริษัท แอล      | เลขที่ 102 ถนน ณ | ธุรกิจโรงไฟฟ้า    | 0.1  | 99   |
|    | โซลาร์ 2 จำกัด  | ระนอง          | พลังงานแสงอาทิตย์ |      |      |
|    | (L Solar 2)   | แขวงคลองเตย    |                |      |      |
|    |               | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 9  | บริษัท ล็อกซเล่ย์  | เลขที่ 102 ถนน ณ | ธุรกิจเก         | 20   | 99   |
|    | เพาเวอร์       | ระนอง          | ี่ยวกับระบบพลังงาน |      |      |
|    | ซิสเต็มส์ จำกัด   | แขวงคลองเตย    |                |      |      |
|    | (LPS)         | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 10 | บริษัท แอล      | 99, 101, 103   | จำหน่ายและติดตั้ง  | 3    | 99   |
|    | เอลิเวเตอร์     | ชั้น 2 ถนน ณ     | ลิฟท์และบันไดเลื่อน |      |      |
|    | แอนด์          | ระนอง          |                |      |      |
|    | เอ็นจิเนียริ่ง     | แขวงคลองเตย    |                |      |      |
|    | จำกัด (LEV)    | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 11 | บริษัท ล็อกซเล่ย์  | เลขที่ 555       | จำหน่ายและบ     | 275  | 85   |
|    | ไวร์เลส จำกัด   | อ              | ริการระบบโทรคมน |      |      |
|    | (มหาชน)       | าคารรสาทาวเวอร์ | าคมและสารสนเทศ |      |      |
|    | (Loxley       | ถนนพหลโยธิน     |                |      |      |
|    | Wireless)     | แขวงจตุจักร      |                |      |      |
|    |               | เขตจตุจักร       |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 12 | บริษัท กรีน      | เลขที่ 102 ถนน ณ | ผลิตและจ        | 4    | 75   |
|    | เนเจอรัล       | ระนอง          | ำหน่ายน้ำมันมะกรูด |      |      |
|    | โปรดักส์ จำกัด   | แขวงคลองเตย    |                |      |      |
|    | (Green        | เขตคลองเตย     |                |      |      |
|    | Natural       | กรุงเทพมหานคร   |                |      |      |
|    | Product)      |                |                |      |      |
+----+---------------+----------------+----------------+------+------+
| 13 | บริษัท แอล      | เลขที่ 102 ถนน ณ | ผลิตแล          | 220  | 70   |
|    | โซลาร์ 1 จำกัด  | ระนอง          | ะจำหน่ายไฟฟ้าจาก |      |      |
|    | (L Solar1)    | แขวงคลองเตย    | พลังงานแสงอาทิตย์ |      |      |
|    |               | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 14 | บริษัท          | เลขที่ 102 ถนน ณ | ให้บริการ        | 100  | 69   |
|    | ร             | ระนอง          | รักษาความปลอดภัย |      |      |
|    | ักษาความปลอดภัย | แขวงคลองเตย    | ท่าอากาศยา      |      |      |
|    | เอเอสเอ็ม      | เขตคลองเตย     | นสุวรรณภูมิและอื่นๆ |      |      |
|    | แมเนจเมนท์     | กรุงเทพมหานคร   |                |      |      |
|    | จำกัด (ASM)    |                |                |      |      |
+----+---------------+----------------+----------------+------+------+
| 15 | บริษัท ล็อกซเล่ย์  | เลขที่ 102 ถนน ณ | ธุรกิจให้เช่าอาคาร | 200  | 66   |
|    | พร็อพเพอร์ตี้     | ระนอง          | ป้ายโฆษณา       |      |      |
|    | ดีเวลลอปเม้นท์   | แขวงคลองเตย    | และให้บริการ     |      |      |
|    | จำกัด (Lox     | เขตคลองเตย     |                |      |      |
|    | Prop)         | กรุงเทพมหานคร   |                |      |      |
+----+---------------+----------------+----------------+------+------+
| 16 | บริษัท การค้าลาว | Unit 36, Bon   | การค้าในลาว     | 4    | 62   |
|    | จำกัด (SCL)    | Dongpalad,     |                | ,135 |      |
|    |               | Alley 10       |                | ล    |      |
|    |               | Chanthabouly   |                | ้านกีบ |      |
|    |               | Disttrict,     |                |      |      |
|    |               | Vieutiane,     |                |      |      |
|    |               | LAO. P.D.R.    |                |      |      |
+----+---------------+----------------+----------------+------+------+
| 17 | บริษัท แอล ฟอร์ซ | เลขที่ 102 ถนน ณ | จัดหา ผลิต       | 20   | 60   |
|    | 1 จำกัด        | ระนอง          | จำหน่าย         |      |      |
|    | (L Force1)    | แขวงคลองเตย    | เครื่องฝึกยิงเป้านิ่ง |      |      |
|    |               | เขตคลองเตย     | และเป้าเคลื่อนไหว |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 18 | บริษัท ล็อกซเล่ย์  | เลขที่ 102 ถนน ณ | ธุรกิจลงทุน       | 99   | 51   |
|    | โกลบอล จำกัด   | ระนอง          |                |      |      |
|    | (L Global)    | แขวงคลองเตย    |                |      |      |
|    |               | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 19 | บริษัท แอลบี อีวี  | เลขที่ 102 ถนน ณ | ผลิต ประกอบ     | 40   | 51   |
|    | จำกัด (LB EV)  | ระนอง          | และจำ          |      |      |
|    |               | แขวงคลองเตย    | หน่ายยานยนต์ไฟฟ้า |      |      |
|    |               | เขตคลองเตย     | รวมถ           |      |      |
|    |               | กรุงเทพมหานคร   | ึงอุปกรณ์ที่เกี่ยวข้อง |      |      |
+----+---------------+----------------+----------------+------+------+
| 20 | บริษัท ล็อกซเล่ย์  | เลขที่ 102       | จำหน่าย         | 50   | 50   |
|    | เทรดดิ้ง จำกัด   | อาคารล็อกซเล่ย์   | สินค้าอุปโภคบริโภค |      |      |
|    | (Loxley       | ถนน ณ ระนอง    |                |      |      |
|    | Trading)      | แขวงคลองเตย    |                |      |      |
|    |               | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+

บริษัทย่อยทางอ้อม

+----+---------------+----------------+----------------+------+------+
| ลำ | ชื่อบริษัท        | ที่อยู่            | ประเภทธุรกิจ     | ทุน   | สัดส่ว |
| ดับ |               |                |                | จดทะ | นการ |
|    |               |                |                | เบียน | ลงทุน |
|    |               |                |                |      |      |
|    |               |                |                | (ล้าน | (%)  |
|    |               |                |                | บาท) |      |
+====+===============+================+================+======+======+
| 21 | บริษัท ล็อกซบิท   | เลขที่ 116/19 ชั้น | ประกอบ         | 45   | 99   |
|    | พีเอ จำกัด      | 1-3 ถนน ณ      | กิจการโทรคมนาคม |      |      |
|    | (มหาชน)       | ระนอง          | บริการฐา        |      |      |
|    | (LOXBIT PA)   | แขวงคลองเตย    | นข้อมูลคอมพิวเตอร์ |      |      |
|    |               | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 22 | บริษัท เน็ทวัน    | เลขที่ 408/81    | ประกอบกิจการค้า  | 70   | 99   |
|    | เน็ทเวิร์ค โซลูชั่น | อา             | เครื่องคอมพิวเตอร์ |      |      |
|    | จำกัด          | คารพหลโยธินเพลส | รวมทั้งอะไหล่     |      |      |
|    | (NETONE)      | ชั้น 19          | และ            |      |      |
|    |               | ถนนพหลโยธิน     | อุปกรณ์คอมพิวเตอร์ |      |      |
|    |               | แขวงสามเสนใน   | ทุกชนิด          |      |      |
|    |               | เขตพญาไท       |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 23 | บริษัท          | เลขที่ 102 ถนน ณ | ประกอบกิจการค้า  | 20   | 99   |
|    | ไทยเกทเวย์     | ระนอง          | เครื่องโทรคมนาคม |      |      |
|    | จำกัด          | แขวงคลองเตย    |                |      |      |
|    | (Thai         | เขตคลองเตย     |                |      |      |
|    | Gateway)      | กรุงเทพมหานคร   |                |      |      |
+----+---------------+----------------+----------------+------+------+
| 24 | บริษัท          | เลขที่ 102/99    | บริการจัดหา      | 230  | 99   |
|    | โปรเฟสชั่นนัล    | ถนน ณ ระนอง    | บำรุงรักษา       |      |      |
|    | คอมพิวเตอร์     | แขวงคลองเตย    | วางระบบงาน     |      |      |
|    | จำกัด (PCC)    | เขตคลองเตย     | และติดตั้ง        |      |      |
|    |               | กรุงเทพมหานคร   | เครื่องคอมพิวเตอร์ |      |      |
|    |               |                | รวมท           |      |      |
|    |               |                | ั้งให้การบริการบริห |      |      |
|    |               |                | ารศูนย์คอมพิวเตอร์ |      |      |
+----+---------------+----------------+----------------+------+------+
|    |               |                |                |      |      |
+----+---------------+----------------+----------------+------+------+
| 25 | บริษัท แอล      | เลขที่           | บริการติดตั้ง      | 5    | 99   |
|    | ฮาร์ดแวร์ แอนด์  | 44/385-389 หมู่ที่ | ซ่อมแซม         |      |      |
|    | เซอร์วิส จำกัด   | 10 ถนนนวมินทร์   | อุปกรณ์ด้าน IT    |      |      |
|    | (L Hardware)  | แขวงคลองกุ่ม     | รวมทั้งจ         |      |      |
|    |               | เขตบึงกุ่ม        | ำหน่ายคอมพิวเตอร์ |      |      |
|    |               | กรุงเทพมหานคร   | และ            |      |      |
|    |               |                | อุปกรณ์ต่อพ่วงต่างๆ |      |      |
+----+---------------+----------------+----------------+------+------+
| 26 | บริษัท แอล      | เลขที่ 2         | บริการด้านสื่อสาร  | 1    | 85   |
|    | ดับเบิ้ลยู เอส    | ซอยพหลโยธิน 19  | โทรคมน         |      |      |
|    | เอ็น จำกัด (LW  | ถนน พหลโยธิน    | าคมและสารสนเทศ |      |      |
|    | SN)           | แขวงจตุจักร      | เค             |      |      |
|    |               |                | รือข่ายเคเบิลใต้น้ำ |      |      |
|    |               | เขตจตุจักร       |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 27 | บริษัท แอล      | เลขที่ 2         | บริการด้านสื่อสาร  | 1    | 85   |
|    | ดับเบิ้ลยู ที เอ็น  | ซอยพหลโยธิน 19  | โทรคมน         |      |      |
|    | จำกัด (LW TN)  | ถนน พหลโยธิน    | าคมและสารสนเทศ |      |      |
|    |               | แขวงจตุจักร      | เครือข่ายเ       |      |      |
|    |               |                | คเบิลใยแก้วนำแสง |      |      |
|    |               | เขตจตุจักร       |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+

การร่วมค้าทางตรง

+----+---------------+----------------+----------------+------+------+
| ลำ | ชื่อบริษัท        | ที่อยู่            | ประเภทธุรกิจ     | ทุน   | สัดส่ว |
| ดับ |               |                |                | จดทะ | นการ |
|    |               |                |                | เบียน | ลงทุน |
|    |               |                |                |      |      |
|    |               |                |                | (ล้าน | (%)  |
|    |               |                |                | บาท) |      |
+====+===============+================+================+======+======+
| 1  | บริษัท คาร์      | เลขที่ 102 ถนน ณ | แฟร            | 50   | 51   |
|    | คอนวินี่ จำกัด    | ระนอง          | นไชส์ในการประกอ |      |      |
|    | (Car Con)     | แขวงคลองเตย    | บธุรกิจให้บริการซ่อ |      |      |
|    |               | เขตคลองเตย     | มสีและตัวถังรถยนต์ |      |      |
|    |               | กรุงเทพมหานคร   | ด้วยความรวดเร็ว  |      |      |
+----+---------------+----------------+----------------+------+------+
| 2  | บริษัท แอล เอส  | เลขที่ 102 ถนน ณ | ให้บร           | 10   | 50   |
|    | เทคโนโลยี      | ระนอง          | ิการเทคโนโลยีด้าน |      |      |
|    | โซลูชั่นส์ จำกัด   | แขวงคลองเตย    | ความปลอดภัย     |      |      |
|    | (LS)          | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+

การร่วมค้าทางอ้อม

+----+---------------+----------------+----------------+------+------+
| ลำ | ชื่อบริษัท        | ที่อยู่            | ประเภทธุรกิจ     | ทุน   | สัดส่ว |
| ดับ |               |                |                | จดทะ | นการ |
|    |               |                |                | เบียน | ลงทุน |
|    |               |                |                |      |      |
|    |               |                |                | (ล้าน | (%)  |
|    |               |                |                | บาท) |      |
+====+===============+================+================+======+======+
| 3  | บริษัท ล็อกซเล่ย์  | เลขที่ 2         | ให             | 200  | 43   |
|    | แอนด์ เอไอที    | ซอยพหลโยธิน 19  | ้บริการรับเหมาติดต |      |      |
|    | โฮลดิ้ง จำกัด    | แขวงจตุจักร      | ั้งงานด้านสื่อสารโท |      |      |
|    | (LAH)         | เขตจตุจักร       | รคมนาคมโรงไฟฟ้า |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 4  | บริษัท เอส แอล  | เลขที่ 99/7      | ให้บริการรับเหมา  | 30   | 26   |
|    | เอ เอเชีย จำกัด | อา             | ติดตั้ง           |      |      |
|    | (SLA)         | คารซอฟต์แวร์ปาร์ค | ด้านสื่อสารโ      |      |      |
|    |               | ชั้น 29 หมู่ที่ 4    | ทรคมนาคมในประเ |      |      |
|    |               | ถนนแจ้งวัฒนะ     | ทศและต่างประเทศ |      |      |
|    |               | ต.คลองเกลือ     |                |      |      |
|    |               | อ.ปากเกร็ด      |                |      |      |
|    |               | จ.นนทบุรี        |                |      |      |
+----+---------------+----------------+----------------+------+------+

บริษัทร่วมทางตรง

+----+---------------+----------------+----------------+------+------+
| ลำ | ชื่อบริษัท        | ที่อยู่            | ประเภทธุรกิจ     | ทุน   | สัดส่ว |
| ดับ |               |                |                | จดทะ | นการ |
|    |               |                |                | เบียน | ลงทุน |
|    |               |                |                |      |      |
|    |               |                |                | (ล้าน | (%)  |
|    |               |                |                | บาท) |      |
+====+===============+================+================+======+======+
| 1  | บริษัท โอเรียนทัล | เลขที่ 333/3     | รับจ้างทำภาพ     | 150  | 50   |
|    | โพสท์ จำกัด     | หมู่บ้าน          | เทคนิคสำหรับโฆษณ |      |      |
|    | (OP)          | รัชดานิเวศน์ซอย19 | าและภาพยนตร์ฟิล์ม |      |      |
|    |               | ถนนประชาอุทิศ    |                |      |      |
|    |               | แขวงสามเสนนอก  |                |      |      |
|    |               | เขตห้วยขวาง     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 2  | บริษัท พาร์ทโซน  | เลขที่ 128       | จำหน่ายอะไหล่แล  | 56   | 46   |
|    | (ประเทศไทย)   | ถนนเสรีไทย      | ะอุปกรณ์ยานพาหนะ |      |      |
|    | จำกัด          | แขวงคันนายาว    |                |      |      |
|    |               | เขตคันนายาว     |                |      |      |
|    | (Part Zone)   | กรุงเทพมหานคร   |                |      |      |
+----+---------------+----------------+----------------+------+------+
| 3  | บริษัท          | เลขที่ 989       | ธุรก            | 100  | 40   |
|    | ไท            | อาคารสยาม      | ิจผลิตและจำหน่ายเ |      |      |
|    | ยไฟเบอร์ออพติคส์ |                | คเบิลใยแก้วนำแสง |      |      |
|    | จำกัด          | ทาวเวอร์        |                |      |      |
|    | (TFOC)        | ถนนพระราม 1    |                |      |      |
|    |               |                |                |      |      |
|    |               | แขวงปทุมวัน      |                |      |      |
|    |               | เขตปทุมวัน       |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 4  | บริษัท ล็อกซเล่ย์  | เลขที่ 102 ถนน ณ | ขายและให้บริการร | 300  | 35   |
|    | จีเท็ค เทคโนโลยี | ระนอง          | ะบบเทคโนโลยีสาร |      |      |
|    | จำกัด (LGT)    | แขวงคลองเตย    | สนเทศและระบบจำ |      |      |
|    |               | เขตคลองเตย     | หน่ายสลากออนไลน์ |      |      |
|    | (ทั้งทาง        | กรุงเทพมหานคร   |                |      |      |
|    | ตรงและทางอ้อม) |                |                |      |      |
+----+---------------+----------------+----------------+------+------+
| 5  | บริษัท ธัญธิญะ    | เลขที่ 96/286    | ผลิตและจำหน่าย   | 4    | 30   |
|    | เทคโนโลยี จำกัด | ซอยเสนาวัฒนา    | ระบบแ          |      |      |
|    | (Thantiya)    | ถนนพหลโยธิน     | ละอุปกรณ์จัดการน้ำ |      |      |
|    |               | แขวงอนุสาวรีย์    | น้ำเสีย          |      |      |
|    |               | เขตบางเขน      |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 6  | บริษัท โมบาย    | เลขที่ 128/224,  | ให             | 184  | 27   |
|    | อินโนเวชั่น จำกัด | 227, 228       | ้บริการระบบบริหาร |      |      |
|    | (MI)          | อ              | และติดตามพิกัดตำแ |      |      |
|    |               | าคารพญาไทพลาซ่า | หน่งยานพาหนะแบบ |      |      |
|    |               | ชั้น 21 ถนนพญาไท | Real Time      |      |      |
|    |               | แขวงทุ่งพญาไท    |                |      |      |
|    |               | เขตราชเทวี      |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 7  | บริษัท โฟเซโก้   | เลขที่ 170/69    | ผ              | 10   | 26   |
|    | (ประเทศไทย)   | อาคารโอเชียน    | ลิตและจำหน่ายเคมี |      |      |
|    | จำกัด (Foseco) | ทาวเวอร์ 1 ชั้น   | หล่อหลอมโลหะ    |      |      |
|    |               | 22 ถนนรัชดาภิเษก |                |      |      |
|    |               | แขวงคลองเตย    |                |      |      |
|    |               | เขตคลองเตย     |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+
| 8  | บริษัท เอ็นเอส   | เลขที่ 2 ซอยจี 9  | ผลิตและจำหน่าย   | 5    | 20   |
|    | บลูสโคป        | ถนนปกร         | แผ่นเหล็กรีดเย็น   | ,000 |      |
|    | (ประเทศไทย)   | ณ์สงเคราะห์ราษฎร์ | เหล็กเคลือบสัง    |      |      |
|    | จำกัด (NSBT)   | ตำบลมาบตาพุด    | กะสีและอะลูมิเนียม |      |      |
|    |               | อำเภอเมืองระยอง |                |      |      |
|    |               | จังหวัดระยอง     |                |      |      |
+----+---------------+----------------+----------------+------+------+
| 9  | บริษัท เอ็นเอส   | เลขที่16         | ผลิต            | 600  | 20   |
|    | บลูสโคป ไลสาจท์ | ซอยพหลโยธิน 96  | อ              |      |      |
|    | (ประเทศไทย)   | ตำบลประชาธิปัตย์  | อกแบบและจำหน่าย |      |      |
|    | จำกัด (NSBLT)  | อำเภอธัญบุรี      | หลังคาเหล็กเ     |      |      |
|    |               | จังหวัดปทุมธานี    | คลือบสำหรับอาคาร |      |      |
|    |               |                | และอุตสา        |      |      |
|    |               |                | หกรรมการก่อสร้าง |      |      |
+----+---------------+----------------+----------------+------+------+
| 10 | บริษัท บลูสโคป   | เลขที่ 1010      | ผลิตและจำ       | 360  | 20   |
|    | บิลดิ้งส์         | อาค            | หน่ายอาคารโครงส |      |      |
|    | (ประเทศไทย)   | ารชินวัตรทาวเวอร์ | ร้างเหล็กสำเร็จรูป |      |      |
|    | จำกัด (BBT)    | 3 ชั้น 8         |                |      |      |
|    |               | ห้องหมายเลข     |                |      |      |
|    |               | 803-T          |                |      |      |
|    |               | ถนนวิภาวดีรังสิต   |                |      |      |
|    |               | แขวงจตุจักร      |                |      |      |
|    |               | เขตจตุจักร       |                |      |      |
|    |               | กรุงเทพมหานคร   |                |      |      |
+----+---------------+----------------+----------------+------+------+

บริษัทร่วมทางอ้อม

+----+----------------+----------------+---------------+------+------+
| ลำ | ชื่อบริษัท         | ที่อยู่            | ประเภทธุรกิจ    | ทุน   | สัดส่ว |
| ดับ |                |                |               | จดทะ | นการ |
|    |                |                |               | เบียน | ลงทุน |
|    |                |                |               |      |      |
|    |                |                |               | (ล้าน | (%)  |
|    |                |                |               | บาท) |      |
+====+================+================+===============+======+======+
| 11 | บริษัท โพสทิค     | เลขที่ 333/3 ซอย | รับจ           | 20   | 50   |
|    | จำกัด           | 19 ถนนประชาอุทิศ | ้างทำภาพเทคนิคช |      |      |
|    | (Postique)     | แขวงสามเสนนอก  | ั้นสูงสำหรับโฆษณา |      |      |
|    |                | เขตห้วยขวาง     | และภาพยนตร์ฟิล์ม |      |      |
|    |                | กรุงเทพมหานคร   |               |      |      |
+----+----------------+----------------+---------------+------+------+
| 12 | บริษัท           | เลขที่ 183       | ผ             | 49   | 40   |
|    | บีพี-คาสตรอล     | อาคารรัชนาการ   | ลิตและจำหน่ายผล |      |      |
|    | (ประเทศไทย)    | ชั้น 23          | ิตภัณฑ์น้ำมันหล่อลื่น |      |      |
|    | จำกัด (BP       | ถนนสาทรใต้      | คาสตรอลและบีพี  |      |      |
|    | Castrol)       | แขวงยานนาวา    |               |      |      |
|    |                | เขตสาทร        |               |      |      |
|    |                | กรุงเทพมหานคร   |               |      |      |
+----+----------------+----------------+---------------+------+------+
| 13 | บริษัท วิสดอม     | 103 หมู่ที่ 2      | บริการเ        | 7    | 30   |
|    | วาสท์ จำกัด      | ตำบลบางขุนกอง   | ทคโนโลยีบนเครือ |      |      |
|    | (Wisdom)       | อำเภอบางกรวย   | ข่ายโทรศัพท์มือถือ |      |      |
|    |                | จังหวัดนนทบุรี     | และอินเตอร์เน็ต  |      |      |
+----+----------------+----------------+---------------+------+------+
| 14 | บริษัท           | เลขที่ 129       | บริการออกแบบ   | 12   | 26   |
|    | อีคาร์ทสตูดิโอ     | ถนนพระราม 9    | และ           |      |      |
|    | จำกัด           | แขวงห้วยขวาง    | จัดทำเว็บไซด์    |      |      |
|    | (Ecart Studio) | เขตห้วยขวาง     |               |      |      |
|    |                | กรุงเทพมหานคร   |               |      |      |
+----+----------------+----------------+---------------+------+------+
| 15 | บริษัท เอ็มโอแค็ป  | เลขที่ 989       | จำหน่ายสินค     | 61   | 25   |
|    | จำกัด (MOCAP)   | อา             | ้าผ่านทางโทรศัพท์ |      |      |
|    |                | คารสยามทาวเวอร์ |               |      |      |
|    |                | ถนนพระราม 1    |               |      |      |
|    |                | แขวงปทุมวัน      |               |      |      |
|    |                | เขตปทุมวัน       |               |      |      |
|    |                | กรุงเทพมหานคร   |               |      |      |
+----+----------------+----------------+---------------+------+------+

  -----------------------------------------------------------------------
  2. ลักษณะการประกอบธุรกิจ

  -----------------------------------------------------------------------

โครงสร้างรายได้ของบริษัทและบริษัทย่อย

โครงสร้างรายได้ของบริษัท ล็อกซเล่ย์ จำกัด (มหาชน) และบริษัทย่อย
โดยแยกตามกลุ่มประเภทธุรกิจ เปรียบเทียบข้อมูลสำหรับปีสิ้นสุดวันเดียวกันของปี 2558, 2557
และ 2556

[]

+---------------------------------------------------------------------+---+
| ข้อมูลสรุปทางการเงิน                                                    |   |
+---------------------------------------------------------------------+---+
| บริษัท ล็อกซเล่ย์ จำกัด ( มหาชน ) และบริษัทย่อย                              |   |
|                                                                     |   |
| []                                                                  |   |
+---------------------------------------------------------------------+---+
| ลักษณะการประกอบธุรกิจ                                                  |   |
+---------------------------------------------------------------------+---+

  -----------------------------------------------------------------------
  2.1 กลุ่มสารสนเทศและโทรคมนาคม

  -----------------------------------------------------------------------

ภาพรวม

บริษัทฯ แบ่งธุรกิจกลุ่มสารสนเทศและโทรคมนาคมเป็น 2 ส่วนหลัก คือ
ธุรกิจด้านโทรคมนาคมและธุรกิจด้านคอมพิวเตอร์
โดยหน่วยงานด้านโทรคมนาคมเป็นผู้ให้บริการครบวงจรงานระบบพื้นฐานโทรคมนาคม
และเป็นตัวแทนจำหน่ายผลิตภัณฑ์สื่อสารโทรคมนาคม
รวมทั้งเป็นผู้ให้บริการอินเตอร์เน็ตไร้สายความเร็วสูง
ส่วนหน่วยงานด้านคอมพิวเตอร์เป็นผู้ให้บริการครบวงจรงานระบบการเงิน การธนาคาร
ระบบสารสนเทศ และระบบคอมพิวเตอร์

รายได้หลักของกลุ่มฯ มาจากบริษัทย่อยที่ล้วนมีลักษณะงานที่สามารถสร้างรายได้ได้อย่างต่อเนื่อง
ทั้งจากการรับงานในโครงการใหม่ และงานบำรุงรักษา
พัฒนาระบบทั้งด้านโทรคมนาคมและคอมพิวเตอร์
ที่สามารถตอบสนองความต้องการของตลาดตามเทคโนโลยีที่เปลี่ยนแปลงไป

บริษัท ล็อกซเล่ย์ ไวร์เลส จำกัด (มหาชน)

-   ลักษณะและการจัดหาผลิตภัณฑ์หรือบริการ

บริษัท ล็อกซเล่ย์ ไวร์เลส จำกัด (มหาชน) เป็นบริษัทย่อยของ บริษัท ล็อกซเล่ย์ จำกัด (มหาชน)
ดำเนินธุรกิจโทรคมนาคม โดยแบ่งออกเป็น 4 ธุรกิจหลัก คือ

  1. บริการสื่อสารโทรคมนาคม เป็นตัวแทนจำหน่ายระบบสื่อสารระดับ Carrier ของ Huawei
  และ Alcatel–Lucent ได้แก่ SDH DWDM NGN อุปกรณ์ Enterprise product ของ
  Mitel ได้แก่ PABX รวมถึงให้บริการติดตั้งและการบำรุงรักษาหลังการขาย

  2. บริการสื่อสารไร้สาย เป็นตัวแทนจำหน่ายอุปกรณ์ Wireless broadband ของบริษัท
  Cambium Networks ให้บริการ Wireless transmission solution ต่างๆ เช่น Radio
  frequency repeater และ VSAT

  3. บริการปรับปรุงคุณภาพการให้บริการของเครือข่ายโทรศัพท์มือถือด้วยเทคนิคต่างๆ เช่น
  การแก้ไขจุดอับสัญญาณ เพิ่มอุปกรณ์ขยายสัญญาณ
  เพิ่มจุดกระจายสัญญาณให้ครอบคลุมทั้งภายในและภายนอกอาคาร

  4. เป็นผู้ประกอบการโทรคมนาคมประเภท 3
  ให้บริการสื่อสารข้อมูลความเร็วสูงโดยใช้เทคโนโลยีการสื่อสารไร้สาย เช่น Internet
  broadband, Voice over IP, Video surveillance (CCTV), Virtual private
  network (VPN) โดยเน้นบริการแก่กลุ่มลูกค้าองค์กรและลูกค้าที่มีเครือข่าย

-   การตลาดและภาวะการแข่งขัน

การนำเทคโนโลยีสารสนเทศและการสื่อสารมาใช้ในหน่วยงานของทั้งภาครัฐและภาคเอกชน
การให้ใบอนุญาตประกอบกิจการโทรคมนาคมของ กสทช.
รวมถึงความต้องการในการรับและส่งข้อมูลความเร็วสูงมากขึ้นของผู้บริโภค
ทำให้ผู้ให้บริการโทรคมนาคมทั้งภาครัฐและภาคเอกชนมีการขยายระบบโครงข่ายอย่างต่อเนื่อง
จึงส่งผลให้มูลค่าตลาดรวมของธุรกิจนี้เติบโตขึ้นอย่างต่อเนื่อง ดังนั้น
ความก้าวหน้าทางเทคโนโลยีส่งผลให้เกิดบริการใหม่ๆ ที่แตกต่างมากมาย
แต่ในขณะเดียวกันก็ส่งผลให้เกิดการแข่งขันเพิ่มมากขึ้น บริษัทผู้ร่วมประมูลงานต่างนำกลยุทธ์ต่างๆ
มาใช้ในการประมูลงาน โดยเฉพาะในการประมูลโครงการของผู้ให้บริการโทรคมนาคมภาครัฐ
เนื่องจากมีความเสี่ยงจากการชำระเงินอยู่ในเกณฑ์ต่ำเมื่อเทียบกับโครงการของภาคเอกชน
ผลจากการแข่งขันที่สูงทำให้อัตรากำไรขั้นต้นในแต่ละโครงการลดลง ทั้งนี้ ปัจจัยสำคัญในการประมูล
ได้แก่ คุณภาพของผลิตภัณฑ์ ความสามารถในการนำเสนอ Solutions ที่เหมาะสม
ความสามารถในการบริหารโครงการที่สามารถส่งมอบโครงการภายในระยะเวลาที่กำหนด
รวมทั้งความน่าเชื่อถือและศักยภาพของพันธมิตรทางธุรกิจที่เข้าร่วมประมูลงาน อาทิ
บริษัทผู้ผลิตทั้งในและต่างประเทศ ซึ่งหน่วยงานภาครัฐวิสาหกิจ
หรือบริษัทผู้ให้บริการโทรคมนาคมที่เป็นเจ้าของโครงการในลักษณะดังกล่าวจะยิ่งให้ความสำคัญกับประวัติการทำงานในอดีตของบริษัทผู้ประมูลงานนั้นๆ
ในการนี้ บริษัทฯ เชื่อว่าบริษัทฯ มีข้อได้เปรียบคู่แข่งในด้านความรู้ความชำนาญทางด้านเทคนิค
ความสัมพันธ์อันดีกับบริษัทผู้ผลิต และมีประวัติการทำงานในอดีตที่ดี
โดยเฉพาะในโครงการด้านระบบโทรคมนาคมขนาดใหญ่ ประกอบกับความสัมพันธ์ที่ดีกับลูกค้า
ทำให้บริษัทฯ จัดอยู่ในอันดับต้นๆ ของผู้ให้บริการธุรกิจจัดหา
ออกแบบระบบโครงข่ายเทคโนโลยีสารสนเทศและการสื่อสาร

นอกจากนี้บริษัทฯ
ยังคงรักษาและปรับปรุงระดับมาตรฐานของระบบการทำงานภายในองค์กรให้มีคุณภาพและประสิทธิภาพอย่างต่อเนื่อง
โดยเน้นการพัฒนาองค์ความรู้ของบุคลากร ทำให้ทีมงานขาย
ทีมงานสนับสนุนทางเทคนิคและทีมงานบริหารโครงการทันต่อการเปลี่ยนแปลงของเทคโนโลยี
รวมทั้งการเปลี่ยนแปลงในการทำธุรกิจในปัจจุบันและในอนาคต
ซึ่งเป็นส่วนสำคัญในการแข่งขันในระยะยาว
และทำให้บริษัทประสบความสำเร็จในการชนะการประมูลโครงการต่างๆ

-   งานที่ยังไม่ได้ส่งมอบ

โครงการที่อยู่ในระหว่างการดำเนินการได้แก่ โครงการติดตั้งสายเคเบิลใยแก้วเส้นทางสงขลา
สตูล ของบริษัท ทีโอที จำกัด(มหาชน)
โครงการติดตั้งท่อร้อยสายและสายเคเบิลใยแก้วของการไฟฟ้านครหลวง
โครงการติดตั้งสายเคเบิลใยแก้วของการไฟฟ้าส่วนภูมิภาค และ
โครงการติดตั้งจานรับ-ส่งสัญญาณดาวเทียมของกรมประชาสัมพันธ์
โดยมีมูลค่าโครงการทั้งหมดประมาณ 300 ล้านบาท ซึ่งจะสามารถทยอยส่งมอบจนครบทั้งหมดใน ปี
2559

นอกจากนี้ ยังมีงานบำรุงรักษางานโครงข่ายใยแก้วนำแสงของ คณะกรรมการการอุดมศึกษา และ
การไฟฟ้าส่วนภูมิภาค ที่เป็นงานต่อเนื่องไปตลอดปี 2559 อีกด้วย

บริษัท ล็อกซบิท จำกัด (มหาชน)

-   ลักษณะและการจัดหาผลิตภัณฑ์หรือบริการ

บริษัทฯ
ให้บริการด้านเทคโนโลยีสารสนเทศและระบบที่รองรับการให้บริการลูกค้าในการทำธุรกรรมทางการเงินครบวงจรด้วยตนเอง
และ/หรือ ผ่านสื่ออิเล็กทรอนิกส์ รวมทั้งการให้บริการด้านระบบงานอย่างเต็มรูปแบบทั้งระบบ
ตั้งแต่ต้นจนจบ และการให้บริการเพียงงานส่วนหน้า (Front end channel)
ระบบตอบรับอัตโนมัติ เครื่องเปลี่ยนรหัสบัตรอัตโนมัติ
ระบบจ่ายเงินโดยสื่ออิเล็กทรอนิกส์พร้อมป้องกันการดักจับและปลอมแปลงข้อมูล
ระบบหักบัญชีเช็คระหว่างธนาคารโดยการแลกเปลี่ยนภาพเช็คแทนตัวเช็ค
ระบบฝาก-ถอนเงินอัตโนมัติ และงานสารสนเทศข้อมูลด้านการบริหารจัดการความเสี่ยง
พร้อมรายงานสำหรับธนาคารและสถาบันการเงิน
เพื่อรองรับมาตรฐานรายงานทางการเงินระหว่างประเทศแบบใหม่
ซึ่งให้บริการทั้งทางด้านการจัดหา ติดตั้งรวมถึงการบำรุงรักษา

จากการศึกษาตลาดและติดตามความเปลี่ยนแปลงของเทคโนโลยีในรูปแบบต่างๆ
จึงทำให้ต้องมีการปรับปรุงและนำเสนอรูปแบบการให้บริการให้สอดคล้องกับความต้องการและเทคโนโลยีที่เปลี่ยนไป
สินค้าและบริการที่นำเสนอต้องผ่านเกณฑ์มาตรฐาน อีกทั้งบุคคลากรของบริษัทฯ
จะต้องสามารถให้บริการในด้านเทคนิค
หรือปรับแก้โปรแกรมในบางผลิตภัณฑ์ที่ได้รับอนุญาตจากผู้ผลิตได้
ซึ่งถือเป็นการให้ความเชื่อมั่นและเพิ่มมูลค่าของการให้บริการแก่ลูกค้าด้วย

-   การตลาดและภาวะการแข่งขัน

การเปิดเสรีทางการค้าของอาเซียนที่จะมีขึ้นในปี 2559 นี้ จะทำให้เกิดการแข่งขันที่รุนแรงขึ้น
กลุ่มลูกค้าเป้าหมายของบริษัทฯ ซึ่งเป็น กลุ่มสถาบันการเงิน กลุ่มธุรกิจประกันภัย
ทั้งภาครัฐและภาคเอกชน ต้องมีการปรับตัวและเปลี่ยนแปลงในทุกด้าน
ทั้งทางด้านเทคโนโลยีเพื่อเสริมความปลอดภัย การจดจำและรู้จักตัวตนของลูกค้า
รวมถึงการเพิ่มความสะดวกสบายให้กับผู้ใช้งาน ด้านรูปแบบการทำธุรกรรมและให้บริการ
การป้องกันข้อมูลที่จำเป็น ผู้ให้บริการจึงต้องระมัดระวังในการป้องกันข้อมูลที่สำคัญของผู้ใช้งาน
เพื่อเพิ่มความมั่นใจในด้านการให้บริการลูกค้า
โดยเทคโนโลยีดังกล่าวนี้ยังมีแนวโน้มที่จะเปลี่ยนไปอีก รวมทั้งข้อกำหนดต่างๆ ของหน่วยงานรัฐ
และธนาคารแห่งประเทศไทย จึงเป็นโอกาสให้เรานำเสนอสิ่งใหม่ๆ
ทั้งในรูปของสินค้าและการให้บริการเพื่อตอบสนองความต้องการนั้นๆ

อย่างไรก็ตาม บริษัทฯ
ยังมีความได้เปรียบเมื่อเทียบกับคู่แข่งถึงแม้จะมีการเปิดเสรีการค้าของประชาคมอาเซียน
เนื่องจากบุคลากรของบริษัทฯ มีความเข้าใจและเชี่ยวชาญในสินค้าและบริการที่นำเสนอเป็นอย่างดี
รวมทั้งสามารถออกแบบให้ตรงกับความต้องการของกลุ่มลูกค้า
ทำให้สามารถใช้ประโยชน์จากเทคโนโลยีได้อย่างเต็มที่
การนำสินค้าและบริการที่มีคุณภาพซึ่งมีความเหมาะสมกับความต้องการของลูกค้าเข้ามาจำหน่าย
ทำให้บริษัทฯ ได้รับความไว้วางใจจากลูกค้าอย่างต่อเนื่อง
ในบางผลิตภัณฑ์มีการเน้นการให้บริการแบบพันธมิตรกับลูกค้ารายใหญ่เพื่อสร้างความมั่นใจและตอบสนองความต้องการให้กับลูกค้าได้อย่างเต็มที่

-   งานที่ยังไม่ได้ส่งมอบและโครงการในอนาคต

บริษัทฯ มีโครงการติดตั้งเครื่อง EDC (Electronic Data Capture)
เพื่อทดแทนเครื่องที่ไม่สามารถรองรับการทำงานตามมาตรฐานใหม่ของ VISA และ Master Card
รวมทั้งของธนาคารแห่งประเทศไทยได้ การติดตั้งเครื่องเปลี่ยนรหัสบัตรหรือ PIN
การติดตั้งเครื่องฝากและถอนเงินอัตโนมัติให้กับธนาคารและสถาบันการเงินต่างๆ

สำหรับโครงการในอนาคต บริษัทฯ
มีเป้าหมายที่จะให้บริการด้านระบบเสริมความปลอดภัยของเครื่องฝากและถอนเงินอัตโนมัติ
และเข้ารหัสข้อมูลในการทำธุรกรรมอิเลคทรอนิคส์ โครงการ การบริหารและจัดการความเสี่ยง
การเงิน
ระบบป้องกันการจารกรรมข้อมูลพร้อมระบบจดจำและยืนยันตัวตนของผู้ใช้บริการหรือลูกค้าของบัตรเครดิตและบัตรเดบิต
รวมทั้งเครื่องรับบัตรเครดิตแบบ payWave ที่สามารถทำงานได้อย่างสะดวกรวดเร็ว

บริษัท โปรเฟสชั่นนัล คอมพิวเตอร์ จำกัด

-   ลักษณะและการจัดหาผลิตภัณฑ์หรือบริการ

บริษัทฯ เป็นบริษัทย่อยของบริษัท ล็อกซบิท จำกัด (มหาชน)
ดำเนินธุรกิจด้านการให้บริการระบบเทคโนโลยีสารสนเทศแบบครบวงจร ได้แก่
การจัดหาฮาร์ดแวร์/ซอฟต์แวร์ การออกแบบและติดตั้งระบบคอมพิวเตอร์ ระบบเครือข่าย
ระบบรักษาความปลอดภัย การพัฒนาระบบงาน (Software Development)
การจัดเตรียมสถานที่ติดตั้งระบบคอมพิวเตอร์ (Site Preparation & Cabling)
การให้บริการซ่อมแซมบำรุงรักษาฮาร์ดแวร์/ซอฟต์แวร์ และบริษัทฯ
มีบริการด้านสารสนเทศแบบเบ็ดเสร็จ (IT Outsourcing) ได้แก่
บริการดูแลและจัดการศูนย์คอมพิวเตอร์ (Facilities Management)
โดยจัดบุคลากรผู้เชี่ยวชาญประจำ ณ ศูนย์คอมพิวเตอร์ของลูกค้า
เพื่อให้การสนับสนุนการทำงานของระบบแบบครบวงจร
รวมถึงการให้บริการปรึกษาด้านเทคโนโลยีสารสนเทศ

ปัจจุบัน บริษัทฯ เป็นสมาชิกก่อตั้งกลุ่มอุตสาหกรรมซอฟต์แวร์ของสภาอุตสาหกรรมแห่งประเทศไทย
และยังพัฒนาตนเองให้อยู่ในระดับมาตรฐานโดยได้รับการรับรอง ดังนี้

-   ระบบบริหารงานคุณภาพ มอก. 9001-2552 (ISO 9001:2008)
    จากสถาบันรับรองมาตรฐานไอเอสโอ (MASCI)

-   มาตรฐานการให้บริการ (Service Management System) ตามมาตรฐาน ISO/IEC
    20000-1 : 2011

-   กระบวนการบริหารจัดการด้านการพัฒนาซอฟต์แวร์ (Software Project Management
    and Software Implementation Processes) ตามมาตรฐาน ISO/IEC 29110 :
    2011

-   มาตรฐานกระบวนการในการพัฒนาระบบงาน (Capability Maturity Model
    Integration : CMMI) V1.3 Level 2

นอกจากการพัฒนาผลิตภัณฑ์ให้มีคุณภาพตามความต้องการของลูกค้าแล้ว บริษัทฯ
ยังให้ความสำคัญในการพัฒนาบุคลากรอย่างต่อเนื่องอีกด้วย
เพื่อให้บุคลากรผู้ปฏิบัติงานมีความรู้และความเชี่ยวชาญทั้งด้านทฤษฎีและภาคปฏิบัติ เช่น
ทีมพัฒนาระบบงาน (Software Development) ได้รับการรับรองตามมาตรฐาน CMMI,
ISO/IEC 29110 : 2011 ซึ่งเป็นการวางรากฐานงานบริการด้านพัฒนาระบบงาน
ให้เป็นไปตามมาตรฐานสากล และทีม IT Outsourcing ได้รับการรับรองตามมาตรฐาน
ISO/IEC 20000-1 : 2011 และได้นำมาตรฐาน ITIL (Information Technology
Infrastructure Library)
มาประยุกต์ใช้ในการบริหารจัดการระบบสารสนเทศเพื่อให้บริการลูกค้าอย่างเป็นระบบตามมาตรฐานสากล
ในปัจจุบัน บริษัทฯ มีพนักงานที่ผ่านการทดสอบในหลายหลักสูตร/สาขา รวมกันมากกว่า 100
ใบรับรอง

-   การตลาดและภาวะการแข่งขัน

การจัดสรรงบประมาณทางด้านโครงการไอทีของภาครัฐและเอกชนเปลี่ยนจากการซื้อเป็นเช่าใช้มากขึ้น
และการเร่งรัดเบิกจ่าย การจัดซื้อจัดจ้างของโครงการล่าช้า รวมถึงปัจจัยอื่นๆ
ที่ก่อให้เกิดการชะลอตัวทางเศรษฐกิจ อย่างไรก็ตาม ภาครัฐได้มีนโยบาย Digital Economy
มาเสริม รวมถึงมีการลงทุนเพิ่มของภาคเอกชนตามนโยบาย Digital Economy ทำให้บริษัทฯ
ยังคงสามารถสร้างยอดขายได้อย่างต่อเนื่อง โดยบริษัทฯ
เน้นการนำเสนอทางเลือกและบริการที่มีคุณภาพมาตรฐานให้กับลูกค้าในราคาที่แข่งขันได้
เพื่อสร้างความพึงพอใจ
รวมถึงการให้ความสำคัญกับการบริหารงานที่มีประสิทธิภาพและการพัฒนาบุคลากรทางด้านไอทีให้มีความชำนาญในแต่ละกลุ่มโซลูชั่น
โดยเน้นให้สอดคล้องกับเป้าหมายสำหรับงานโครงการในอนาคต
รวมถึงการจัดสรรทรัพยากรอย่างมีประสิทธิภาพ และสินค้าที่จัดจำหน่ายนั้น บริษัทฯ
ได้เลือกผลิตภัณฑ์จากผู้ผลิตชั้นนำที่ได้มาตรฐานคุณภาพ เช่น IBM, HP, Oracle, EMC, CISCO,
Microsoft โดยมีลูกค้ากลุ่มเป้าหมายหลัก ได้แก่ หน่วยงานราชการ รัฐวิสาหกิจ
กลุ่มธุรกิจโทรคมนาคม และธนาคาร

-   งานที่ยังไม่ได้ส่งมอบและโครงการในอนาคต

บริษัทฯ มีโครงการที่อยู่ระหว่างการดำเนินการส่งมอบงานหลายโครงการ ได้แก่
โครงการของกรมสรรพสามิต โครงการของกรมบัญชีกลาง โครงการของกรมสรรพากร
โครงการของกรมบังคับคดี โครงการของธนาคารออมสิน
โครงการของสำนักงานปลัดกระทรวงการคลัง โครงการของกองทุนเงินให้กู้ยืมเพื่อการศึกษา
(กยศ.) เป็นต้น

สำหรับโครงการในอนาคต บริษัทฯ
คาดว่าจะได้รับงานขนาดใหญ่จากทั้งภาครัฐและภาคเอกชนอย่างต่อเนื่อง โดยมีโครงการที่บริษัทฯ
จะเข้าร่วมประมูลหลายโครงการ ได้แก่ โครงการ One Stop Service โครงการภาษียาสูบ
โครงการจัดทำมาตรฐาน ISO 27001 ของกรมสรรพสามิต
โครงการทดแทนอุปกรณ์เครือข่ายของกรมสรรพากร โครงการเพิ่มประสิทธิภาพระบบ e-GP
ของกรมบัญชีกลาง เป็นต้น

บริษัท เน็ทวัน เน็ทเวิร์ค โซลูชั่น จำกัด

-   ลักษณะและการจัดหาผลิตภัณฑ์หรือบริการ

บริษัทฯ ให้บริการในลักษณะ Data Communication System Integrator
โดยจัดจำหน่ายและให้เช่าซื้ออุปกรณ์เครือข่าย Data Communication และระบบคอมพิวเตอร์
รวมถึงการออกแบบและติดตั้งโครงสร้างเครือข่าย Data Communication
และดูแลระบบที่เป็นลักษณะของ Mission Critical โดยใช้เทคนิคการรวมข้อมูลเสียง
และวิดิทัศน์ เข้าด้วยกันผ่านเครือข่ายอินเตอร์เน็ท บริษัทฯ
ยังให้บริการครอบคลุมถึงการติดตั้งระบบรักษาความปลอดภัยบนเครือข่าย และระบบคอมพิวเตอร์
ซึ่งเป็นที่ต้องการมากขึ้นในปัจจุบัน โดยมีลูกค้าทั้งหน่วยงานภาครัฐ
และเอกชนขนาดกลางถึงขนาดใหญ่
ที่มีการใช้งานอินเตอร์เน็ทและเชื่อมโยงข้อมูลระหว่างสาขาเข้าด้วยกัน

บริษัทฯ เป็นผู้แทนจำหน่ายสินค้าที่มีคุณภาพจากบริษัทคู่ค้าที่มีชื่อเสียงระดับโลกได้แก่ Cisco
System, F5 Network, Blue Coat, Huawei และ Microsoft นอกจากนี้ บริษัทฯ
ได้ผ่านการรับรองจากบริษัทฯ Cisco System ในระดับ Gold Certified Partner
ซึ่งเป็นระดับสูงที่สุดที่มีผู้ค้าเพียงไม่กี่รายที่ได้รับการรับรอง ได้รับการรับรองตามมาตรฐาน
ISO/IEC20000 และ ความมั่นคงปลอดภัยของระบบสารสนเทศ ISO/IEC 27001
และยังคงส่งเสริมให้วิศวกรเข้าฝึกอบรมและสอบ International Certification
อย่างต่อเนื่องตามความมุ่งหมายเดิม อีกทั้งยังมี Network Lab ภายในบริษัทฯ
เพื่อให้วิศวกรได้ทดสอบและศึกษาผลงานด้วยตัวเองได้ตลอดเวลา

-   การตลาดและภาวะการแข่งขัน

การพัฒนาด้านการสื่อสารอินเตอร์เน็ทอย่างต่อเนื่องในประเทศไทยได้เสริมให้บริษัทฯ
มีช่องทางในการจำหน่ายอุปกรณ์และบริการมาโดยตลอด อีกทั้งการที่บริษัทฯ
มีบริการหลากหลายที่สามารถตอบสนองความต้องการการใช้งานอินเตอร์เน็ทอย่างมีประสิทธิภาพ
และมีความปลอดภัยสูง ลูกค้าสามารถใช้ประโยชน์จากอินเตอร์เน็ทได้สูงสุดในการดำเนินธุรกิจ

-   โครงการในอนาคต

บริษัทฯ มีการขยายงานสู่ตลาดในรูปแบบ Vertical Market เช่น
ตลาดในกลุ่มโรงงานอุตสาหกรรมขนาดกลางถึงขนาดใหญ่ ตลาดกลุ่มการศึกษาและประกันภัย เป็นต้น

บริษัทฯ มีนโยบายขยายงานด้าน Outsourcing Service ระบบเครือข่าย
และระบบรักษาความปลอดภัยบนระบบเครือข่ายข้อมูล การบริการด้านบริหารเครือข่าย Desktop
ซึ่งปัจจุบันเป็นที่ต้องการของตลาดอย่างมาก

บริษัท โมบาย อินโนเวชั่น จำกัด

-   ลักษณะและการจัดหาผลิตภัณฑ์หรือบริการ

บริษัท โมบาย อินโนเวชั่น จำกัด เป็นบริษัทร่วมทุนระหว่างบริษัท ล็อกซเล่ย์ จำกัด (มหาชน)
และบริษัท เอ็นทีที โดโคโมะ อิงค์
ซึ่งเป็นบริษัทที่ให้บริการโทรศัพท์เคลื่อนที่และบริการไร้สายที่ใหญ่ที่สุดในประเทศญี่ปุ่น
โดยดำเนินธุรกิจหลักคือการให้บริการระบบบริหารและจัดการพิกัดตำแหน่งยานพาหนะ (Fleet
Management System) แบบ Real Time ในรูปแบบ Application Service Provider
(ASP) ภายใต้ชื่อ Fleet Expert
ที่เป็นการทำงานร่วมกันของเทคโนโลยีสื่อสารของระบบเครือข่ายโทรศัพท์เคลื่อนที่
ระบบรับ-ส่งสัญญาณดาวเทียม GPS และเทคโนโลยีระบบแผนที่ดิจิตอล
เพื่อค้นหาติดตามตำแหน่งของยานพาหนะ ที่อยู่ในระหว่างการปฏิบัติงาน ณ เวลาปัจจุบันได้ในทันที
ทำให้ผู้ใช้งานสามารถควบคุม ตรวจสอบ และทราบสถานะการขับขี่ยานพาหนะ
และพฤติกรรมการขับขี่ของผู้ขับขี่ รวมถึงรายละเอียดของข้อมูลรายงาน
เพื่อใช้ในการบริหารจัดการยานพาหนะ และพนักงานขับขี่ให้มีประสิทธิภาพสูงสุด ในปี 2556 บริษัทฯ
ได้เปิดสาขาย่อยเพื่อขยายการจำหน่ายสินค้าและบริการไปยังประเทศเพื่อนบ้าน คือ บริษัท
โมบายอินโนเวชั่น (เวียดนาม) จำกัด ณ กรุงฮานอย ประเทศเวียดนาม และ บริษัท พีที.
โมบายอินโนเวชั่น อินโดนีเซีย ณ เมืองจากาต้า ประเทศอินโดนีเซีย ในปี 2558 นี้ บริษัทฯ
ได้เซ็นสัญญาแต่งตั้งตัวแทนจำหน่ายในสาธารณรัฐแห่งสหภาพเมียนมาร์ และในกรุงฮานอย
ประเทศเวียนนาม

เพื่อตอบสนองนโยบายของรัฐบาลในการควบคุมความปลอดภัย และลดอุบัติเหตุ บนท้องถนน บริษัทฯ
ได้นำเข้าอุปกรณ์รุ่นล่าสุดจากประเทศญี่ปุ่น ที่สามารถเก็บข้อมูลอย่างละเอียดจากยานพาหนะโดยตรง
พร้อมกล้องบันทึกภาพที่มีระบบ Image processing สามารถแจ้งเตือนผู้ขับขี่
และขณะเดียวกันส่งข้อมูลพร้อมตำแหน่งไปยังห้องควบคุม หากมีสิ่งกีดขวางบนท้องถนน
หรือเปลี่ยนเลนถนนกระทันหัน นอกจากนี้ ยังสามารถเชื่อมต่อกับอุปกรณ์วัดระดับแอลกอฮอล์
และอุปกรณ์กันหลับ ได้เพื่อแจ้งเตือนผู้ขับขี่หากผู้ขับขี่มีอาการง่วนนอน

บริษัทฯ ยังได้นำเข้าอุปกรณ์ พร้อมเซ็นเซอร์ต่างๆ จากยุโรป และประเทศจีน มาจำหน่าย
และให้บริการสำหรับตลาดระดับกลาง และผู้สนใจ เช่น เซ็นเซอร์ประตู เซ็นเซอร์อุณหภูมิ กล้อง
Mobile DVR เครื่องวัดระดับแอลกอฮอล์ เป็นต้น

สำหรับตลาดที่ต้องการติดตามบุคคล บริษัทฯ ได้จัดหาอุปกรณ์สำหรับติดตามบุคคล (Personal
Tracker) ขนาดเล็ก มีปุ่มฉุกเฉิน ที่สามารถส่งตำแหน่งและข้อมูลผู้ถืออุปกรณ์ไปยังศูนย์ควบคุม
นอกจากนี้ บริษัทฯ ยังได้ทำการพัฒนาระบบติดตามบุคคล ผ่านสมาร์ทโฟน ที่ใช้ระบบ Android และ
IOS เพื่อตอบรับกับความต้องการของตลาดที่ต้องการติดตามบุคคลเฉพาะในเวลาปฏิบัติการ
โดยไม่ต้องลงทุนค่าอุปกรณ์ใดๆ

นอกเหนือจากบริการดังกล่าวแล้ว บริษัทฯ ยังได้ให้บริการระบบกระจายข้อความผ่าน SMS
เพื่อการติดต่อสื่อสารกับคนจำนวนมาก ที่ผู้รับสามารถตอบกลับได้ (Global SMS Broadcasting
Service) ซึ่งเหมาะสำหรับการยืนยันความปลอดภัยในกรณีฉุกเฉิน
และแอปพลิเคชั่นเพื่อการสื่อสารภายในกลุ่ม หรือองค์กร “InCircle”
ซึ่งเป็นแอปพลิเคชั่นที่ถูกออกแบบสำหรับสื่อสารภายในองค์กรที่เน้นเรื่องความปลอดภัยของข้อมูลเป็นหลักและต้องการควบคุมผู้ใช้งาน
โดยข้อมูลที่รับส่งจะถูกเข้ารหัส (Encrypt Data)
และผู้ใช้งานจะต้องเป็นผู้ใช้งานที่ถูกลงทะเบียนไว้ในระบบขององค์กรเท่านั้น

-   การตลาดและภาวะการแข่งขัน

ปัจจุบันคู่แข่งขันส่วนใหญ่จะใช้กลยุทธ์ทางด้านราคา แต่จุดเด่นของบริษัทฯ คือ การที่มีพนักงานที่มี
ความรู้ ความเชี่ยวชาญในการให้คำปรึกษาการใช้งาน และการให้บริการหลังการขายได้เป็นอย่างดี
รวมถึงคุณภาพของสินค้า ที่ตอบโจทย์ความต้องการของลูกค้าได้
ทำให้ลูกค้ามีความมั่นใจในการใช้บริการของบริษัทฯ

-   โครงการในอนาคต

ในปี 2559 นี้ บริษัทฯ จักมุ่งเน้นในการจัดหาอุปกรณ์และเทคโนยีที่ทันสมัย
เพื่อตอบสนองความต้องการของตลาดในอนาคต เช่น ธุรกิจทางด้านการดูแลสุขภาพ (Health
Care) ซึ่งบริษัทฯ ได้เริ่มศึกษา และทำการทดลองระบบ Mobile Health Care เป็นต้น

แผนกเลิร์นนิ่ง มีเดีย

-   ลักษณะและการจัดหาผลิตภัณฑ์หรือบริการ

แผนกฯ ดำเนินธุรกิจด้านการพัฒนาหลักสูตร และฝึกอบรมด้านเทคโนโลยีสารสนเทศและการสื่อสาร
(ICT) โดยหลักสูตรที่เปิดสอน
ได้รับการออกแบบและพัฒนาให้เหมาะสมกับกลุ่มของผู้เรียนแต่ละกลุ่มโดยเฉพาะ
และเน้นการนำไปใช้งานได้จริง รวมทั้งการจัดงานสัมมนา ให้กับหน่วยงานทั้งภาครัฐและเอกชน
มีลูกค้าครอบคลุม ข้าราชการ พนักงานภาครัฐและเอกชน และผู้เกษียณอายุ
รวมถึงการเปิดบริการเช่าห้องฝึกอบรมคอมพิวเตอร์ ให้กับบริษัทในกลุ่ม และหน่วยงานอื่นๆ ที่สนใจ

แผนกฯ เป็นผู้ดูแลและบริหารงาน “ชมรมคอมพิวเตอร์และอินเทอร์เน็ตเพื่อผู้สูงวัย” (OPPY CLUB)
ซึ่งเปิดให้บริการฝึกสอนการใช้คอมพิวเตอร์และอินเทอร์เน็ต ให้กับสมาชิกของชมรมฯ ตั้งแต่ปี 2543
จนถึงปัจจุบัน มีสมาชิกเข้าชมรมฯ มากกว่า 5,000 คน ในปี 2558 ชมรมฯ
เปิดสอนหลักสูตรการใช้งาน iPad รวมทั้งสิ้น 16 หลักสูตร หลักสูตรการใช้งาน Samsung /
Android 3 หลักสูตร หลักสูตรการใช้งาน MacBook 7 หลักสูตร
และหลักสูตรการถ่ายภาพสวยด้วยกล้องมือถือ โดยเปิดสอนทั้งเป็นกลุ่มตามตารางสอนปกติ
และการสอนเป็นแบบตัวต่อตัว (Private Lesson) กิจกรรมที่เน้นสร้างความสนุกสนานเพลิดเพลิน
อาทิเช่น การท่องเที่ยว งานประดิษฐ์ การวาดภาพสีน้ำ เป็นต้น นอกจากนี้ ทางแผนกฯ
ได้จัดทำหลักสูตร Google Enterprise และจัดอบรมให้กับ บริษัท เมืองไทยประกันชีวิต จำกัด
(มหาชน) และพนักงานของบริษัท ล็อกซเล่ย์ จำกัด (มหาชน) และบริษัทในเครือฯ

-   การตลาดและภาวะการแข่งขัน

หลักสูตรฝึกอบรม ICT ทั่วไป สภาพการแข่งขันในตลาดค่อนข้างสูง
ผู้ให้บริการต้องแข่งขันกันทั้งในด้านคุณภาพและราคา ส่วนหลักสูตรอบรม ICT
สำหรับผู้สูงวัยและผู้บริหารระดับ สูง
การแข่งขันด้านการฝึกอบรมการใช้เทคโนโลยีสารสนเทศและการสื่อสารสำหรับผู้สูงวัยในตลาดยังค่อนข้างต่ำ
ซึ่งทางแผนกฯ จะเน้นตลาดกลุ่มนี้เป็นหลัก อย่างไรก็ตาม
คู่แข่งทางการตลาดที่สำคัญที่จะมองข้ามไม่ได้ คือ
กิจกรรมทางสังคมและกิจกรรมส่งเสริมสุขภาพที่ผู้สูงวัยให้ความสนใจ

สำหรับช่องทางการนำเสนอบริการของแผนกฯ นั้น แผนกฯ ดำเนินการประชาสัมพันธ์ผ่านสื่อต่างๆ
ได้แก่ เว็บไซต์ของชมรมโอพีพีวาย(www.happyoppy.com) เฟสบุ๊คเพจของชมรมฯ
(www.facebook.com/OPPYClub) OPPY Newsletter (ทุกๆ 3 เดือน) LINE หนังสือพิมพ์
นิตยสาร วิทยุ โทรทัศน์ อีกทั้งแจ้งไปยังลูกค้าเก่าเมื่อมีหลักสูตรใหม่เพิ่มขึ้น
ซึ่งลูกค้ากลุ่มนี้ยังสามารถชักจูงและแนะนำลูกค้าใหม่ได้ด้วย นอกจากนี้ ฝ่ายฯ
มีแผนการประชาสัมพันธ์หลักสูตรฝึกอบรมและกิจกรรมต่างๆ
ผ่านทางหน่วยงานภาครัฐและพันธมิตรธุรกิจ อาทิเช่น งาน วันผู้สูงอายุแห่งชาติ
(กระทรวงพัฒนาสังคมและความมั่นคงของมนุษย์) กิจกรรมการใช้ iPad สำหรับกลุ่มผู้ถือหุ้นกู้บริษัท
ปตท. จำกัด (มหาชน) เป็นต้น

-   โครงการในอนาคต

แผนกฯ มีโครงการขยายฐานลูกค้ากลุ่มวัยทำงาน และผู้สูงวัย โดยพัฒนาหลักสูตรการใช้งาน
MacBook ระบบ OS X ของ Apple รวมทั้งพัฒนาหลักสูตร iPad สำหรับวัยทำงาน
สนับสนุนงานด้านการฝึกอบรมไอซีทีให้กับโครงการต่างๆ ของกลุ่ม ICT และบริษัทในเครือล็อกซเล่ย์
รวมถึงการปรับปรุงและพัฒนาหลักสูตรอบรมการใช้ระบบ Google Enterprise
เพื่อรองรับความต้องการของหน่วยงานภาครัฐและภาคเอกชนต่อไป

  -----------------------------------------------------------------------
  2.2 กลุ่มธุรกิจเทคโนโลยี

  -----------------------------------------------------------------------

ภาพรวม

กลุ่มฯ ดำเนินธุรกิจให้บริการและจัดหาสินค้าเทคโนโลยี ได้แก่ เป็นผู้ขายต่อบริการโทรศัพท์เคลื่อนที่
3G หรือเรียกว่า MVNO เป็นผู้ให้บริการ จำหน่าย และติดตั้งสินค้าเทคโนโลยี เช่น
ระบบการพิมพ์ความเร็วสูงสำหรับธุรกิจการพิมพ์ ระบบตู้สาขาโทรศัพท์ ระบบอาณัติสัญญาณรถไฟ
ระบบต่างๆ บนทางด่วน ระบบความปลอดภัยภายในอาคาร
รวมถึงระบบความปลอดภัยของข้อมูลที่มีความซับซ้อน นอกจากนี้
ยังเป็นผู้ให้บริการเช่าและจำหน่ายเครื่องคอมพิวเตอร์และอุปกรณ์โทรคมนาคมเพื่อการศึกษา
บริการด้านงานอสังหาริมทรัพย์และบริการ และธุรกิจร้านอาหาร

ในปี 2558 บริษัทฯ ได้ขยายการลงทุนในบริษัทย่อยในกลุ่มฯ เพื่อรองรับงานที่มีมากขึ้น
และเป็นโอกาสการขยายตัวทางธุรกิจตามความต้องการของตลาดที่มีมากขึ้น อย่างไรก็ตาม
รายได้หลักของกลุ่มฯ ยังคงมาจากการให้บริการงานโครงการต่างๆ ที่ต้องดำเนินไปอย่างต่อเนื่อง
เช่น การดูแล บำรุงรักษาระบบต่างๆ ที่ได้ติดตั้งให้กับลูกค้าไว้แล้ว
ซึ่งธุรกิจเหล่านี้ทำรายได้ให้กลุ่มฯ ได้ต่อเนื่องสม่ำเสมอ
เนื่องจากเป็นธุรกิจที่ต้องใช้เทคโนโลยีเฉพาะด้าน

ฝ่ายคอนซูเมอร์อิเล็กทรอนิกส์

-   ลักษณะธุรกิจและการจัดหาผลิตภัณฑ์หรือบริการ

บริษัทฯ ได้รับใบอนุญาตประกอบกิจการโทรคมนาคมที่ไม่มีโครงข่ายเป็นของตนเอง
ประเภทขายส่งบริการและบริการขายต่อบริการโทรศัพท์เคลื่อนที่เสมือนแบบ Non Facilities
Based MVNO จากคณะกรรมการกิจการโทรคมนาคมแห่งชาติ
และได้ลงนามบันทึกความเข้าใจโครงการทดลองการให้บริการเครือข่ายโทรศัพท์เคลื่อนที่ 3G
กับบริษัท ทีโอที จำกัด (มหาชน) เพื่อให้บริการโทรศัพท์เคลื่อนที่ผ่านโครงข่าย 3G
บนคลื่นความถี่ย่าน 2100 เมกะเฮิรตซ์ ภายใต้แบรนด์ “i-Kool”
โดยให้บริการสื่อสารโทรคมนาคมครอบคลุมบริการในรูปแบบต่างๆ ที่หลากหลาย ได้แก่
ด้านการสื่อสารทางเสียง (Voice)
สำหรับการติดต่อสื่อสารทางโทรศัพท์ภายในประเทศและโทรทางไกลระหว่างประเทศ
ด้านการสื่อสารทางข้อมูล (Non-voice) เช่น
บริการส่งข้อความภาพและเสียงไปยังผู้ใช้บริการโทรศัพท์เคลื่อนที่รายอื่น
บริการเชื่อมต่ออินเทอร์เน็ต อีกทั้งสื่อผสมต่างๆ
โดยให้บริการลูกค้าในรูปแบบเรียกเก็บค่าบริการล่วงหน้า (Pre-Paid)

ฝ่ายฯ ได้เข้ามีส่วนร่วมในการให้ข้อมูลโทรคมนาคมที่เป็นประโยชน์
รวมทั้งเข้าร่วมกิจกรรมกับสำนักงานกสทช. ในประเด็นที่เกี่ยวข้อง
ตลอดจนได้ปฏิบัติตามเงื่อนไขและระเบียบปฏิบัติของสำนักงานคณะกรรมการกิจการโทรทัศน์และกิจการโทรคมนาคมที่เกี่ยวข้องอย่างเคร่งครัด

-   การตลาดและภาวะการแข่งขัน

ตลาดบริการโทรศัพท์เคลื่อนที่มีการแข่งขันเพิ่มขึ้น
โดยเฉพาะอย่างยิ่งหลังจากที่ผู้ให้บริการโทรคมนาคมทุกรายเปิดให้บริการ 3G
อย่างเป็นทางการในช่วงกลางปี 2556 เป็นต้นมา และต่างเร่งลงทุนในการขยายเครือข่าย 3G
เพื่อรองรับการใช้งานของผู้บริโภคโดยเฉพาะการใช้งานด้านการรับส่งข้อมูลความเร็วสูง
ส่งผลกระทบโดยตรงต่อธุรกิจ MVNO
อีกทั้งมีความพยายามของผู้ให้บริการรายใหม่ที่ประสงค์จะเข้าดำเนินธุรกิจในลักษณะเดียวกัน
ซึ่งมีทั้งที่ได้บรรลุข้อตกลงและอยู่ในระหว่างเจรจากับผู้ให้บริการโครงข่าย
จึงถือเป็นความท้าทายของบริษัทฯ ที่จะพยายามรักษาส่วนแบ่งตลาด
และขยายฐานลูกค้าไปสู่กลุ่มเป้าหมายอื่นในลักษณะ Niche Market ต่อไป

-   โครงการในอนาคต

เป้าหมายของธุรกิจในอนาคตจะเน้นการทำตลาดและขยายฐานลูกค้าไปสู่กลุ่มเป้าหมายเฉพาะ
เพื่อรักษาส่วนแบ่งตลาดในกลุ่มผู้ให้บริการ MVNO
โดยเน้นการแสวงหาความร่วมมือจากพันธมิตรหลักและกลุ่มลูกค้าโครงการ

ฝ่ายการพิมพ์และเทคโนโลยี

-   ลักษณะและการจัดหาผลิตภัณฑ์หรือบริการ

ฝ่ายฯ เป็นผู้นำเข้าเครื่องพิมพ์ อุปกรณ์ในกระบวนการหลังพิมพ์และวัสดุที่ใช้ในการพิมพ์
ซอฟแวร์ในการพิมพ์ รวมทั้งให้บริการครบวงจรในการให้คำปรึกษาในออกแบบ จัดหา
และติดตั้งระบบการพิมพ์ ทั้งนี้รวมถึงการพิมพ์ระบบ security ต่างๆ  เครื่องพิมพ์ที่ฝ่ายฯ
นำเข้านั้นมีทั้งเครื่องพิมพ์ความเร็วสูงข้อมูลแปรเปลี่ยนได้ (Variable Digital
Inkjet) เครื่องพิมพ์ดิจิตัลสีคุณภาพสูง เครื่องพิมพ์ระบบออฟเซตจากประเทศญี่ปุ่น
เครื่องพิมพ์ดิจิตอลขนาดเล็กระบบ Ink-jet ยี่ห้อต่างๆ นอกเหนือจากเครื่องพิมพ์
และระบบพิมพ์ดังกล่าว ฝ่ายฯ ยังเป็นตัวแทนจำหน่ายหมึกพิมพ์ อะไหล่และอุปกรณ์การพิมพ์
และให้บริการหลังการขาย        

 

-   การตลาดและภาวะการแข่งขัน

ผลิตภัณฑ์ของฝ่ายฯ สามารถตอบสนองความต้องการของตลาดการพิมพ์ในปัจจุบันได้ดี
ทั้งในเรื่องคุณภาพและต้นทุน โดยเฉพาะในส่วนของเครื่องพิมพ์ดิจิตอลระบบป้อนม้วนนั้น ฝ่ายฯ
ได้นำเสนอเครื่องพิมพ์ระบบดิจิตอลป้อนม้วน (High Speed Inkjet)
รุ่นใหม่ล่าสุดของ Kodak เข้าสู่ตลาดประเทศไทย รุ่น Kodak Prosper Press
6000 ซึ่งเป็นเครื่องพิมพ์ที่สามารถพิมพ์ลงบนกระดาษ Industry-standard uncoated,
coated and glossy ให้ความละเอียดในการพิมพ์ และความเร็วในการพิมพ์สูง

นอกจากนี้ ฝ่ายฯ ยังจำหน่ายหัวพิมพ์ Hybrid Inkjet ความเร็วสูงจาก Kodak
ซึ่งสามารถพิมพ์ Variable Data, QR Barcode, 2D
Barcode เพื่อรองรับการเติบโตของตลาดCourier and Packaging (Pharmaceutical and
Cosmetic) ลูกค้าในกลุ่มที่ต้องการเพิ่มมูลค่าและความน่าเชื่อถือของสินค้าโดยการใส่ Traceable
Barcode (เพื่อตรวจสอบของจริงปลอม) วันเดือนปีที่ผลิต (เพื่อเช็ควันหมดอายุ)
โดยลูกค้าสามารถนำหัวพิมพ์ไปติดกับเครื่อง Offset เดิมที่ลูกค้ามีอยู่แล้ว
เป็นการสร้างมูลค่าเพิ่มให้ชิ้นงานและคุ้มค่าแก่การลงทุน

ในปี 2558 ทางฝ่ายได้ทำการเซ็นสัญญากับบริษัท Xerox Impika, Highcon และ JCI
เพื่อเพิ่มโอกาสทางการขาย โดยนำผลิตภัณฑ์ดิจิตอล High Speed Inkjet จาก Xerox Impika
เข้ามาเติมช่องว่างทางการตลาดสำหรับลูกค้าที่มีจำนวนการพิมพ์ต่อรอบไม่สูงมากนัก
และต้องการเปลี่ยนจากระบบออฟเซ็ตเป็นระบบเครื่องพิมพ์ดิจิตอลแบบป้อนม้วน ฝ่ายฯ
ยังได้นำหัวพิมพ์จากบริษัท JCI (Singapore) เข้ามาจำหน่ายเพื่อขยายตลาดหัวพิมพ์ Variable
Data ไปยังกลุ่มผู้ผลิตบรรจุภัณฑ์ ซึ่งมีอัตราการเติบโตของเศรษฐกิจที่สูงขึ้นมาโดยตลอด
โดยเทคโนโลยีของ JCI นี้สามารถพิมพ์ได้บนพลาสติคและกระดาษ

ในส่วนกระบวนการหลังการพิมพ์ ฝ่ายฯ ได้นำเครื่องตัดระบบเลเซอร์ Die Cut จากบริษัท
Highcon (Israel)
เข้ามาจำหน่ายเพื่อตอบสนองความต้องการของลูกค้าที่เน้นความละเอียดสวยงาม
มีปริมาณการผลิตระดับกลาง และมีเป้าหมายในการลดเวลาการทำงานและต้นทุนการผลิต

-   โครงการในอนาคต

ตามที่สภาอุตสาหกรรมแห่งประเทศไทย
ได้สนับสนุนให้ประเทศไทยเป็นศูนย์กลางประชาคมเศรษฐกิจอาเซียน
หรือ AEC ของการพิมพ์และบรรจุภัณฑ์โดยเน้นนวัตกรรมและเทคโนโลยีอนาคต ฝ่ายฯ
ได้เล็งเห็นถึงโอกาสนี้ในการขยายตลาด โดยมุ่งเน้นไปที่โรงพิมพ์ขนาดใหญ่ที่มีศักยภาพ
ทั้งในส่วนของภาครัฐ ภาคเอกชน และสถาบันการศึกษา
โดยการนำเสนอระบบการพิมพ์ดิจิตอลคุณภาพสูง ระบบดิจิตอลสำหรับบรรจุภัณฑ์
และ Software เพื่อช่วยพัฒนาศักยภาพของกลุ่มลูกค้าให้สอดคล้องกับการก้าวสู่ประชาคมเศรษฐกิจอาเซียนที่กำลังจะมาถึง

ในปี 2559 ฝ่ายฯ มีแผนที่จะนำ Software สำหรับการประเมินค่าใช้จ่ายในโรงพิมพ์
เข้ามาทำตลาด เพื่อช่วยลดขั้นตอนการทำงานและเพิ่มประสิทธิผลของงานพิมพ์

ฝ่ายธุรกิจโทรคมนาคม

-   ลักษณะและการจัดหาผลิตภัณฑ์หรือบริการ

ฝ่ายฯ เป็นผู้จัดจำหน่ายสินค้าและให้บริการครบวงจรในการออกแบบ จัดหา
และติดตั้งระบบสื่อสารในองค์กรของภาครัฐและเอกชน ทั้งระบบที่เป็นโครงข่ายเสียง
โครงข่ายข้อมูล
โดยระบบโครงข่ายเสียงประกอบไปด้วยระบบตู้สาขาโทรศัพท์อัตโนมัติทั้งแบบดั้งเดิมและแบบ IP
ระบบการสื่อสารผ่านอินเตอร์เน็ทโปรโตคอล ( Voice Over IP ) ระบบ Contract Center,
Unified Communications และอุปกรณ์เสริมต่างๆ ที่เกี่ยวข้อง สำหรับโครงข่ายข้อมูล (Data
Network) ได้แก่ Router, Switch, ระบบรักษาความปลอดภัยข้อมูล (Data Security),
ระบบโครงข่ายข้อมูลไร้สาย (Wireless Access Point), Video Conference ปัจจุบันฝ่ายฯ
เป็นผู้แทนจำหน่ายสินค้าและบริการจากบริษัทชั้นนำของโลก เช่น Avaya, Cisco, Aruba,
Alcatel, NEC, LG-Ericsson, F5, Plantronics, Jabra, Juniper, Audio Code,
Hua Wei, Nice, Dell, HP เป็นต้น

ลักษณะการจัดหาผลิตภัณฑ์เพื่อให้บริการนั้น ส่วนใหญ่เป็นการนำเข้าจากต่างประเทศ
ภายใต้สัญญาการเป็นตัวแทนจำหน่าย
จะมีเพียงอุปกรณ์เฉพาะบางส่วนเท่านั้นที่นำเข้าหรือสั่งซื้อจากตัวแทนจำหน่ายสินค้านั้นๆ
เพื่อการเข้าร่วมประมูลหรือซื้อขายเป็นครั้งๆ ในลักษณะที่เป็นการขายโครงการแบบเบ็ดเสร็จ
(Turn-Key Project) เท่านั้น

-   การตลาดและภาวะการแข่งขัน

ปัจจุบันความต้องการในองค์กรของภาครัฐและเอกชนที่จะนำเทคโนโลยีต่างๆ
มาใช้เพื่อเสริมสร้างศักยภาพและคงความได้เปรียบในตลาดมีอย่างสม่ำเสมอ ส่งผลให้ฝ่ายฯ
สามารถรักษาการรับรู้รายได้ค่อนข้างคงที่
แม้ในปัจจุบันตลาดจะมีการแข่งขันสูงทั้งด้านราคาและการให้บริการจากบริษัทต่างๆ
ทั้งในและต่างประเทศ ฝ่ายฯ ยังคงได้ประโยชน์จากการที่อยู่ในธุรกิจนี้มาเป็นเวลานานกว่า 25 ปี
มีฐานลูกค้าองค์กรขนาดใหญ่จำนวนมากซึ่งยังคงให้ความไว้วางใจ
และเชื่อถือในการให้บริการที่ดีและมีคุณภาพของฝ่ายฯ อย่างต่อเนื่อง

นอกจากนี้ ฝ่ายฯ มีการพัฒนาด้านบุคลากรอย่างสม่ำเสมอ
โดยให้พนักงานทุกระดับมีโอกาสได้ศึกษาฝึกอบรมในด้านต่างๆ
ที่เกี่ยวข้องกับธุรกิจของกลุ่มอย่างต่อเนื่อง ทั้งจากสถาบันในประเทศและต่างประเทศ
เพื่อให้พนักงานได้เพิ่มพูนความรู้ความสามารถและทักษะพร้อมปฏิบัติงานได้อย่างมีประสิทธิภาพ

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการที่สำคัญซึ่งอยู่ในระหว่างดำเนินการ ได้แก่
โครงการขยายระบบโทรศัพท์ของจุฬาลงกรณ์มหาวิทยาลัย โครงการปรับปรุงประสิทธิภาพระบบ
Call Center ของ บมจ. เมืองไทยประกันชีวิต โครงการระบบ Call Center ใหม่ของ บมจ.
เมืองไทยประกันภัย โครงการระบบ Call Center ใหม่ของ บมจ. ปูนซีเมนต์นครหลวง
โครงการระบบ Video Conference ของกรมทางหลวงชนบท และ
โครงการระบบติดตามการขนส่ง Ethanol ของกรมสรรพสามิต

ในอนาคต ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการ
รัฐวิสาหกิจและภาคเอกชน
ในโครงการจัดซื้อจัดจ้างเกี่ยวกับระบบบริการลูกค้าสัมพันธ์แบบหลายช่องทาง (Multi-Channel
Contact Center) เครือข่ายระบบเน็ทเวิร์ค และเน็ทเวิร์คแบบไร้สาย (Data Network and
Wireless Networks) โครงการให้บริการและติดตั้งระบบโครงข่ายเสียงและข้อมูล
ตลอดจนโครงการติดตั้งระบบสื่อสารแบบหลายทาง (Unified Communications) เป็นต้น

ฝ่ายธุรกิจสารสนเทศ

-   ลักษณะการจัดหาผลิตภัณฑ์หรือบริการ

ฝ่ายฯ เป็นผู้ให้บริการด้านการออกแบบและวางระบบโครงข่ายเทคโนโลยีสารสนเทศ
และการสื่อสารแบบครบวงจรด้วยบุคลากรที่มีประสบการณ์และผู้เชี่ยวชาญทางเทคนิค
ช่วยวางแผนการจัดการและการบริหารงานตามความต้องการลูกค้าให้เข้าถึงข้อมูลได้อย่างทั่วถึงและมีประสิทธิภาพมากที่สุด
พร้อมวางแผนและป้องกันความเสี่ยงต่างๆ
ที่อาจเกิดขึ้นกับองค์กรในการลงทุนทรัพย์สินของฮาร์ดแวร์และซอฟท์แวร์ จากผลงาน ที่ผ่านมา ฝ่ายฯ
ได้พัฒนา ระบบ Data Communication Network ระบบ Software Application
ระบบความปลอดภัยด้านไอที พร้อมทั้งพัฒนาและปรับปรุงศูนย์ข้อมูล ให้กับหน่วยงานทั้งภาครัฐ
รัฐวิสาหกิจ ธนาคารและเอกชนรายใหญ่

อีกหนึ่งผลิตภัณฑ์หลัก คือ ระบบ LBIS (Location Based Information System)
ซึ่งเป็นการต่อยอดการนำเทคโนโลยีสารสนเทศในองค์กรมาใช้
เพื่อช่วยให้สามารถสนับสนุนการวางแผนกลยุทธ์และการตัดสินใจของผู้บริหารระดับสูงได้อย่างมีประสิทธิภาพสูงสุดโดยสามารถวิเคราะห์ข้อมูล
นำเสนอภาพรวมของข้อมูลและ ดูรายละเอียดของแต่ละจุดข้อมูลได้อย่างถูกต้องและแม่นยำ
โดยกลุ่มลูกค้าหลักจะเป็นหน่วยงานทั้งภาครัฐ รัฐวิสาหกิจ ธนาคาร และเอกชน
ซึ่งนำระบบมาใช้ในงานสำรวจ ประเมิน และติดตามความคืบหน้าของแต่ละโครงการ
หรือแต่ละหน่วยงานที่เกี่ยวข้องแบบ Real Time ผลงานที่ได้การยอมรับและได้รางวัล อาทิเช่น
การป้องกันและเตรียมตัวในการรับมือกับปัญหาน้ำท่วม และมีขั้นตอนของการเยียวยา และแก้ไขปัญหา
โดยระบบสามารถตอบสนองความต้องการขององค์กรได้อย่างสมบูรณ์

-   การตลาดและภาวะการแข่งขัน

ปัจจุบันพัฒนาการและการนำเทคโนโลยีมาประยุกต์ใช้ในองค์การ
ส่งผลให้เกิดการเปลี่ยนแปลงทั้งโดยทางตรงและทางอ้อม
การนำเทคโนโลยีมาใช้ให้เกิดประโยชน์สูงสุดแก่ธุรกิจจึงมีความสำคัญอย่างยิ่งซึ่งเป็นผลให้องค์กรสามารถทำงานได้อย่างมีประสิทธิผล
และประสิทธิภาพพร้อมทั้งสามารถแข่งขันในธุรกิจได้
เพราะปัจจุบันมีการแข่งขันด้านเทคโนโลยีสารสนเทศอย่างรุนแรงและเทคโนโลยีมีการเปลี่ยนแปลงอย่างรวดเร็ว
ดังนั้นฝ่ายฯ จึงให้ความสำคัญในการเสนอระบบต่างๆ ที่เหมาะสม กับลูกค้าเป็นสำคัญ
ทำให้เราให้ความสำคัญของ Perceive Price เพื่อสร้าง Perceive Value
ส่วนเรื่องการบริการหลังการขายนั้นก็มีความสำคัญอย่างยิ่ง ซึ่งเรามุ่งเน้น Service Mind
เพื่อการให้บริการที่ดีที่สุด

-   โครงการในอนาคต

ฝ่ายฯ มีโครงการที่จะเข้าร่วมประมูลงานต่างๆ ของหน่วยงานราชการ รัฐวิสาหกิจและภาคเอกชน
ในโครงการจัดซื้อจัดจ้างเกี่ยวกับโครงการ ระบบฐานข้อมูลครัวเรือน โครงการ GPS Tracking
System เครือข่ายระบบเน็ทเวิร์คและเน็ทเวิร์คแบบไร้สาย (Data Network and Wireless
Networks) โครงการให้บริการและติดตั้งระบบโครงข่ายเสียงและข้อมูล เป็นต้น

ฝ่ายธุรกิจเทคโนโลยีเพื่อการศึกษา

-   ลักษณะและการจัดหาผลิตภัณฑ์ หรือบริการ

ฝ่ายฯ มีสำนักงานประกอบธุรกิจทั้งในส่วนกลางและภูมิภาค
ดำเนินธุรกิจให้บริการเช่าและจำหน่ายเครื่องคอมพิวเตอร์และอุปกรณ์โทรคมนาคมเพื่อการศึกษาที่มีคุณภาพสูง
ทั้งที่เป็นสินค้าจากต่างประเทศและสินค้าในประเทศ
แก่สถาบันการศึกษาภาครัฐและเอกชนทั่วประเทศ รวมถึงการติดตั้งระบบเครือข่าย
การดูแลบำรุงรักษา และการซ่อมแซมเครื่องใช้สำนักงาน นอกจากนี้ ฝ่ายฯ
ยังเป็นตัวแทนจำหน่ายสินค้าที่น่าสนใจอื่นๆ อีกหลากหลาย เช่น
ซอฟต์แวร์เกี่ยวกับการบริหารการเรียนการสอน E-Learning / Authoring Tools /
e-Classroom และ PC Management
เพื่อใช้ในการสนับสนุนกระบวนการเรียนรู้ให้มีประสิทธิภาพและสร้างรูปแบบใหม่ที่ตื่นเต้น
มีความน่าสนใจในการเรียนรู้

แม้ว่าสินค้าส่วนใหญ่ของฝ่ายฯ ต้องนำเข้าจากต่างประเทศ แต่ฝ่ายฯ
มีพันธมิตรธุรกิจที่เป็นตัวแทนจำหน่ายรายใหญ่ภายในประเทศสำหรับสินค้ากลุ่มไอที
ซึ่งบริษัทเหล่านี้จะทำหน้าที่ช่วยจัดหาสินค้าและสต็อกสินค้า รวมไปถึงการจัดส่งถึงสถานที่ติดตั้ง
ทำให้ฝ่ายฯ สามารถบริหารจัดการธุรกิจได้โดยไม่ต้องเพิ่มภาระในการนำเข้าสินค้า
และการบริหารจัดการสต็อกสินค้า

-   การตลาดและภาวะการแข่งขัน

สินค้าที่ฝ่ายฯ จำหน่ายนั้น
เป็นสินค้าที่มีความจำเป็นต่อตลาดการศึกษาที่จะต้องนำไปใช้ในการเรียนการสอน
จึงมีผู้ประกอบการที่เป็นคู่แข่งเป็นจำนวนมาก
โดยเฉพาะคู่แข่งขันรายย่อยที่มุ่งเน้นการนำเสนอสินค้าที่มีราคาต่ำ ทำให้เกิดอุปสรรคต่อการทำงาน
แต่ฝ่ายฯ มีจุดแข็งที่จะสร้างความเชื่อถือ และไว้วางใจแก่ลูกค้าจากความมั่นคงของบริษัท
คุณภาพสินค้า การให้บริการที่ดีหลังการขาย และราคาที่เหมาะสม
ทำให้ลูกค้าได้รับความพึงพอใจสูงสุด

-   โครงการในอนาคต

ฝ่ายฯ มีนโยบายสรรหาสินค้าใหม่ที่เหมาะสมทั้งด้านคุณภาพและราคานำเสนอให้กับลูกค้า
และมุ่งหากลุ่มลูกค้าโครงการต่างๆ ของรัฐ เพื่อเพิ่มยอดขายมากขึ้น เช่น
การจัดหาและติดตั้งชุดครุภัณฑ์ไมโครคอนโทรลเลอร์ และชุดครุภัณฑ์ห้องปฏิบัติการวิศวกรรมยานยนต์
เพื่อนำเสนอต่อกรมอาชีวศึกษาสำหรับเป็นสื่อการเรียนการสอน นอกจากนี้
ยังมีโครงการเตาเผาขยะไร้มลพิษเพื่อที่จะทำตลาดในส่วนของสถานที่ราชการ เช่น อ.บ.ต.
และกรมปศุสัตว์

ฝ่ายวิศวกรรมขนส่งทางราง

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจในการนำเสนอระบบต่อลูกค้าในลักษณะ Turnkey ตั้งแต่การออกแบบ
การประกอบ การติดตั้ง การทดสอบ การฝึกอบรม การซ่อมบำรุง
รวมถึงการจัดทำคู่มือการใช้งานและซ่อมบำรุง เพื่อให้ลูกค้าได้รับงานระบบที่ดี
มีประสิทธิภาพในการใช้งาน ผลิตภัณฑ์ของฝ่ายฯ ได้แก่ ระบบอาณัติสัญญาณรถไฟ
ระบบควบคุมการเดินรถไฟฟ้า ระบบโทรคมนาคมสำหรับการเดินรถ
ระบบความปลอดภัยภายในอาคาร

-   การตลาดและภาวะการแข่งขัน

นโยบายของรัฐบาลที่ให้ความสำคัญกับงานก่อสร้างระบบสาธารณูปโภค โดยเฉพาะการขนส่งทางราง
สร้างโอกาสธุรกิจให้กับฝ่ายฯ โดยการเข้าร่วมประมูลงานระบบดังกล่าวจากหน่วยงานที่รับผิดชอบ
ได้แก่ การรถไฟแห่งประเทศไทย การรถไฟฟ้าขนส่งมวลชนแห่งประเทศไทย
โดยเป็นคู่ค้ากับบริษัทต่างชาติที่มีชื่อเสียงและมีเทคโนโลยีที่มีคุณภาพในราคาที่เหมาะสม
เนื่องจากผลิตภัณฑ์ที่ฝ่ายฯ นำเสนอเป็นผลิตภัณฑ์ที่ต้องใช้ผู้ชำนาญการเฉพาะด้าน
การแข่งขันจึงไม่รุนแรงมากนัก

-   โครงการในอนาคต

สำหรับโครงการในอนาคต ฝ่ายฯ
ได้ศึกษาและติดตามความคืบหน้าแผนงานและนโยบายในการพัฒนาระบบขนส่งของรัฐบาล
รวมทั้งพิจารณาวางแผนการดำเนินธุรกิจให้สอดคล้องกับแผนและนโยบายของรัฐบาล
ซึ่งอาจจะรวมถึงการลงทุนในโครงการต่างๆ ที่รัฐบาลมีนโยบายให้เอกชนเข้าร่วมลงทุน

ฝ่ายระบบขนส่ง

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจในการนำเสนอผลิตภัณฑ์ต่อลูกค้าในลักษณะ Turnkey ตั้งแต่การออกแบบ
การประกอบ การติดตั้ง การทดสอบ การฝึกอบรม การซ่อมบำรุง
รวมถึงการจัดทำคู่มือการใช้งานและบำรุงรักษา เพื่อให้ลูกค้าได้รับสินค้าและบริการที่ดี
มีประสิทธิภาพในการใช้งาน ผลิตภัณฑ์ของฝ่ายฯ ได้แก่
ระบบเก็บเงินทางด่วนทั้งแบบเงินสดและแบบอิเล็กทรอนิคส์ ระบบควบคุมความปลอดภัยในการจราจร
และระบบความปลอดภัยทั้งภายในและภายนอกอาคาร นอกจากนี้ ฝ่ายฯ
ยังมีโครงการพิเศษในการเป็นผู้รับเหมาก่อสร้างเรือนจำ อาคารสำนักงาน บ้านพัก ฯลฯ

-   การตลาดและภาวะการแข่งขัน

นโยบายของรัฐบาลที่ให้ความสำคัญกับงานก่อสร้างระบบสาธารณูปโภค
โดยเฉพาะทางด่วนในกรุงเทพฯและปริมณฑล รวมทั้งทางด่วนระหว่างเมือง
ช่วยสร้างโอกาสธุรกิจให้กับฝ่ายฯ
โดยการเข้าร่วมประมูลงานระบบดังกล่าวจากหน่วยงานที่รับผิดชอบ ได้แก่
การทางพิเศษแห่งประเทศไทย บริษัททางด่วนกรุงเทพจำกัด (มหาชน)
บริษัททางยกระดับดอนเมืองจำกัด และกรมทางหลวง ฝ่ายฯ
เป็นคู่ค้ากับบริษัทที่มีชื่อเสียงและมีเทคโนโลยีที่มีคุณภาพในราคาที่เหมาะสม

ความเสี่ยงในการดำเนินธุรกิจของฝ่ายฯ อยู่ในระดับต่ำเนื่องจากฝ่ายฯ
มีประสบการณ์ในระบบเก็บเงินทางด่วนและการจัดการจราจรมาอย่างยาวนาน
รวมทั้งมีความสัมพันธ์ที่ดีและได้รับความเชื่อถือจากลูกค้า
สำหรับระบบความปลอดภัยภายในและภายนอกอาคาร ฝ่ายฯ
เป็นพันธมิตรกับบริษัทตัวแทนผู้ผลิตระดับชั้นนำของโลก
ทำให้สามารถส่งมอบระบบที่มีประสิทธิภาพตามกำหนดเวลาเสมอ ในส่วนงานก่อสร้างนั้น ฝ่ายฯ
ร่วมมือกับบริษัทรับเหมาก่อสร้างที่มีประสบการณ์ในการทำงาน มีชื่อเสียงดี
และได้รับการยอมรับจากลูกค้า วัสดุอุปกรณ์ที่ฝ่ายฯ
จัดหาสำหรับโครงการนี้มาจากบริษัทในประเทศทั้งสิ้นจึงไม่มีความเสี่ยงด้านอัตราแลกเปลี่ยน

-   งานที่อยู่ระหว่างดำเนินการและโครงการในอนาคต

ฝ่ายฯ มีโครงการที่อยู่ระหว่างดำเนินการได้แก่
โครงการระบบเก็บค่าผ่านทางและงานระบบการจัดการจราจรบนทางพิเศษศรีรัช –
วงแหวนรอบนอก โครงการเปลี่ยนทดแทนระบบโทรศัพท์ฉุกเฉิน ทางพิเศษบูรพาวิถี
โครงการก่อสร้างเรือนจำจังหวัดพังงาซึ่งมีกำหนดแล้วเสร็จในปี 2559
และโครงการก่อสร้างอาคารสำนักงานอัยการระนองพร้อมบ้านพักละสิ่งก่อสร้างประกอบ
ซึ่งมีกำหนดแล้วเสร็จในปี 2560

สำหรับโครงการในอนาคต ฝ่ายฯ
ได้ศึกษาและติดตามความคืบหน้าของแผนงานและนโยบายในการพัฒนาระบบขนส่งของรัฐบาลรวมทั้งโครงการก่อสร้างใหม่
ๆ เพื่อวางแผนการดำเนินธุรกิจให้สอดคล้องกับแผนและนโยบายของรัฐบาล
ซึ่งอาจจะรวมถึงการลงทุนในโครงการต่างๆ ที่รัฐบาลมีนโยบายให้เอกชนเข้าร่วมลงทุน

ฝ่ายธุรกิจอาหารและบริการ

-   ลักษณะและการจัดหาผลิตภัณฑ์หรือบริการ

ฝ่ายธุรกิจอาหารและบริการก่อตั้งขึ้นเมื่อปี พ.ศ.2553
โดยมีวัตถุประสงค์เพื่อขยายธุรกิจและสร้างตราสินค้าให้กลุ่มธุรกิจการค้าของบริษัทฯ
โดยดำเนินกิจการร้านอาหารและการบริการจัดเลี้ยงให้กับหน่วยงานองค์กรและลูกค้าทั่วไป
ทั้งนี้เพื่อต่อยอดธุรกิจและเป็นการผนวกความร่วมมือกับบริษัท ล็อกซเล่ย์ เทรดดิ้ง จำกัด
เพื่อเพิ่มศักยภาพในการแข่งขันในอนาคต ต่อมาในปี พ.ศ. 2556 ได้มีการก่อตั้งบริษัท แอล ฟู้ด
โซลูชันส์ จำกัด
ขึ้นเพื่อให้การบริการจัดหาพนักงานให้กับธุรกิจร้านอาหารและการดำเนินการธุรกิจอื่นๆที่เกี่ยวเนื่องกับธุรกิจอาหารและการบริการโดยเป็นบริษัทย่อยภายใต้การบริหารงานของบริษัท
ล็อกซเล่ย์ จำกัด (มหาชน) ปัจจุบันฝ่ายฯ ดำเนินกิจการร้านอาหารญี่ปุ่น
โดยมีรูปแบบร้านและตราสินค้าที่พัฒนาขึ้นเอง ภายใต้ชื่อร้านดังนี้

[]

อัย เจแปนนีส วิลเลจ

[]

วาคิว ชาบูชาบู

[] วาคิว ยากินิคุ

[]

โดทงโบริ

[]

  เท็ตสึเมน

แต่ละร้านที่กล่าวมานั้นมีความเชี่ยวชาญในประเภทอาหารที่แตกต่างกัน ได้แก่ ประเภทชาบูชาบู
ยากินิคุ ข้าวหน้าญี่ปุ่น สเต็ค เทปปันยากิ โอโคโนมิยากิ ราเมง และ ซูชิ
ซึ่งสร้างความหลากหลายให้กับสินค้าและบริการของฝ่ายฯ
และเพื่อให้การบริการอย่างทั่วถึงแก่กลุ่มเป้าหมายที่เป็นครอบครัว คนทำงาน และวัยรุ่น
ทำเลที่ตั้งของร้านอาหาร จึงอยู่ในห้างสรรพสินค้าชั้นนำ อันได้แก่ เดอะ ไนน์ พระรามเก้า, แฟชั่น
ไอส์แลนด์ และ สยามพารากอน โดยมีฐานลูกค้าต่อเดือนมากกว่า 30,000 ราย และมีผู้ติดตามใน
Facebook Fan Page ร่วม 300,000 คน

-   การตลาดและภาวะการแข่งขัน

อาหารญี่ปุ่นได้รับความนิยมเป็นอย่างมากและมีอัตราการเติบโตที่ดีมาตลอดในระยะเวลา 5
ปีที่ผ่านมา โดยเฉพาะร้านอาหารญี่ปุ่นประเภทเฉพาะทางหรือ Specialty Store
ซึ่งจะเห็นได้จากจำนวนร้านอาหารญี่ปุ่นที่เพิ่มขึ้น
และการเข้ามาสู่ตลาดธุรกิจอาหารญี่ปุ่นของบริษัทชั้นนำต่างๆ
รวมไปถึงการขยายตัวของร้านอาหารจากประเทศญี่ปุ่น
ที่เข้ามาเปิดดำเนินธุรกิจในประเทศไทยในรูปแบบการร่วมทุนกับนักลงทุนชาวไทย
ทั้งนี้เพราะประเทศไทยเป็นศูนย์กลางในการขยายตัวของร้านอาหารญี่ปุ่นไปสู่ภูมิภาคในละแวกนี้
ซึ่งจากภาวการณ์แข่งขันและความหลากหลายของร้านอาหารญี่ปุ่นเฉพาะทางทำให้ธุรกิจโดยรวมของร้านอาหารญี่ปุ่นมีแนวโน้มที่จะขยายตัวสูงขึ้นและผู้บริโภคเข้าถึงได้ง่ายมากยิ่งขึ้น
การขยายตัวของร้านอาหารญี่ปุ่นจะกระจายไปสู่ต่างจังหวัดโดยเฉพาะในพื้นที่หัวเมืองใหญ่ที่มีการพัฒนาโครงสร้างพื้นฐานและด้านเศรษฐกิจ

-   โครงการในอนาคต

แผนการในอนาคต คือ การมุ่งเน้นการสร้างร้านอาหารที่เชี่ยวชาญเฉพาะทางหรือ Specialty
Store ของบริษัทฯ ให้เป็นที่รับรู้และให้ได้รับการตอบรับอย่างดีจากผู้บริโภค
เพื่อเป็นรากฐานในการขยายตัวในรูปแบบแฟรนไชส์
ซึ่งเป็นเป้าหมายหลักในการขยายธุรกิจทั้งในประเทศและการขยายเข้าสู่ภูมิภาค AEC ในอนาคต
ในปี 2557 ฝ่ายฯ
ได้เริ่มดำเนินธุรกิจการให้บริการจัดเลี้ยงโดยเป็นการวางรากฐานโครงสร้างองค์กรและการพัฒนาบุคคลากรเพื่อรองรับการให้บริการ
ซึ่งธุรกิจจัดเลี้ยงถือเป็นหนึ่งในธุรกิจที่ต่อยอดจากธุรกิจร้านอาหารที่มีแนวโน้มการเติบโตเป็นอย่างดี
และในปี 2558 ฝ่ายฯ ได้มีการปรับรูปแบบของร้านอาหารให้มีความร่วมสมัยและสอดคล้องกับ Life
Style และพฤติกรรมของผู้บริโภคให้มากยิ่งขึ้น
รวมถึงมีการปรับปรุงเมนูอาหารโดยให้ความสำคัญกับคุณภาพของวัตถุดิบที่มีคุณภาพดีก่อนนำมาเสิร์ฟให้กับลูกค้า

นอกจากนี้ ฝ่ายฯ มีแผนงานที่จะพัฒนาการสร้างศักยภาพในการจัดหาวัตถุดิบร่วมกับบริษัท ล็อกซเล่ย์
เทรดดิ้ง จำกัด เพื่อให้ได้วัตถุดิบที่มีคุณภาพและต้นทุนในการจัดการที่ต่ำลง
และได้เริ่มดำเนินการจัดเตรียมและแปลรูปวัตถุดิบสำคัญเช่น น้ำจิ้มสึเกะทาเระ
เนื้อและปลาแซลมอน ฯลฯ โดยเชฟผู้เชี่ยวชาญที่ร้าน The Nine พระราม 9
และกระจายไปยังสาขาต่างๆ เพื่อควบคุมคุณภาพของวัตถุดิบและสินค้า
อันเป็นการเพิ่มศักยภาพในการแข่งขันในธุรกิจเพื่อรองรับการขยายตัวในอนาคตด้วย

บริษัท ดาต้า มายนิ่ง จำกัด

-   ลักษณะการจัดหาผลิตภัณฑ์หรือบริการ

  การดำเนินธุรกิจของบริษัทฯ แบ่งได้ดังนี้

-   ธุรกิจด้านอินฟอร์เมชั่น เทคโนโลยี จำหน่าย ติดตั้ง
    และให้บริการบำรุงรักษาระบบคอมพิวเตอร์
    ให้คำปรึกษาและดำเนินการวางระบบตั้งแต่โครงสร้างพื้นฐาน ระบบฐานข้อมูล ระบบเครือข่าย
    ไปจนถึงให้บริการออกแบบระบบงานที่มีความซับซ้อน
    และระบบที่ต้องการความเชี่ยวชาญเฉพาะทาง เป็น System Integrator
    ตามความต้องการของลูกค้า

-   พัฒนา บริหาร และให้บริการ
    รวมทั้งให้คำปรึกษาที่เกี่ยวข้องกับแผนที่และระบบข้อมูลภูมิสารสนเทศ
    และบูรณาการการจัดทำโครงการที่เกี่ยวข้องกับระบบข้อมูลภูมิสารสนเทศ นอกจากนี้บริษัทฯ
    ยังเป็นตัวแทนจำหน่ายระบบ Crisis Information Management System (CIMS)
    เป็นระบบที่ใช้ช่วยในการตัดสินใจ ติดตาม และรายงานเหตุการณ์ภาวะวิกฤติแบบ Real
    Time/Near Real Time ได้ ในการประสานงานและติดต่อสื่อสาร
    ที่จะให้หน่วยงานต่างๆสามารถเห็นภาพและเข้าใจในสถานการณ์ของเหตุการณ์ไปในทิศทางเดียวกัน

-   การตลาดและภาวะการแข่งขัน

จากนโยบายภาครัฐที่เกี่ยวข้องกับการจัดทำแผนที่ ในเรื่องที่ดิน การเกษตร การคมนาคม
ภัยธรรมชาติ และการบริหารจัดการทรัพย์สิน จึงมีโครงการจากภาครัฐต่อเนื่อง ซึ่งบริษัทฯ
มีความได้เปรียบเมื่อเทียบกับคู่แข่ง เนื่องจากบริษัทฯ มีทีมงานที่มีประสบการณ์สูงด้านระบบแผนที่และ
GIS มากกว่า 10 ปี ทำให้สามารถดำเนินโครงการขนาดใหญ่ได้
และยังมีความสัมพันธ์ที่ดีกับฐานลูกค้าเดิมและคู่ค้า

กลุ่มลูกค้าหลักของบริษัทฯ ได้แก่

-   หน่วยงานที่มีการป้องกันและปราบปรามอาชญากรรม
    หน่วยงานที่เกี่ยวข้องกับการดูแลการฉ้อโกงในธุรกิจเกี่ยวกับการเงินทั้งภาครัฐและเอกชน
    ที่ต้องนำข้อมูลมาใช้ในการวิเคราะห์เพื่อสนับสนุนการป้องกันและปราบปรามการฟอกเงินและการสนับสนุนทางการเงินแก่การก่อการร้าย

-   หน่วยงานภาครัฐและเอกชน ที่มีนโยบายในการพัฒนาและบูรณาการระบบและข้อมูลGIS
    และมีความต้องการระบบ Application ที่ทำงานบนเทคโนโลยีGIS
    ตามบทบาทและหน้าที่ของแต่ละองค์กร

-   โครงการในอนาคต

บริษัทฯ
มุ่งนำเสนอสินค้าและบริการที่ตอบรับความต้องการของลูกค้าตามบทบาทและหน้าที่ของแต่ละองค์กร
รวมถึงจัดหาสินค้าและบริการที่เพิ่มมูลค่าระบบงาน GIS ที่ลูกค้ามีอยู่
ซึ่งทำให้สามารถสร้างรายได้ได้อย่างต่อเนื่องสม่ำเสมอ ในอนาคต บริษัทฯ
มีแผนขยายธุรกิจที่เกี่ยวข้องกับการผลิต การบริหารจัดการ และการบูรณาการระบบ GIS
ไปยังประเทศในกลุ่มประชาคมเศรษฐกิจอาเซียนต่อไป

บริษัท ล็อกซเล่ย์ พร็อพเพอร์ตี้ ดีเวลลอปเม้นท์ จำกัด

-   ลักษณะการจัดหาผลิตภัณฑ์หรือบริการ

บริษัทฯ ประกอบธุรกิจโดยแบ่งออกเป็น 2 ส่วนหลัก คือ

1) ด้านอสังหาริมทรัพย์ ได้แก่ การพัฒนาที่ดิน บริษัทฯ ได้ดำเนินการ ศึกษาโอกาส และ
ความเป็นไปได้ของการลงทุนในที่ดินที่มีความเหมาะสม
ที่สามารถสร้างผลตอบแทนให้กับบริษัททั้งในระยะสั้นและระยะยาว
รวมถึงการบริหารจัดการอสังหาริมทรัพย์ เช่น การให้บริการเช่าอาคารสำนักงาน
เช่าพื้นที่ป้ายโฆษณา งานบริการรักษาความสะอาดและระบบสาธารณูปโภคอาคารสำนักงาน
ตลอดจนงานด้านบริการอื่นๆ ที่เกี่ยวข้อง แบบครบวงจร

2) ด้านการบริหารงานโครงการ ปัจจุบันบริษัทฯ ได้เข้าร่วมประมูลงานโครงการต่างๆ
ทั้งภาครัฐบาลและภาคเอกชน ซึ่งส่วนใหญ่เป็นธุรกิจทางด้านงานรับเหมาก่อสร้าง และงานวางระบบ
RO (Reverse Osmosis)

-   การตลาดและภาวะการแข่งขัน

การขยายตัวของรถไฟฟ้าของภาครัฐยังคงเป็นปัจจัยที่ส่งเสริมและสร้างโอกาสในการพัฒนาที่ดินในเขตเมืองชั้นใน
อีกทั้งยังรวมไปถึงเขตรอบนอกที่มีการขยายตัวของรถไฟฟ้า
สภาพการแข่งขันของธุรกิจมีความรุนแรงโดยเฉพาะในส่วนที่เกี่ยวข้องกับเส้นทางของรถไฟฟ้า
เพราะความต้องการที่พักอาศัยบนเส้นทางรถไฟฟ้านั้น
มีความต้องการสูงมากในขณะที่ที่ดินที่เอื้ออำนวยดังกล่าวมีจำนวนไม่มากทำให้อุปทานมีจำนวนไม่มากนัก
เมื่อเทียบกับด้านอุปสงค์
ซึ่งส่วนใหญ่เป็นคนที่พักอาศัยในกรุงเทพมหานครที่มีฐานะและความต้องการที่พักอาศัยที่ใกล้รถไฟฟ้า

สิ่งสำคัญของการพัฒนาอสังหาริมทรัพย์ คือ
ความสามารถในการนำที่ดินที่มีศักยภาพในการพัฒนาที่บริษัทฯ หรือ กลุ่มบริษัทฯ ได้ถือครองไว้
รวมไปถึงการสร้างความสัมพันธ์กับกลุ่มธุรกิจอสังหาริมทรัพย์ขนาดใหญ่ในปัจจุบัน
ประกอบกับการสร้างความสัมพันธ์และความเชื่อมั่นที่ดีต่อเจ้าของที่ดินหลายราย
จึงทำให้การนำที่ดินในเขตเมืองชั้นในมาพัฒนามีความเป็นไปได้สูง

ทั้งนี้ บริษัทฯ ยังได้คำนึงถึงการรักษาสภาพแวดล้อม สังคม ชุมชน
ตลอดจนปฏิบัติตามข้อกำหนดผังเมือง ที่ทางภาครัฐได้กำหนดขึ้น รวมไปถึงให้มีความปลอดภัย
มีสุขลักษณะที่ดี เป็นมิตรต่อสิ่งแวดล้อมและชุมชนโดยรอบ
ซึ่งถือว่าเป็นหน้าที่และเป็นส่วนหนี่งในสังคมของเรา

-   ผลการดำเนินงานในปีที่ผ่านมาและโครงการในอนาคต

ในปี 2558 การดำเนินธุรกิจยังคงสามารถสร้างผลตอบแทนอย่างต่อเนื่อง
พร้อมทั้งสร้างภาพลักษณ์ที่ดีในโครงการต่างๆ รวมถึงการเป็นที่ปรึกษาให้แก่เจ้าของที่ดิน
เพื่อพิจารณาการลงทุนทั้งร่วมกันหรือเป็นที่ปรึกษาในโครงการอสังหาริมทรัพย์หลายโครงการบนทำเลที่มีศักยภาพบริเวณพื้นที่ในกรุงเทพมหานคร
ในส่วนของการบริหารจัดการอสังหาริมทรัพย์ บริษัทฯ มุ่งเน้นสร้างพันธมิตรทางธุรกิจ
ขยายฐานลูกค้าให้กว้างขึ้น ตลอดจนพัฒนางานบริการให้เป็นมาตรฐานสากล

ในส่วนของการบริหารโครงการในปี 2558 บริษัทฯ สามารถประมูลงานในส่วนของภาครัฐเพิ่มขึ้น
บริษัทฯ สามารถบริหารจัดการพร้อมส่งมอบงานได้ตามแผนและเป้าหมายที่กำหนดไว้
ส่วนภาพรวมธุรกิจก่อสร้างในปี 2559 คาดว่าคงจะมีการเปิดประมูล
โครงการของภาครัฐอย่างต่อเนื่อง
จากการเร่งผลักดันโครงการพัฒนาโครงสร้างพื้นฐานของประเทศ
ซึ่งเป็นโครงการก่อสร้างขนาดใหญ่จำนวนมาก ส่วนการก่อสร้างภาคเอกชนในปี 2559
คาดว่าจะยังคงสามารถ เติบโตได้อย่างต่อเนื่อง จากการลงทุนขยายการผลิตในภาคอุตสาหกรรม
เพื่อขยายกำลังการผลิตรองรับความต้องการที่ฟื้นตัวตามภาวะเศรษฐกิจ

อย่างไรก็ดี ธุรกิจก่อสร้างอาจจะยังคงเผชิญกับปัจจัยเสี่ยงที่ยังคงมีอยู่ ดังต่อไปนี้

1.  ปัจจัยทางการเมือง ซึ่งจะส่งผลต่อทิศทางการลงทุนก่อสร้างภาครัฐ
    รวมทั้งการเบิกจ่ายงบประมาณ

  ภาครัฐ

2. ต้นทุนแรงงานที่สูงขึ้น

3. ราคาวัสดุที่ใช้ในงานก่อสร้าง ซึ่งอาจจะมีความผันผวนในบางครั้ง ขณะที่ราคาน้ำมันซึ่งเป็นต้นทุน

ทางอ้อมต่อต้นทุนการดำเนินงานก็ยังมีแนวโน้มทรงตัวอยู่

  -----------------------------------------------------------------------
  2.3 กลุ่มธุรกิจงานโครงการ

  -----------------------------------------------------------------------

ภาพรวม

กลุ่มฯ ดำเนินธุรกิจด้านงานสาธารณูปโภค ประกอบด้วย ระบบสื่อสารโทรทัศน์และวิทยุ
ระบบพลังงาน ระบบไฟฟ้า ระบบการจัดการน้ำและของเสีย ธุรกิจพลังงานทางเลือก
รวมถึงการจำหน่ายเครื่องมือและระบบอิเล็กทรอนิกส์ที่ใช้ในงานเฉพาะด้าน
โดยเข้าประมูลเพื่อเป็นผู้ให้บริการในโครงการต่างๆ ทั้งของภาครัฐ รัฐวิสาหกิจ และเอกชน
ทั้งในประเทศและต่างประเทศ โดยครอบคลุมตั้งแต่การสำรวจ ออกแบบ ติดตั้ง
พัฒนาระบบตามความต้องการของลูกค้า รวมทั้งทำการบำรุงรักษา
และให้คำปรึกษางานโครงการต่างๆ

การเปลี่ยนแปลงทางเทคโนโลยี และนโยบายการลงทุนในโครงสร้างพื้นฐานของภาครัฐ
เป็นอุปสงค์ให้เกิดโครงการใหม่ๆ ซึ่งการดำเนินงานโครงการเกี่ยวกับโครงสร้างพื้นฐานเหล่านั้น
เป็นความเชี่ยวชาญที่หน่วยงานในกลุ่มมีเป็นอย่างดี และได้รับความไว้วางใจจากลูกค้า
จึงเป็นปัจจัยให้กลุ่มฯ มีงานโครงการใหม่ๆ ดำเนินการอย่างต่อเนื่อง นอกจากนี้ กลุ่มฯ
ยังพยายามดำเนินธุรกิจที่รับผิดชอบต่อสังคม และสิ่งแวดล้อม
โดยมุ่งมั่นพัฒนาธุรกิจที่เป็นมิตรกับสิ่งแวดล้อม ดังเช่น ธุรกิจพลังงานทดแทนให้เติบโตขึ้นด้วย

ฝ่ายกิจการโทรทัศน์และวิทยุ

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจเป็นตัวแทนจำหน่ายอุปกรณ์เครื่องส่งโทรทัศน์ เครื่องวิทยุ
อุปกรณ์สำหรับห้องผลิตรายการโทรทัศน์และวิทยุ โดยเป็นผู้วางระบบ ออกแบบ ติดตั้ง
รวมถึงงานก่อสร้างสถานีโทรทัศน์และวิทยุให้แก่หน่วยงานราชการ รัฐวิสาหกิจ และหน่วยงานเอกชน
อีกทั้งยังให้ความร่วมมือกับหน่วยงานต่างๆ ในการเผยแพร่ความรู้ด้านเทคโนโลยี
ทดลองและทดสอบออกอากาศในระบบดิจิตอล

ผลิตภัณฑ์ด้านโทรทัศน์และวิทยุส่วนใหญ่เป็นสินค้าเทคโนโลยี จึงจำเป็นต้องนำเข้าจากต่างประเทศ
เช่น ประเทศสหรัฐอเมริกา ประเทศญี่ปุ่น และยุโรป รวมกับการจัดซื้อจากบริษัทคู่ค้าภายในประเทศ
ที่เป็นตัวแทนสินค้าที่มีชื่อเสียงและเป็นที่นิยมอย่างกว้างขวางและแพร่หลาย

-   การตลาดและภาวะการแข่งขัน

จากพระราชบัญญัติการประกอบกิจการกระจายเสียงและกิจการโทรทัศน์ปี 2555
ทำให้เกิดการเปลี่ยนแปลงทางเทคโนโลยีในการออกอากาศที่ทันสมัยทั้งทางด้านโทรทัศน์และวิทยุจากระบบอนาล็อกเป็นระบบดิจิตอล
ซึ่งเพิ่มความสารถในการออกอากาศได้มากช่องขึ้น
ทำให้เกิดแรงกระตุ้นสำหรับลูกค้าในการขยายธุรกิจและปรับเปลี่ยนเทคโนโลยีให้ครอบคลุมพื้นที่ทั่วประเทศ
ดังนั้นความต้องการและการแข่งขั้นในตลาดจึงอยู่ในระดับที่สูงมากอย่างต่อเนื่อง

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการขนาดใหญ่ที่อยู่ระหว่างดำเนินการเพื่อส่งมอบในปี 2559 ดังนี้
โครงการออกแบบและติดตั้งระบบออกอากาศและระบบสตูดิโอ และ
โครงการจัดอุปกรณ์โครงข่ายโทรทัศน์ระบบดิจิตอลภาคพื้นดิน ของสถานีโทรทัศน์กองทัพบกช่อง 5
และ โครงการเปลี่ยนผ่านระบบการส่งโทรทัศน์ระบบอนาล็อกไปสู่ระบบดิจิตอล
ของกรมประชาสัมพันธ์

ในปัจจุบันฝ่ายฯ
มีการเตรียมความพร้อมทั้งด้านสินค้าและบริการเพื่อรองรับการขยายตัวของธุรกิจโทรทัศน์และวิทยุในระบบดิจิตอลของประเทศไทยในอนาคต

ฝ่ายระบบควบคุม

-   ลักษณะและการจัดหาผลิตภัณฑ์หรือบริการ

ฝ่ายฯ
มีความเชี่ยวชาญในการให้บริการวิศวกรรมแบบครบวงจรเกี่ยวกับเทคโนโลยีระบบควบคุมอัตโนมัติ
(Automation Control System)  ระบบควบคุมและสั่งการระยะไกล (Supervisory
Control and Data Acquisition (SCADA) System) และระบบโทรมาตร (Telemetry)
โดยมีหลักการให้บริการได้แก่ การจัดหาหรือพัฒนา Solutions ที่เหมาะสมกับลูกค้า
มีทีมงานมืออาชีพและทักษะในการดูแลลูกค้า และความมุ่งมั่นตามสัญญาที่ให้ไว้
ลูกค้าส่วนใหญ่จะเป็นโครงการสาธารณูปโภคของรัฐและภาคอุตสาหกรรมขนาดใหญ่

ฝ่ายฯ มีพันธมิตรทางธุรกิจซึ่งเป็นเจ้าของเทคโนโลยีระบบควบคุมที่มีผลิตภัณฑ์หลากหลาย
มีเทคโนโลยี ที่ก้าวหน้า ผลงานและประสบการณ์ดี ดังนั้นฝ่ายฯ
จึงสามารถจัดซื้อจัดหาผลิตภัณฑ์หรือบริการได้ตรงตามความต้องการของลูกค้า ทั้งนี้ ฝ่ายฯ
ให้บริการด้วยสำนึกในความรับผิดชอบต่อสิ่งแวดล้อมและสังคม โดยเฉพาะอย่างยิ่งการเป็นผู้ให้
บริการในระบบโทรมาตรเพื่อติดตาม เฝ้าระวัง และเตือนภัยสภาพน้ำ สภาพอากาศ และสิ่งแวดล้อม

-   การตลาดและภาวะการแข่งขัน

ตลาดระบบควบคุมจะมีการแข่งขันสูงเนื่องจากโครงการส่วนใหญ่เป็นโครงการโครงสร้างพื้นฐานดำเนินการโดยราชการและรัฐวิสาหกิจ
จึงต้องมีการเปิดประมูล แต่ฝ่ายฯ
มีความเชี่ยวชาญและผลงานในระบบควบคุมของโครงการพื้นฐานขนาดใหญ่ที่ต้องใช้เทคโนโลยีที่ก้าวหน้าและซับซ้อน
โดยผนึกกำลังกับบริษัทต่างประเทศที่เป็นเจ้าของเทคโนโลยีเหล่านั้น จึงทำให้ฝ่ายฯ
มีศักยภาพในการแข่งขันค่อนข้างสูง

-   งานที่ยังไม่ได้ส่งมอบและโครงการในอนาคต

โครงการหลักที่มีกำหนดส่งมอบในปี 2558 คือ โครงการบูรณะระบบควบคุมโรงไฟฟ้าเขื่อนสิริกิติ์
(Distributed Control System Revamp) (อยู่ในระยะเวลารับประกัน 1 ปี)
ขยายขีดความสามารถของระบบ SCADA ที่ใช้ควบคุม ท่อก๊าซ ไทย-มาเลเซีย ของบริษัท Trans
Thai-Malaysia Co. Ltd. ที่ อ.จะนะ จ. สงขลา
(ส่งมอบงานเพื่อทดลองใช้งานในเดือนพฤศจิกายน 2558 และส่งมอบครั้งสุดท้ายในเดือนเมษายน
2559); งานก่อสร้างสถานีพร้อมระบบตรวจคุณภาพน้ำดิบของการประปาภูมิภาค นอกจากนี้ ฝ่ายฯ
ยังมุ่งขยายงานในระบบ SCADA ไปยังฐานลูกค้าอื่นๆ เช่น การท่าเรือแห่งประเทศไทย

โครงการที่อยู่ระหว่างดำเนินการ คือ โครงการขยายขีดความสามารถของระบบ SCADA
ที่ใช้ควบคุม ท่อก๊าซ ไทย-มาเลเซีย ของบริษัท Trans Thai-Malaysia Co. Ltd. ที่ อ.จะนะ
จ. สงขลา โดยมีกำหนดส่งมอบงานครั้งสุดท้ายในเดือนเมษายน 2559) นอกจากนี้ ฝ่ายฯ
ยังคงมุ่งขยายงานในระบบ SCADA ไปยังฐานลูกค้าอื่นๆ ด้วย เช่น การท่าเรือแห่งประเทศไทย

ฝ่ายระบบพลังงาน

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจที่เกี่ยวข้องกับระบบพลังงานให้แก่ภาครัฐและภาคเอกชน
โดยให้บริการในลักษณะงานบริการรวมระบบ (System Integration)
ซึ่งครอบคลุมตั้งแต่การดำเนินการทางด้านวิศวกรรม การออกแบบ การจัดหาผลิตภัณฑ์
การดำเนินการก่อสร้าง และการบริหารโครงการ เพื่อให้เป็นไปตามความต้องการของลูกค้า เช่น
งานก่อสร้างและปรับปรุงสถานีไฟฟ้า งานก่อสร้างระบบสายส่งและสายจำหน่ายทั้งแบบสายอากาศ
เคเบิลใต้ดินและเคเบิลใต้น้ำ งานจัดหาและติดตั้งระบบควบคุมการทำงานของสถานีไฟฟ้า
ระบบไฟฟ้าสำหรับโรงงาน อาคารสูง ระบบสาธารณูปโภค
รวมถึงการให้บริการด้านงานระบบไฟฟ้าทั่วไป ได้แก่ งานบำรุงรักษา งานบริการทดสอบระบบ
และงานให้คำปรึกษาด้านระบบไฟฟ้า เป็นต้น

ฝ่ายฯ
ตระหนักดีว่างานก่อสร้างสถานีไฟฟ้านั้นมีโอกาสส่งผลกระทบต่อสิ่งแวดล้อมและมวลชนที่อยู่โดยรอบบริเวณก่อสร้าง
ดังนั้น จึงกำหนดนโยบายหลักในการวางมาตรการป้องกันผลกระทบดังกล่าวอย่างเคร่งครัด
ทั้งนี้เพื่อไม่ให้เกิดปัญหาต่อสิ่งแวดล้อมและผู้มีส่วนได้เสีย ส่งผลให้ที่ตลอดระยะเวลาผ่านมา
งานโครงการของฝ่ายฯ ยังไม่เคยมีปัญหาจากเหตุดังกล่าว

-   การตลาดและภาวะการแข่งขัน

จากการที่ภาครัฐได้จัดสรรงบประมาณในการลงทุนด้านระบบไฟฟ้าและพลังงานอย่างต่อเนื่อง
และยังส่งเสริมให้ภาคเอกชนร่วมลงทุนด้านการผลิตพลังงานไฟฟ้าในทุกรูปแบบ
เพราะถือเป็นปัจจัยสำคัญในการพัฒนาประเทศและความเป็นอยู่ของประชาชน
รวมถึงประเทศเพื่อนบ้านเช่น สาธารณรัฐประชาธิปไตยประชาชนลาว
และสาธารณรัฐแห่งสหภาพเมียนมาร์ ก็ได้เริ่มพัฒนาการผลิตพลังงานอย่างต่อเนื่อง
จึงเป็นโอกาสทางธุรกิจที่ดีของฝ่ายฯ และจากการที่ฝ่ายฯ ดำเนินธุรกิจด้านนี้มาเป็นเวลานาน
โดยยึดมั่นนโยบายด้านการให้บริการอย่างมีคุณภาพ รวมทั้งบุคลากรในฝ่ายที่เป็นผู้ที่มีความรู้
ความชำนาญเป็นอย่างดี จึงทำให้มีชื่อเสียงเป็นที่ยอมรับ
และได้รับความไว้วางใจจากลูกค้าอย่างต่อเนื่อง เป็นผลให้ฝ่ายฯ มีสถานภาพและศักยภาพที่ดี
ลูกค้าหลักของฝ่ายประกอบด้วย การไฟฟ้าส่วนภูมิภาค การไฟฟ้านครหลวง
และการไฟฟ้าฝ่ายผลิตแห่งประเทศไทย

ฝ่ายฯ จำหน่ายสินค้าและบริการให้กับลูกค้า โดยการเข้าร่วมประกวดราคา
ทั้งในลักษณะที่เป็นผู้รับเหมาโดยตรง ผู้รับเหมาช่วง และเสนอขายโดยตรงให้กับลูกค้า โดยฝ่ายฯ
มีนโยบายให้ความสำคัญต่อการการออกแบบ การจัดหาผลิตภัณฑ์
และการควบคุมการดำเนินงานที่มีประสิทธิภาพ เพื่อให้ตรงต่อความต้องการของลูกค้ามากที่สุด

ในปีที่ผ่านมา ฝ่ายฯ
ได้เป็นคู่สัญญากับการไฟฟ้าฝ่ายผลิตแห่งประเทศไทยในงานก่อสร้างสถานีไฟฟ้าท่าตะโก ระบบ 500
เควี ซึ่งถือเป็นโอกาสที่สำคัญในการเพิ่มศักยภาพในการรับงานของฝ่ายฯ เนื่องจากระบบ 500 เควี
เป็นระดับแรงดันสูงสุดของระบบส่งที่ใช้กันอยู่ทั้งภายในประเทศไทยและประเทศในคาบสมุทรอินโดจีน
ซึ่งเมื่อดำเนินการก่อสร้างแล้วเสร็จจะทำให้ฝ่ายฯ
สามารถเข้ารับงานได้ครอบคลุมทั่วทั้งภูมิภาคตามที่กล่าวมา

-   งานที่ยังไม่ได้ส่งมอบและโครงการในอนาคต

ฝ่ายฯ มีโครงการที่อยู่ระหว่างดำเนินการเพื่อส่งมอบ ได้แก่

-   งานก่อสร้างสถานีไฟฟ้าของการไฟฟ้าส่วนภูมิภาค : ระบบ 115-22 เควี ประเภท Gas
    Insulated Switchgear จำนวน 2 แห่ง / ระบบ 115-22 เควี ประเภท Modular
    จำนวน 6 แห่ง / ระบบ 115-33 เควี ประเภท Gas Insulated Switchgear จำนวน
    1 แห่ง และ ระบบ 115-33 เควี ประเภท Conventional จำนวน 1 แห่ง

-   งานก่อสร้างสถานีไฟฟ้าของการไฟฟ้านครหลวง : ระบบ 115-24 เควี ประเภท Gas
    Insulated Switchgear จำนวน 3 แห่ง

- งานก่อสร้างสถานีไฟฟ้า (Transmission Substation)
ของการไฟฟ้าฝ่ายผลิตแห่งประเทศไทย : ระบบ 500 เควี ประเภท Conventional จำนวน 1
แห่ง

ในช่วงปีที่ผ่านมา ฝ่ายฯ
ยังคงได้รับงานโครงการก่อสร้างสถานีไฟฟ้าจากหน่วยงานการไฟฟ้าของรัฐบาลอย่างต่อเนื่อง
อย่างไรก็ดี ฝ่ายฯ
ยังคงมีเป้าหมายในการสร้างชื่อเสียงให้เป็นที่ยอมรับในด้านการเป็นผู้ให้บริการด้านระบบพลังงานอย่างครอบคลุมมากขึ้น
จึงเริ่มให้ความสนใจในการขยายธุรกิจด้านการบริหารจัดการระบบพลังงานโดยระบบโครงข่ายอัจฉริยะ
(Smart Gird)
ซึ่งเป็นการวางโครงข่ายของระบบความคุมและบริหารจัดการด้านพลังงานของประเทศ
ทั้งด้านการเป็นผู้รับเหมาและการเป็นตัวแทนจำหน่ายอุปกรณ์ประกอบของตัวระบบโครงข่ายอัจฉริยะดังกล่าว

นอกจากนี้ ฝ่ายฯ ยังให้ความสนใจในการขยายตลาดไปยังประเทศเพื่อนบ้าน
ซึ่งเริ่มให้ความสนใจในการลงทุนด้านการผลิตพลังงานและการพัฒนาระบบไฟฟ้า
เพื่อให้สอดคล้องกับนโยบายของภาครัฐเรื่องประชาคมเศรษฐกิจอาเซียน
ซึ่งกำลังจะมาถึงในอนาคตอันใกล้นี้

ฝ่ายธุรกิจสิ่งแวดล้อม

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจด้านสิ่งแวดล้อม การรักษาสมดุลของสิ่งแวดล้อม
การปรับสภาพสิ่งที่เสียให้คืนสภาพดีสามารถนำกลับมาใช้ประโยชน์ได้อีก
โดยเฉพาะอย่างยิ่งเกี่ยวกับธุรกิจน้ำประปา น้ำใช้สำหรับอุตสาหกรรม
การบำบัดน้ำและการนำกลับมาใช้ใหม่ การลดน้ำสูญเสียในระบบท่อประธาน
ธุรกิจการจัดการของเสียและ การแปรเป็นพลังงาน
โดยให้คำปรึกษาด้านเทคนิคการบริหารและให้บริการออกแบบก่อสร้าง จำหน่ายผลิตภัณฑ์ ติดตั้ง
การดำเนินการและบำรุงรักษาระบบ อันจะเป็นประโยชน์ต่อสังคม โดยฝ่ายเลือกสรรคู่ค้า ผู้ผลิต
และตัวแทนจำหน่ายที่มีประสบการณ์และมีความชำนาญงานสูง
โดยมีการวิเคราะห์และเปรียบเทียบศักยภาพของผู้ผลิตที่สามารถผลิตสินค้าได้เหมาะสมกับตลาด
และตรงตามความต้องการของลูกค้าอยู่ตลอดเวลา

-   การตลาดและภาวะการแข่งขัน

ในปัจจุบัน ภาวะการแข่งขันทางธุรกิจด้านสิ่งแวดล้อมจัดอยู่ในเกณฑ์ที่ค่อนข้างสูง ฝ่ายฯ
จึงให้ความสำคัญในเลือกสรรคู่ค้า ผู้ผลิต ลูกค้าหลักของฝ่ายฯ ประกอบด้วย การประปาส่วนภูมิภาค
การประปานครหลวง การไฟฟ้าฝ่ายผลิต นอกจากนี้ ฝ่ายฯ
ยังเข้าร่วมโครงการขนาดกลางและขนาดเล็กในภาคเอกชนและองค์การบริหารส่วนท้องถิ่นเพื่อขยายฐานการตลาด
และเพิ่มศักยภาพการดำเนินการทางการตลาด
โดยบุคลากรที่มีความชำนาญและมีเทคโนโลยีที่ทันสมัยตลอดจนบริษัทร่วมทุนที่เชี่ยวชาญ

การจำหน่ายและช่องทางการจำหน่ายผลิตภัณฑ์และนำเสนอโครงการต่างๆ ส่วนใหญ่ ฝ่ายฯ
ใช้วิธีการขายตรงให้แก่ลูกค้าเป้าหมายทั้งหน่วยงานภาครัฐและเอกชน

-   โครงการในอนาคต

ฝ่ายฯ มุ่งเน้นและให้ความสำคัญกับโครงการที่มีส่วนเกี่ยวข้องกับสิ่งแวดล้อมในหลายๆ ด้าน
โดยเฉพาะอย่างยิ่งในโครงการที่เกี่ยวเนื่องกับธุรกิจน้ำประปา การจัดการน้ำดิบ
การปรับปรุงคุณภาพน้ำ ธุรกิจการจัดการน้ำเสีย/การนำกลับมาใช้ใหม่
การแปรพลังงานจากของเสีย/ขยะ อาทิเช่น โครงการสัมปทานผลิตน้ำประปา
โครงการให้เช่าระบบผลิตน้ำประปาแบบเคลื่อนย้ายได้
โครงการก่อสร้างระบบผลิตน้ำประปาและวางท่อจ่ายน้ำ
โครงการรับจ้างเดินระบบผลิตน้ำประปา/น้ำเสีย
โครงการสำรวจท่อรั่วในระบบท่อประธานและท่อบริการ โครงการแปรรูปของเสีย/ขยะเป็นพลังงาน
และขยายกลุ่มลูกค้าไปประเทศเพื่อนบ้าน

ฝ่ายโครงการพิเศษ

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจด้านการจำหน่ายเครื่องมือและระบบอิเล็กทรอนิกส์ที่ใช้ในงานเฉพาะด้าน
โดยจัดจำหน่ายพร้อมติดตั้งสินค้าและให้บริการซ่อมบำรุงเครื่องมือและระบบอิเล็กทรอนิกส์ต่างๆ
รวมถึงการบริการหลังการขายอย่างดี โดยสินค้าที่ฝ่ายฯ
จัดจำหน่ายส่วนใหญ่เป็นสินค้าที่ต้องใช้ทักษะและความชำนาญทางเทคโนโลยีสูง
จึงต้องนำเข้ามาจากประเทศในทวีปยุโรป และสหรัฐอเมริกา ซึ่งล้วนเป็นบริษัทที่มั่นคง
ผลิตภัณฑ์คุณภาพสูง นอกจากนั้น ยังมีสินค้าที่ซื้อในประเทศ และพัฒนาขึ้นเองอีกด้วย เช่น
ซอฟต์แวร์ประกอบต่างๆ ที่สำคัญอีกประการหนึ่งคือ ฝ่ายฯ
ไม่มีผลิตภัณฑ์เหลือใช้ที่มีผลกระทบต่อสิ่งแวดล้อม

-   การตลาดและภาวะการแข่งขัน

กลุ่มลูกค้าเป้าหมายส่วนใหญ่จะเป็นหน่วยงานราชการ ทหาร ตำรวจ
และหน่วยงานที่เกี่ยวข้องกับการสื่อสารและเทคโนโลยีต่างๆ
โดยทำการตลาดแบบการขายตรงต่อผู้ใช้ในลักษณะโครงการ ฝ่ายฯ
จะทำการศึกษาวิจัยและพัฒนาปรับปรุงสินค้าให้มีความทันสมัยตามความก้าวหน้าทางเทคโนโลยีอยู่เสมอ
เช่น การจัดซื้ออุปกรณ์หลักมาพัฒนาเป็นระบบ
หรือจัดหาอุปกรณ์ที่ตรงกับความต้องการของลูกค้ามากที่สุด
เพื่อตอบสนองความต้องการของลูกค้าและให้ลูกค้าเกิดความพึงพอใจสูงสุด

ภาวะการแข่งขันไม่รุนแรงนัก เนื่องจากสินค้าที่ฝ่ายฯ
จัดจำหน่ายและให้บริการเป็นสินค้าและบริการเฉพาะด้าน
ลักษณะการแข่งขันขึ้นอยู่กับทักษะความชำนาญในเทคโนโลยี
ความพร้อมของข้อมูลของผู้แข่งขันแต่ละราย
ส่วนแนวโน้มภาวะอุตสาหกรรมขึ้นอยู่กับงบประมาณของราชการเป็นหลัก
ขณะที่ภาวะเศรษฐกิจโดยรวม ส่งผลต่อการดำเนินงานของฝ่ายฯ ค่อนข้างน้อย
เนื่องจากสินค้าที่จัดจำหน่ายและให้บริการ เป็นโครงการที่มีลักษณะเฉพาะด้าน
มีความต้องการต่อเนื่องในระยะยาว

-   งานที่ยังไม่ได้ส่งมอบ

ในปี 2558 ฝ่ายฯ ได้ส่งมอบสินค้าและบริการให้กับลูกค้าเสร็จสิ้นครบถ้วนตามแผนงานที่ได้วางไว้
นอกจากนั้น ยังมีงานขายชิ้นส่วนอะไหล่สำหรับผลิตภัณฑ์ที่ได้ส่งมอบให้กับลูกค้าไปแล้ว
เป็นประจำอย่างต่อเนื่องทุกปี โดยในปี 2559 ฝ่ายฯ
มีกำหนดส่งมอบชิ้นส่วนอะไหล่ให้แก่กองทัพบกและกองทัพเรือ ในไตรมาสที่ 2 และ 4 ตามลำดับ

ฝ่ายพลังงานทางเลือก

-   ลักษณะและการจัดหาผลิตภัณฑ์หรือบริการ

ฝ่ายฯ ดำเนินธุรกิจเกี่ยวกับการสรรหาแหล่งกำเนิดพลังงานทดแทนไม่ว่าจะเป็น
พลังงานจากแสงอาทิตย์ พลังงานลม พลังงานน้ำ พลังงานชีวมวล และพลังงานไฟฟ้าจากขยะ
เพื่อทำการศึกษาศักยภาพความเป็นไปได้พร้อมทั้งดำเนินการลงทุนและร่วมทุนกับหน่วยงานที่สนใจในการดำเนินธุรกิจขายไฟฟ้าจากพลังงานทดแทนประเภทต่างๆ
ที่มี ทั้งนี้ฝ่ายฯ ยังบริหารจัดการโซลาร์ฟาร์มต้นแบบในการผลิตไฟฟ้าเพื่อจำหน่าย
ซึ่งเปิดดำเนินการมาแล้ว 4 ปี ทำให้ฝ่ายฯ มีความชำนาญในเรื่องพลังงานแสงอาทิตย์เป็นอย่างมาก
ปัจจุบันฝ่ายฯ มีการแสวงหาพื้นที่ต่างๆ เพื่อศึกษาและพัฒนา
พร้อมกับเป็นที่ปรึกษาให้กับหน่วยงานต่างๆ
ที่สนใจร่วมลงทุนทั้งในทางธุรกิจและทางภาพลักษณ์ขององค์กรเพื่อเพิ่มความมั่นคงทางด้านพลังงานให้องค์กรและประเทศไทยด้วย

-   การตลาดและภาวะการแข่งขัน

ตามที่คณะกรรมการนโยบายพลังงานแห่งชาติมีมติให้การไฟฟ้าฝ่ายผลิตแห่งประเทศไทย (กฟผ.)
เปิดการรับซื้อไฟฟ้าจากผู้ผลิตไฟฟ้ารายเล็กทุกประเภทเชื้อเพลิง
โดยขยายปริมาณการรับซื้อไฟฟ้าจากเดิม 3,200 เมกกะวัตต์ เป็น 4,000 เมกกะวัตต์
และมีนโยบายอื่นๆ ที่สนับสนุนในเรื่องพลังงานทดแทนต่างๆ นั้น ส่งผลให้ฝ่ายฯ
มีโอกาสในการลงทุนและร่วมทุนกับหน่วยงานที่สนใจร่วมในการดำเนินธุรกิจผู้ผลิตไฟฟ้าขนาดเล็ก
VSPP จากพลังงานทดแทนประเภทต่างๆ และจากความชำนาญในด้านพลังงานแสงอาทิตย์
ยังส่งผลให้ฝ่ายฯ
สามารถทำตลาดเพิ่มเติมในการให้บริการรับเป็นที่ปรึกษาให้กับหน่วยงานที่สนใจในเรื่องการดำเนินการธุรกิจขายไฟฟ้าในฐานะเป็นผู้ผลิตไฟฟ้าขนาดเล็ก

-   โครงการในอนาคต

ฝ่ายฯ ดำเนินการสรรหาผู้ร่วมลงทุนและพื้นที่ที่เหมาะสมมากที่สุด
ในการพัฒนาและศึกษาความเป็นไปได้ของโครงการต่างๆ อย่างต่อเนื่อง
และนอกจากจะเป็นผู้ผลิตและจำหน่ายไฟฟ้าแล้วยังได้ผันตัวเองมาเป็นผู้ให้บริการให้คำปรึกษาและแนะนำการติดตั้งโซลาร์ฟาร์มหรือติดแผงโซลาร์บนอาคารให้กับหน่วยงานรัฐและเอกชนที่สนใจ
ทั้งยังได้ทำการศึกษาความเป็นไปได้ของการผลิตไฟฟ้าจากพลังงานลม โครงการวายุบุตร 1-8
ที่จังหวัดจันทบุรี จังหวัดนครราชสีมา จังหวัดนครศรีธรรมราช และโรงไฟฟ้าพลังงานชีวมวล
(BIOMASS) ในพื้นที่ภาคใต้

แผนกเพาเวอร์อินฟรา

-   ลักษณะและการจัดหาผลิตภัณฑ์หรือบริการ

แผนกฯ ดำเนินธุรกิจจัดหา นำเข้า
และติดตั้งสายส่งไฟฟ้าแรงสูงให้กับลูกค้าโดยนำเสนอผลิตภัณฑ์ตามความต้องการของลูกค้า
รวมทั้งนำเข้าอุปกรณ์หลักจากต่างประเทศในลักษณะเป็น Complete Set และจ้างผลิตอุปกรณ์อื่นๆ
ภายในประเทศ เพื่อรวบรวมนำไปติดตั้งให้แก่ลูกค้า

-   การตลาดและภาวะการแข่งขัน

ลูกค้าส่วนใหญ่เป็นหน่วยงานรัฐวิสาหกิจที่ต้องการใช้ผลิตภัณฑ์นี้โดยตรง เช่น
การไฟฟ้าฝ่ายผลิตแห่งประเทศไทย ฯลฯ แผนกฯ จะติดต่อกับลูกค้าโดยตรง
โดยนำเสนอผลิตภัณฑ์ที่มีคุณภาพในราคาเหมาะสม
และมีเจ้าหน้าที่ที่มีความชำนาญเฉพาะทางเป็นพิเศษในการดำเนินงาน จึงทำให้แผนกฯ
มีความพร้อมมากกว่าคู่แข่ง

-   โครงการที่กำลังดำเนินการและโครงการในอนาคต

ทางแผนกฯ มีโครงการที่อยู่ระหว่างดำเนินการเพื่อส่งมอบ ได้แก่

- งานก่อสร้างสายส่งไฟฟ้าแรงสูงของการไฟฟ้าฝ่ายผลิตแห่งประเทศไทย ระบบ 115 เควี จำนวน
3

โครงการ

- งานก่อสร้างสายส่งไฟฟ้าแรงสูงของบริษัท น้ำเงี๊ยบ 1 เพาเวอร์ ระบบ 230 เควี จำนวน 1
โครงการ ตั้งอยู่

ที่เมืองปากซัน แขวงบอลิคัมไซ สปป.ลาว

แผนกฯ ได้เพิ่มนโยบายในการรองรับประชาคมเศรษฐกิจอาเซียน หรือ AEC
โดยการเตรียมความพร้อมของทีมงานทั้งด้านการตลาด การจัดซื้อ
และการบริหารโครงการเพื่อรองรับการขยายตลาดไปยัง AEC
และในขณะเดียวกันก็เป็นการเตรียมความพร้อมต่อการเพิ่มขึ้นของคู่แข่งจากต่างประเทศด้วยเช่นกัน
โดยแผนกฯ มั่นใจว่าด้วยจุดแข็งที่มีอยู่จะสามารถรองรับการเปลี่ยนแปลงดังกล่าวได้เป็นอย่างดี

บริษัท แอล โซลาร์ 1 จำกัด

-   ลักษณะการจัดหาผลิตภัณฑ์และบริการ

บริษัทฯ ได้ดำเนินการก่อสร้างโครงการโรงไฟฟ้าพลังงานแสงอาทิตย์ ที่มีกำลังการผลิต 8.7
เมกกะวัตต์ บนพื้นที่ 215 ไร่ ณ ตำบลบ่อทอง อำเภอกบินทร์บุรี จังหวัดปราจีนบุรี
สามารถผลิตไฟฟ้าได้ 11-12 ล้านกิโลวัตต์ต่อชั่วโมงต่อปี
โดยสามารถทดแทนการใช้น้ำมันเชื้อเพลิงได้ประมาณ 4.35 ล้านลิตร
และทำให้ช่วยลดการปล่อยก๊าซคาร์บอนไดออกไซด์ อย่างน้อย 6,000 ตันต่อปี
การดำเนินกิจการดังกล่าว บริษัทฯ ได้รับการสนับสนุนและอนุญาตจากภาครัฐ
เช่นได้รับการส่งเสริมการลงทุนในกิจการ ผลิตไฟฟ้าจากพลังงานแสงอาทิตย์
จากคณะกรรมการส่งเสริมการลงทุน (BOI) ได้รับส่วนเพิ่มราคารับซื้อไฟฟ้า
สำหรับผู้ผลิตไฟฟ้าพลังงานหมุนเวียน จากการไฟฟ้าส่วนภูมิภาค บริษัทฯ ได้รับการรับรองมาตรฐาน
ระบบบริหารการจัดการคุณภาพ ISO 9001 : 2008 (Quality Management System : QMS)
จาก ANAB
ซึ่งเป็นมาตรฐานสากลที่องค์กรธุรกิจทั่วโลกให้ความสำคัญเพื่อความเป็นเลิศทางด้านคุณภาพ
และความมีประสิทธิภาพของการดำเนินงานภายในบริษัทฯให้เกิดประสิทธิภาพสูงสุดและได้รับการรับรองมาตรฐาน
ระบบการจัดการสิ่งแวดล้อม ISO 14001 : 2004 จาก UKAS เป็นระบบการจัดการสิ่งแวดล้อม
Environmental Management System (ISO 14001

-   ความรับผิดชอบต่อสังคมและสิ่งแวดล้อมขององค์กร

บริษัทฯ
ตระหนักถึงความสำคัญของการจัดการสิ่งแวดล้อมเพื่อให้เกิดการพัฒนาสิ่งแวดล้อมควบคู่กับการพัฒนาธุรกิจ
โดยมุ่งเน้นในการป้องกันมลพิษ และการปรับปรุงอย่างต่อเนื่อง บริษัทฯ
ได้มีการบริหารและจัดการการระบายน้ำในพื้นที่โดยรอบ เพื่อที่ในเวลาฤดูฝน
น้ำทั้งหมดจะมีการจัดเก็บและระบายสู่แหล่งน้ำธรรมชาติเพื่อมิให้มีผลกระทบต่อพื้นที่เกษตรโดยรอบ
บริษัทฯ
ยังได้จัดสรรพื้นที่ส่วนหนึ่งสำหรับเป็นศูนย์การเรียนรู้ด้านพลังงานทดแทนและศูนย์การเรียนรู้โครงการเกษตรพอเพียง
โดยมีการปลูกพืชผล และพืชสมุนไพร
โดยนำผลผลิตออกขายในราคาต่ำกว่าราคาตลาดให้กับพนักงานและชุมชนใกล้เคียง
ทั้งนี้เพื่อเป็นศูนย์ตัวอย่างให้ชาวชุมชนบ่อทองในด้านความรับผิดชอบต่อสังคม บริษัทฯ
ยังได้เข้าร่วมกับชุมชนในการร่วมทำความสะอาด ปรับปรุงภูมิทัศน์ในชุมชน
และร่วมกับชุมชนในการจัดงานในวันสำคัญต่างๆ ในแต่ละปีด้วย

ปัจจุบัน บริษัทฯ
ได้ให้การสนับสนุนทางด้านการศึกษาในส่วนทุนการศึกษาและอุปกรณ์ที่จำเป็นแก่โรงเรียนในพื้นที่จำนวน
3 โรงเรียน ได้แก่ โรงเรียนบ่อทองวิทยา โรงเรียนบ้านกุงประชาสรรค์
และโรงเรียนบ้านหนองไผ่ล้อม เป็นประจำทุกปี

-   การตลาดและภาวะการแข่งขัน

ปัจจุบันจะเห็นได้ว่ามีผู้สนใจในการลงทุนการนำพลังงานทดแทนจากธรรมชาติมาใช้เพื่อให้เกิดกระบวนการผลิตต่าง
ๆ ซึ่งทางบริษัทฯ
ได้เล็งเห็นกระบวนการผลิตกระแสไฟฟ้าที่แตกต่างและให้พลังงานสูงโดยใช้แผงโซลาร์เซลล์แบบอะมอร์ฟัสซิลิกอนแบบฟิล์มบาง
(Amorphous Silicon Thin-Film Module)
ที่เหมาะสำหรับสภาพอากาศร้อนชื้นในประเทศไทย เป็นแผงที่รับพลังงานแสงอาทิตย์ได้ตั้งแต่ 6
โมงเช้าจนถึง 6 โมงเย็น ประกอบกับการเลือกทำเลที่ตั้งของโครงการฯ นั้น เป็นพื้นที่เนินสูง
จึงมีโอกาสและความเสี่ยงน้อยสำหรับอุทกภัยที่เกิดขึ้นในปัจจุบันและในอนาคต

-   โครงการในอนาคต

จากโครงการโรงไฟฟ้าพลังงานแสงอาทิตย์ที่ดำเนินการอยู่ปัจจุบัน บริษัทฯ
ยังเดินหน้าในการสรรหาผู้ร่วมลงทุน และพื้นที่ที่เหมาะสมที่สุด ในการพัฒนาโครงการให้ต่อเนื่อง
และนอกจากจะเป็นผู้ผลิตและจำหน่ายไฟฟ้าแล้วยังได้ผันตัวเองมาเป็นผู้ให้บริการติดตั้งโซลาร์ฟาร์มให้กับบริษัทเอกชน
โดยอาศัยความรู้ประสบการณ์และให้คำปรึกษา รวมถึงการติดต่อหน่วยงานราชการ
การวิเคราะห์ต้นทุน ผลตอบแทน ความเสี่ยง และโอกาสในธุรกิจสำหรับผู้ที่สนใจในการลงทุน

  -----------------------------------------------------------------------
  2.4 กลุ่มธุรกิจการค้า

  -----------------------------------------------------------------------

ภาพรวม

กลุ่มธุรกิจการค้าดำเนินธุรกิจโดยเป็นผู้ผลิตและตัวแทนจำหน่ายสินค้าอุปโภคบริโภค
สินค้าเคมีอุตสาหกรรม สินค้าวัสดุอุปกรณ์ก่อสร้าง รวมถึงเป็นตัวแทนจำหน่ายอะไหล่ยนต์ อุปกรณ์
เครื่องมือช่าง สำหรับงานบริการยานยนต์
และล่าสุดได้ขยายขอบข่ายธุรกิจด้านยานยนต์โดยดำเนินธุรกิจซ่อมสีและตัวถังแบบรวดเร็วด้วยเทคโนโลยีจากประเทศญี่ปุ่น

ในช่วงกลางปี 2557 ถึงปลายปี 2558 เศรษฐกิจในประเทศยังชะลอตัว และกลุ่มฯ
ได้มุ่งเน้นการสร้างรายได้ประจำ (Recurring Revenue) ในกลุ่มสินค้าอุปโภคและบริโภค
สินค้าเคมีอุตสาหกรรม สินค้ากลุ่มยานยนต์ เพื่อรักษาฐานลูกค้าและส่วนแบ่งทางการตลาด
และยังได้ขยายฐานธุรกิจไปยังประเทศเพื่อนบ้าน รวมทั้งประเทศจีน
ทั้งนี้จะทำให้รายได้ประจำเพิ่มมากขึ้นด้วย นอกจากนี้ กลุ่มฯ
มุ่งเน้นในการสร้างเครือข่ายและพันธมิตรทางธุรกิจใหม่ รวมถึงการบริหารจัดการ Supply Chain
ด้วยการนำเสนอผลิตภัณฑ์ภายใต้แบรนด์ของบริษัทเอง (Own Brand) และ
การพัฒนาธุรกิจใหม่ที่เกี่ยวข้องกับธุรกิจเดิมทั้งต้นน้ำและปลายน้ำ
รวมถึงการเริ่มดำเนินธุรกิจขายสินค้าออนไลน์ ซึ่งจะทำให้รายได้และกำไรขั้นต้นเพิ่มมากขึ้น กลุ่มฯ
ประสบความสำเร็จในการสร้างรายได้จากงานโครงการขนาดใหญ่ (Mega Projects)
ผ่านกลุ่มผลิตภัณฑ์ก่อสร้าง โดยเฉพาะอย่างยิ่งในโครงการขนส่งมวลชนระบบราง ซึ่งในปีนี้ กลุ่มฯ
มีงานในมือที่ยังไม่ได้ส่งมอบ (order back-log) เกินกว่า 700 ล้านบาท
และมีโอกาสที่จะเติบโดอย่างต่อเนื่อง

กลุ่มเคมีภัณฑ์

โครงสร้างกลุ่มประกอบด้วย ฝ่ายขายและการตลาด ฝ่ายวางแผน/พัฒนาการตลาด
ฝ่ายบริการการตลาดและ โลจิสติกส์ และบริษัท กรีน เนเจอรัล โปรดักส์ จำกัด
ซึ่งเป็นผู้ผลิตผลิตภัณฑ์ธรรมชาติต่างๆ เช่น น้ำมันหอมระเหยมะกรูด น้ำมันขมิ้นชัน เป็นต้น

-   ลักษณะและการจัดหาผลิตภัณฑ์หรือบริการ

กลุ่มเคมีภัณฑ์ เป็นตัวแทนจำหน่ายสินค้าประเภทเคมีภัณฑ์ ทั้งที่นำเข้าจากต่างประเทศและภายใน
ประเทศ โดยแสวงหาสินค้าที่มีคุณภาพดีและราคาที่สามารถแข่งขันในตลาดได้
รวมทั้งมุ่งเน้นหาวัตถุดิบที่เป็นมิตรกับสิ่งแวดล้อมและเทคโนโลยีใหม่ๆ
เพื่อนำเสนอให้กับโรงงานอุตสาหกรรมต่างๆ ที่เป็นผู้ผลิตสินค้าสำเร็จรูป ดังเช่น
อุตสาหกรรมผงซักฟอก เครื่องสำอางอาหาร ยา อาหารสัตว์ เซรามิก แก้ว สี หมึกพิมพ์ ยาง
พลาสติก ปิโตรเคมีคัล สิ่งทอ กระดาษ เกษตร และผลิตภัณฑ์ทำความสะอาด

-   การตลาดและภาวะการแข่งขัน

ปัจจัยที่มีผลกระทบโดยตรงกับทางกลุ่มฯ ได้แก่ อัตราแลกเปลี่ยนเงินตราต่างประเทศ ราคาน้ำมัน
ซึ่งมีผลโดยตรงกับต้นทุนในการกำหนดราคาขายที่จะสามารถแข่งขันในตลาดได้ ดังนั้น ทางกลุ่มฯ
จึงต้องให้ความสำคัญเป็นอย่างมากกับการบริหารปัจจัยเสี่ยงจากอัตราแลกเปลี่ยน
และด้านโลจิสติกส์เป็นอย่างดี

กลุ่มฯ อาศัยศักยภาพที่ดีของบริษัทฯ
เน้นกลยุทธ์ด้านการบริหารและการให้บริการด้านการจัดการสินค้าอย่างครบวงจร
รวมทั้งบริการที่เป็นลักษณะ Service Provider นอกเหนือจากการขายสินค้าเพียงอย่างเดียว

-   โครงการในอนาคต

กลุ่มฯ มีนโยบายลงทุนในผลิตภัณฑ์ที่ตลาดมีความต้องการสูงและมีอนาคต เช่น การเป็นผู้ผลิตโดยตรง
การร่วมทุนทั้งในลักษณะร่วมทุน หรือซื้อกิจการในผลิตภัณฑ์ที่มีศักยภาพทางตลาดรวมไปถึง การผลิต
ผลิตภัณฑ์สำเร็จรูปบางชนิดที่มีศักยภาพในตลาด
เมืองไทยและในกลุ่มตลาดร่วมประชาคมเศรษฐกิจอาเซียนด้วย

กลุ่มผลิตภัณฑ์ก่อสร้างและกรีนโซลูชั่น

-   ลักษณะและการจัดหาผลิตภัณฑ์หรือบริการ

กลุ่มผลิตภัณฑ์ก่อสร้างและกรีนโซลูชั่น ดำเนินธุรกิจด้านการจัดจำหน่ายผลิตภัณฑ์
และให้บริการเกี่ยวกับผลิตภัณฑ์สำหรับการก่อสร้างที่มีความหลากหลาย
โดยสามารถจำแนกผลิตภัณฑ์ออกเป็น 4 กลุ่มคือ

  1) กลุ่มผลิตภัณฑ์ประกอบเปลือกนอกอาคาร (Building Envelope) ประกอบด้วย

  - หลังคาเหล็กเคลือบโลหะผสมระหว่างอลูมิเนียมกับสังกะสีของ NS Bluescope Lysaght

  - หลังคาเหล็กเคลือบเกล็ดหินธรรมชาติ Decra จากประเทศนิวซีแลนด์

  - แผ่นอลูมิเนียมเคลือบสีตกแต่งอาคาร (Aluminium Composite Panel) ภายใต้แบรนด์
  Architecks จากประเทศเกาหลี และ Haida จากประเทศจีน

  นอกจากนี้ ยังมีผลิตภัณฑ์อื่นๆ ได้แก่ แผ่นพื้นเหล็กสำเร็จรูป (Decking) อาคารเหล็กสำเร็จรูป
  เป็นต้น

2) กลุ่มผลิตภัณฑ์ลิฟต์ และบันไดเลื่อน (Elevator and Escalator)

  โดยเป็นตัวแทนจำหน่ายผลิตภัณฑ์ลิฟต์ บันไดเลื่อน และระบบจอดรถอัตโนมัติ ภายใต้แบรนด์
  Hyundai จากประเทศเกาหลี

3) กลุ่มผลิตภัณฑ์ด้านงานระบบเครื่องกลและไฟฟ้า (Mechanical and Electrical)

  - ระบบควบคุมแสงสว่างและความสะดวกสบายภายในอาคารและบ้านพักอาศัยภายใต้ แบรนด์
  Bticino จากประเทศอิตาลี Jung จากประเทศเยอรมัน และ AllLight ผลิตภัณฑ์ในประเทศ

  - เครื่องบำรุงรักษาอาคารสูง COXGomyl จากประเทศสเปน และ Nippon Gondola
  จากประเทศญี่ปุ่น

4) กลุ่มผลิตภัณฑ์ภูมิสถาปัตย์

  - อุปกรณ์สำหรับสวนดาดฟ้า สวนแนวตั้ง Atlantis จากประเทศออสเตรเลีย

  - ผ้าใบรับแรงดึงสูง (Tension Membrane) Mehler Technologies จากประเทศเยอรมัน

  - ผ้าใบกันแดด Synthesis จากประเทศออสเตรเลีย

  - วัสดุปรับปรุงคุณภาพดินลูกรัง Greenroad

  - วัสดุป้องกันรักษาหน้าดิน ผ้าห่มดิน และหมอนกันดิน GRAS GRO^(®)

ทางกลุ่มฯ ได้จัดจำหน่ายผลิตภัณฑ์ก่อสร้างที่มีคุณภาพสูง
โดยการเป็นผู้นำเข้าสินค้าชั้นนำจากต่างประเทศ ตลอดจนสินค้าที่ผลิตภายในประเทศ
เพื่อตอบสนองความต้องการของลูกค้า พร้อมทั้งมุ่งเน้นการบริการตลอดการขาย เพื่อตอกย้ำการเป็น
Solution Provider ที่ให้บริการครอบคลุมตั้งแต่ การออกแบบ ไปจนถึงการติดตั้ง
นอกจากนี้ทางกลุ่มฯ ยังไม่หยุดยั้งที่จะสรรหา และคัดเลือกผลิตภัณฑ์ก่อสร้างที่มีคุณภาพ
เพื่อนำเสนอสู่ลูกค้า

-   การตลาดและภาวะการแข่งขัน

ตลาดของผลิตภัณฑ์ก่อสร้างเป็นตลาดที่มีการแข่งขันสูง
ทั้งในด้านความหลากหลายของสินค้าและการแข่งขันด้านราคาทั้งสินค้าที่ผลิตในประเทศและสินค้านำเข้าจากประเทศจีน
เพื่อให้ตอบสนองความต้องการของลูกค้าในแต่ละโครงการ อีกทั้งสิ่งสำคัญที่ทางกลุ่มฯ มุ่งเน้นคือ
การบริการแบบครบวงจร ตั้งแต่การให้คำปรึกษา รับออกแบบ ไปจนถึงการติดตั้ง
เพื่อเป็นการเพิ่มมูลค่า และโอกาสทางธุรกิจ

ลูกค้าหลักของกลุ่มฯ คือ ผู้รับเหมาก่อสร้างทั้งโครงการภาครัฐและเอกชน
โดยใช้ช่องทางการจำหน่ายแบบขายตรงเข้าโครงการ
โดยเป็นการร่วมมือกันระหว่างทีมการตลาดที่เข้าไปนำเสนอข้อมูลให้กับลูกค้า
และทีมผู้แทนจำหน่ายเพื่อทำหน้าที่ดูแลการขาย

-   งานที่ยังไม่ได้ส่งมอบและโครงการในอนาคต

โครงการที่อยู่ระหว่างดำเนินการ อาทิ โครงการขนส่งมวลชนระบบรางรถไฟฟ้าสายสีน้ำเงิน
(สถานีและศูนย์ซ่อมบำรุง) โครงการขนส่งมวลชนระบบรางสายสีเขียว (สถานีและศูนย์ซ่อมบำรุง)
และ โครงการขนส่งมวลชนระบบรางสายสีแดง (สถานีกลางบางซื่อ และ ศูนย์ซ่อมบำรุง)
โครงการในระยะเวลาอันใกล้นี้ ได้แก่ โรงไฟฟ้า Thailand Block A และโรงไฟฟ้า SPP (12
โรง) และโครงการรถไฟฟ้าสายสีเขียวเหนือ (หมอชิต-คูคต)

ในอนาคตทางกลุ่มฯ
มีความมุ่งหมายที่จะเป็นหนึ่งในผู้ให้บริการผลิตภัณฑ์ก่อสร้างที่มีความโดดเด่นทั้งทางด้านผลิตภัณฑ์และการบริการ
เพื่อตอบสนองงานโครงการต่างๆ โดยเฉพาะงานโครงการก่อสร้างขนาดใหญ่ (Mega Project)
และรองรับการขยายตัวของภาครัฐและเอกชน

กลุ่มพัฒนาธุรกิจและการค้าระหว่างประเทศ

-   ลักษณะและการจัดหาผลิตภัณฑ์หรือบริการ

กลุ่มพัฒนาธุรกิจและการค้าระหว่างประเทศมุ่งมั่นที่จะส่งเสริมธุรกิจระหว่างประเทศของล็อกซเล่ย์
ทั้งด้านการค้าและการลงทุนโดยมุ่งเน้นประเทศในกลุ่มประชาคมเศรษฐกิจอาเซียน (ASEAN
Economic Community - AEC) และประเทศสาธารณรัฐประชาชนจีน ในปี 2556 กลุ่มฯ
ได้เริ่มกระจายสินค้าไทยไปสู่ภูมิภาคทางตอนใต้ของประเทศจีนผ่านบริษัท ล็อกซเล่ย์ อินเตอร์เทรด
(กวางโจว) จำกัด ซึ่งอยู่ภายใต้การกำกับดูแลของกลุ่มและมีฐานะเป็นบริษัทลูกของ บมจ.
ล็อกซเล่ย์ ที่จัดตั้งขึ้นในเมืองกวางโจว ประเทศจีน
โดยส่งสินค้าในกลุ่มอาหารและขนมขบเคี้ยวและผลิตภัณฑ์ข้าวหอมมะลิตรา 金   利  莲
(ดอกบัวทอง) ซึ่งเป็นตราสินค้าของล็อกซเล่ย์เอง กลุ่มฯ
ได้กระจายสินค้าเข้าสู่ตลาดจีนทั้งทางช่องธุรกิจค้าปลีกสมัยใหม่ (Modern Trade)
และธุรกิจค้าปลีกดั้งเดิม (Traditional Trade) ซึ่งหนึ่งในช่องทางกระจายสินค้าหลักของกลุ่มฯ
ได้แก่ร้านค้าสะดวกซื้อในสถานีบริการน้ำมันของไซโนเปค (SINOPEC)
ซึ่งเป็นบริษัทน้ำมันที่ใหญ่ที่สุดในประเทศจีน และมีสถานีบริการน้ำมันกว่า 20,000 แห่งทั่วประเทศ.

นอกเหนือจากประเทศจีนแล้ว กลุ่มฯ ยังได้ดำเนินธุรกิจในประเทศอื่นๆ ผ่านสำนักงานในอีก 4
ประเทศได้แก่ ราชอาณาจักรกัมพูชา สาธารณรัฐประชาธิปไตยประชาชนลาว
สาธารณรัฐเมียนมาร์และ สาธารณรัฐสังคมนิยมเวียดนาม
สินค้าที่ส่งออกไปทำตลาดในประเทศดังกล่าวแบ่งออกได้เป็น 3 ประเภท คือ สินค้าอุปโภคบริโภค
สินค้าด้านยานยนต์ และสินค้าด้านเทคโนโลยีและอื่นๆ
โดยล่าสุดกลุ่มได้รับสิทธิ์ในการเป็นผู้กระจายสินค้าแต่เพียงผู้เดียว (Exclusive Distributor)
สำหรับน้ำมันหล่อลื่น Castrol ในสาธารณรัฐเมียนมาร์

สำหรับการจัดหาสินค้าเพื่อส่งไปยังตลาดต่างประเทศ กลุ่มฯ
ได้ให้ความสำคัญในเรื่องของการพัฒนาเครือข่ายผู้ประกอบการวิสาหกิจขนาดกลางและขนาดย่อม
(SME) โดยทำงานอย่างใกล้ชิดกับทั้งภาครัฐและภาคเอกชนในการสร้างเครือข่าย SME
เพื่อแสวงหาผลิตภัณฑ์ที่มีคุณภาพเพื่อส่งออกไปยังตลาดต่างประเทศ
และยังให้การช่วยเหลือผู้ประกอบการ SME
ในการพัฒนาผลิตภัณฑ์เพื่อให้เหมาะสมกับความต้องการของผู้บริโภคในต่างประเทศอีกด้วย

-   แผนการในอนาคต

กลุ่มฯ ได้เริ่มสำรวจตลาดอินเดียในปี 2558 แล้ว
และจะเร่งดำเนินการให้สามารถส่งออกสินค้าไปตลาดอินเดียให้ได้ในปี 2559
รวมถึงการต่อยอดธุรกิจด้านการบริการยานยนต์ในสาธารณรัฐประชาธิปไตยประชาชนลาว
และสาธารณรัฐเมียนมาร์

บริษัท ล็อกซเล่ย์ เทรดดิ้ง จำกัด

-   ลักษณะและการจัดหาผลิตภัณฑ์หรือการบริการ

บริษัท ล็อกซเล่ย์ เทรดดิ้ง จำกัด เป็นหนึ่งในธุรกิจการค้าของ บริษัท ล็อกซเล่ย์ จำกัด(มหาชน)
เป็นผู้นำในธุรกิจตัวแทนจำหน่ายสินค้าอุปโภคบริโภคชั้นนำในประเทศไทยกว่า 37 ปี
บริษัทเสนอบริการด้านการกระจายสินค้า การขยายตลาดแบบครบวงจร
ผ่านช่องทางการจัดจำหน่ายที่หลากหลาย ทั้งร้านค้าส่ง ร้านค้าปลีก ร้านค้าปลีกสมัยใหม่
ร้านสะดวกซื้อ โรงแรม ร้านอาหาร กว่า 30,000 แห่งทั่วประเทศ
นอกจากเป็นผู้จัดจำหน่าย/กระจายสินค้า/การขยายตลาดแล้ว บริษัทยังให้บริการด้านการทำตลาด
การวิจัยความต้องการผู้บริโภค ดูแลกิจกรรมทางการตลาดเพื่อสร้าง Value
ให้กับเจ้าของสินค้าด้วย

บริษัทแบ่งกลุ่มสินค้าที่ให้บริการออกเป็น 5 กลุ่มหลักได้แก่ กลุ่ม Grocery, กลุ่ม Beverage, กลุ่ม
Confectionary, กลุ่ม Chilled & Frozen Products, และล่าสุด กลุ่ม Beauty, Health
and Wellness โดยบริษัทได้รับความไว้วางใจจากเจ้าของผลิตภัณฑ์ชั้นนำต่างๆ อาทิเช่น
น้ำมันพืชกุ๊ก นมสดหนองโพ น้ำปลาตราตราชั่ง ถั่วลันเตากรอบตรากรีนนัท
ปลาทูน่าและปลาซาร์ดีนกระป๋องตราซีเล็ค เป็นต้น

ในปี 2558 บริษัทได้เพิ่มช่องทางการจัดจำหน่ายสินค้าอีกหนึ่งช่องทางได้แก่ช่องทางOnline
โดยบริษัทได้พัฒนาสินค้าในแบรนด์ของตัวเองและจำหน่ายในรูปแบบ E-Commerce
เพื่อตอบสนองความต้องการของลูกค้าในยุคปัจจุบัน
อันจะเป็นพื้นฐานสำหรับการเติบโตของบริษัทในอนาคต โดยโครงการแรกเป็นสินค้ากลุ่ม Beauty
ในแบรนด์ แจยอน (Jayoun)

-   การตลาดและภาวะการแข่งขัน

ตลาดสินค้าอุปโภคบริโภคมีภาวะการแข่งขันสูงทั้งในเรื่องราคาและกิจกรรมส่งเสริมการขาย
อุตสหกรรมมีการเปลี่ยนแปลงอย่างรวดเร็วทั้งในส่วนของผู้ผลิตและผู้ค้าปลีก
สภาวะเศรษฐกิจที่ผันผวนและกำลังซื้อของผู้บริโภค มีผลกระทบต่อการค้า
แต่ถึงแม้ผู้ค้าปลีกรายใหญ่และลูกค้าที่เป็นองค์กรจะมีอำนาจในการต่อรองเพื่มขึ้น
แต่ด้วยการบริหารที่มีประสิทธิภาพและความเข้าใจสภาพตลาดและความเปลี่ยนแปลงทางเทคโนโลยี
ทำให้บริษัทฯลดผลกระทบจากปัจจัยภายนอกและสามารถเติบโตแบบยั่งยืนได้

-   โครงการในอนาคต

นอกจากการเป็นผู้จัดจำหน่ายและกระจายสินค้าชั้นนำให้ครอบคลุมตอบสนองความต้องการของลูกค้าทุกประเภทแล้ว
บริษัทมีนโยบายที่จะพัฒนาสินค้าและธุรกิจในแบรนด์ของตัวเองเพิ่มขึ้น โดยในปี 2558
บริษัทได้พัฒนาสินค้าในกลุ่มเครื่องดื่มและกลุ่มความงามออกสู่ตลาด
เพื่อเพิ่มผลกำไรและสามารถทำการตลาดได้อย่างเต็มที่

และในอนาคตอันใกล้ บริษัทมีแผนขยายธุรกิจอีกหลายประเภท
โดยจะพัฒนาร่วมกับพันธมิตรทางธุรกิจที่มีศักยภาพในการวิจัย
เพื่อเป็นการต่อยอดความสามารถในด้านการตลาดของบริษัทต่อไป
ทั้งนี้ช่องทางจัดจำหน่ายและธุรกิจที่เกี่ยวเนื่องกับเทคโนโลยีดิจิทัล จะเป็นอีกช่องทางที่บริษัทมุ่งพัฒนา
เพื่อให้องค์กรสามารถรองรับการแข่งขันและความต้องการของผู้บริโภคในยุคปัจจุบันและยุคต่อไปได้อย่างมีประสิทธิภาพ

บริษัท พาร์ทโซน (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัทดำเนินธุรกิจด้านการจัดจำหน่าย อะไหล่รถยนต์ อะไหล่รถจักรยานยนต์สำหรับตลาดทดแทน
จัดจำหน่ายและให้บริการ เครื่องมือและอุปกรณ์ที่ใช้ในงานบริการรถยนต์ อุตสาหกรรม
และใช้งานทั่วไป

สินค้าที่จำหน่ายแบ่งออกเป็นสินค้าที่บริษัทได้รับแต่งตั้งให้เป็นผู้แทนจำหน่ายแต่เพียงผู้เดียว
ในประเทศไทย และสินค้าที่บริษัทเป็นหนึ่งในตัวแทนจำหน่ายจากหลายตัวแทน ทั้งนี้
หากเป็นสินค้าที่บริษัทต้องการควบคุมกิจกรรมทางการตลาด ราคา และช่องทางการจำหน่าย
บริษัทจะพยายามติดต่อเพื่อให้ได้มาซึ่งการเป็นตัวแทนแต่เพียงผู้เดียวในพื้นที่ที่ต้องการทำตลาด
สำหรับสินค้าที่มีหลายตัวแทนจำหน่ายมักเป็นสินค้าที่ติดตลาดอยู่แล้ว
ซึ่งบริษัทจำเป็นที่ต้องมีสินค้าส่วนนี้ไว้ด้วยเพื่อบริการลูกค้าที่เจาะจงในตัวสินค้า อย่างไรก็ตาม
บริษัทก็มีนโยบายพัฒนาสินค้าภายใต้แบรนด์ของบริษัทเองเพื่อสร้างศักยภาพการแข่งขันให้มากขึ้น

ล่าสุดบริษัท เฟดเดอรัลโมกุล มอเตอร์พาร์ท ซึ่งเป็นผู้ผลิตและจำหน่ายอะไหล่รถยนต์
รถจักรยานยนต์รายใหญ่จากสหรัฐอเมริกาได้เข้ามาร่วมถือหุ้นในบริษัท และมีแผนที่จะนำใช้บริษัท
เป็นศูนย์กลางการกระจายสินค้าแบรนด์ต่างๆ เช่น หัวเทียน ใบปัดน้ำฝน กรองน้ำมันเครื่องแบรนด์
Champion ผ้าเบรคแบรนด์ Ferrodo และอื่นๆ
บริษัทมีสำนักงานและคลังสินค้าหลักที่กรุงเทพมหานคร และมีสาขาในภาคเหนือที่จังหวัดเชียงใหม่
และสาขาในภาคใต้ที่จังหวัดสุราษฎร์ธานี โดยมีแผนที่จะขยายจำนวนสาขาให้ครบ 12 สาขาในอีก 5
ปีข้างหน้าเพื่อใช้เป็นสำนักงานย่อย
ศูนย์กระจายสินค้าและศูนย์ซ่อมบำรุงและบริการหลังการขายในภูมิภาคต่างๆ ทั่วประเทศ

-   การตลาดและภาวะการแข่งขัน

บริษัทมีนโยบายและลักษณะการตลาดที่ต้องการสร้างช่องทางการกระจายสินค้าที่สามารถควบคุมได้
โดยจำหน่ายสินค้าไปยังร้านค้าปลีก อู่ซ่อมรถ ศูนย์บริการ และตัวแทนจำหน่าย ในส่วนธุรกิจค้าส่ง
บริษัทจำหน่ายสินค้าผ่านพนักงานขายส่งของบริษัท ที่กระจายครอบคลุมทั่วประเทศ
ในส่วนธุรกิจค้าปลีก บริษัทจำหน่ายสินค้าผ่านสาขาของบริษัท

ในตลาดทดแทนสำหรับอะไหล่รถ และเครื่องมือช่าง
คู่แข่งโดยตรงส่วนใหญ่เป็นลักษณะธุรกิจครอบครัว คู่แข่งโดยอ้อม คือ โรงงานผลิต หรือผู้นำเข้า
แต่แนวโน้มของตลาดยังมีการเจริญเติบโตที่ดีตามอัตราการเจริญเติบโตของการจำหน่ายรถยนต์และรถจักรยานยนต์
โดยมีลูกค้าที่เป็นผู้ที่ประกอบธุรกิจให้บริการซ่อมบำรุงรักษารถยนต์และรถจักรยานยนต์

ในส่วนอะไหล่รถนั้น เทคโนโลยียานยนต์มีการเปลี่ยนแปลงไม่มากนัก นอกจากโมเดลรถรุ่นใหม่ๆ
ปัจจุบันมีผู้ประกอบการตั้งโรงงานผลิตชิ้นส่วนอะไหล่รถมากขึ้น
อีกทั้งการเปิดเขตการค้าเสรีทำให้มีผู้จำหน่ายต่างประเทศเข้ามาในประเทศมากขึ้น
บริษัทจึงต้องพัฒนาเครือข่ายสาขาให้ครอบคลุมทั่วถึง และเป็นผู้นำในธุรกิจ

-   โครงการในอนาคต

บริษัทมีโครงการที่จะเพิ่มประสิทธิภาพในการให้บริการลูกค้า ทั้งในด้านการกระจายสินค้า
และการบริการหลังการขาย โดยการเปิดเพิ่มสาขาให้ครอบคลุมมากขึ้นทั้งในเขตกรุงเทพมหานคร
และในต่างจังหวัด

บริษัท คาร์ คอนวินี่ จำกัด

-   ลักษณะและการจัดหาผลิตภัณฑ์หรือบริการ

บริษัท คาร์ คอนวินี่ จำกัด มีฐานะเป็นบริษัทลูกของ บมจ. ล็อกซเล่ย์
โดยเป็นการร่วมลงทุนระหว่าง บมจ. ล็อกซเล่ย์ และบริษัท คาร์คอนวินี่คลับ จำกัด
จากประเทศญี่ปุ่น ซึ่งเป็นเจ้าของเทคโนโลยีการซ่อมสีและตัวถังรถยนต์แบบรวดเร็ว
และมีเครือข่ายอู่ซ่อมสีในประเทศญี่ปุ่นกว่า 900 อู่ภายใต้ระบบแฟรนไชส์ ล่าสุดในเดือนธันวาคม
2558 บริษัทได้เริ่มเปิดดำเนินการศูนย์บริการแห่งแรกซึ่งตั้งอยู่บนถนนพระราม 3 ขาเข้า
ให้บริการทั้งการซ่อมสีและตัวถัง และบริการดูแลรักษาสีรถยนต์ครบวงจร
และมีแผนที่จะขยายเครือข่ายอู่แฟรนไชส์ต่อไปในอนาคตอันใกล้

  -----------------------------------------------------------------------
  2.5 กลุ่มธุรกิจบริการ

  -----------------------------------------------------------------------

ภาพรวม

การให้บริการด้านรักษาความปลอดภัย เป็นงานที่ทางกลุ่มฯ ให้ความสำคัญอย่างยิ่ง
โดยเฉพาะสนามบินซึ่งมีนักท่องเที่ยวเดินทางเข้าออกเป็นจำนวนมาก ครอบคลุม 4 สนามบินหลัก
ได้แก่ ท่าอากาศยานสุวรรณภูมิ ภูเก็ต สมุย และ อู่ตะเภา
ซึ่งงานที่ให้บริการจะเกี่ยวข้องกับงานตรวจค้นสัมภาระผู้โดยสาร / ตรวจค้นผู้โดยสาร /
ตะเวณระงับเหตุ และควบคุมจุดเข้า–ออก ของสนามบินทุกช่องทาง
นอกจากนี้ยังให้บริการด้านรักษาความปลอดภัยสถานที่สำคัญต่างๆ เช่น โรงแรม คลังน้ำมัน
สถานีรถไฟใต้ดิน อาคารสำนักงาน ห้างสรรพสินค้า ปัจจุบันมีพนักงานมากกว่า 5,000 คน

กลุ่มฯ มุ่งเน้นพัฒนาเทคโนโลยีด้านรักษาความปลอดภัยใน 2 ส่วนหลัก ได้แก่ สนามบินและเมืองใหญ่
มีทั้งระบบ Smart City, Safe City และ Single Command Control Center
และในด้านสื่อบันเทิงในรูปแบบดิจิตอลทีวีและ GPS

ในปี 2559 ความต้องการงานทางด้านการรักษาความปลอดภัย ยังคงเพิ่มขึ้นอย่างต่อเนื่อง
ทั้งในส่วนที่เกี่ยวข้องกับธุรกิจการบิน และนอกสนามบิน เมืองใหญ่ นิคมอุตสาหกรรม
และอาคารสำนักงาน ส่วนธุรกิจบันเทิง ดิจิตอลทีวี ตลาดภายในประเทศมีการแข่งขันค่อนข้างสูง

ฝ่ายพัฒนาธุกิจ กลุ่มธุรกิจบริการ

-   ลักษณะผลิตภัณฑ์หรือบริการ

ฝ่ายฯ ได้วางกลยุทธ์ที่จะพัฒนาธุรกิจใน 2 อุตสาหกรรมหลัก ดังนี้

1. อุตสาหกรรมด้านความปลอดภัย :
มุ่งเน้นเพื่อนำเอาเทคโนโลยีที่ทันสมัยเข้ามาใช้ในอุตสาหกรรมความปลอดภัยในแหล่งพื้นที่ชุมชนและพื้นที่สาธารณะ
โดยเฉพาะท่าอากาศยาน ตลอดจนเมือง และสถานที่ที่มีนักท่องเที่ยวเข้าไปใช้บริการจำนวนมาก
ไม่ว่าจะเป็นระบบ Smart City, Safe City, กล้องโทรทัศน์วงจรปิดอัจฉริยะ
(ที่สามารถให้คำแนะนำในการบริหารเหตุการณ์ที่เกิดขึ้นได้)
อีกทั้งยังจะนำวิวัฒนาการของห้องควบคุมที่เรียกว่า Single Command Control Center
ที่จะสามารถควบคุมกำกับดูแลอุปกรณ์อิเล็คทรอนิกส์ด้านความปลอดภัยหลายร้อยชนิด
ในห้องๆเดียวได้อย่างมีประสิทธิภาพสูงสุด โดยทางฝ่ายฯได้มีพันธมิตรระดับแนวหน้าของอุตสาหกรรม
เพื่อเปิดช่องทางให้สามารถทำการแข่งขันได้ดียิ่งขึ้น
อีกทั้งยังมีแผนที่จะดำเนินธุรกิจประเภทเดียวกันนี้ในกลุ่มประเทศ AEC อีกด้วย

2. อุตสาหกรรมด้านความบันเทิง :
ความบันเทิงในรูปแบบดิจิตอลที่สามารถรับชมรับฟังได้ทุกรูปแบบภายใต้แนวคิด Anywhere,
Anytime, Anyone
ซึ่งทางฝ่ายได้นำเข้ากล่องรับสัญญาณดิจิตอลทีวีในรถยนต์ที่มีความคมชัดสูงในขณะรถยนต์เคลื่อนที่และกล่องรับสัญญาณดิจิตอลทีวีภายในครัวเรือน
นอกจากนี้ยังมีกล่องรับสัญญาณ GPS เพื่อติดตามรถที่อาจถูกโจรกรรมได้

-   การตลาดและภาวะการแข่งขัน

เนื่องจากอุตสาหกรรมด้านความปลอดภัย ทั่วโลกให้ความสนใจที่จะพัฒนาไปอย่างไม่หยุดยั้ง
ซึ่งการพัฒนาดังกล่าวจำเป็นอย่างยิ่งที่จะต้องใช้เงินจำนวนมาก
ดังนั้นธุรกิจประเภทนี้จึงอยู่ในกลุ่มของบริษัทชั้นนำที่มีธุรกิจเกี่ยวข้องกับเทคโนโลยีสารสนเทศ
และส่วนใหญ่จะเป็นโครงการของรัฐบาลหรือหน่วยงานรัฐวิสาหกิจ
ดังนั้นความสำเร็จของโครงการจึงขึ้นอยู่กับหลายปัจจัย ซึ่งฝ่ายฯ จะเป็นผู้วิเคราะห์และนำพาบริษัทฯ
เข้าสู่ความสำเร็จในโครงการที่เลือกสรรแล้วอย่างเหมาะสมต่อไป
และในส่วนของอุตสาหกรรมด้านความบันเทิงนั้น
ได้มีแรงผลักดันจากกระแสการสนับสนุนการเปลี่ยนถ่ายสู่ยุคทีวีดิจิตอลของภาครัฐ
ทำให้สภาพตลาดของการรับสื่อบันเทิงใหม่เป็นไปอย่างคึกคัก
โดยบริษัทฯได้วางผลิตภัณฑ์ไว้ในกลุ่มตลาดเชิงแฟชั่น ทำให้หนีจากการแข่งขันเชิงตัดราคากันได้

-   โครงการในอนาคต

ฝ่ายฯ มุ่งหวังที่จะนำเอาระบบรักษาความปลอดภัยชั้นสูงมาสู่เมืองขนาดใหญ่
เพื่อให้เกิดความปลอดภัยสูงสุดภายใต้แนวคิด “Smart City and Safe City”
อีกทั้งจะนำเอาระบบที่เรียกว่า Airport Shield
มาเสริมสร้างศักยภาพความปลอดภัยให้แก่สนามบินทั้งในและนอกประเทศ
รวมถึงการนำกล้องโทรทัศน์วงจรปิดอัจฉริยะ ตลอดจนห้องควบคุมที่เรียกว่า Single Command
Control Center เข้ามาใช้เพื่อการนี้ด้วย อีกทั้งฝ่ายฯ
จะนำเสนอผลิตภัณฑ์เครื่องรับสัญญาณดิจิตอลทีวีที่หลากหลายที่สามารถเข้าถึงได้ทุกที่ ทุกเวลา

บริษัท รักษาความปลอดภัย เอเอสเอ็ม แมเนจเมนท์ จำกัด

-   ลักษณะผลิตภัณฑ์หรือบริการ

บริษัทฯ ได้ก่อตั้งมา 9 ปี โดยให้บริการงานรักษาความปลอดภัยท่าอากาศยาน อากาศยาน
คลังสินค้า อาคารสำนักงาน โรงแรม และห้างสรรพสินค้าต่างๆ
โดยมีการขยายธุรกิจและเติบโตอย่างรวดเร็วและต่อเนื่อง ปัจจุบัน บริษัทฯ มีสำนักงานรวม 8 แห่ง
โดยในกรุงเทพฯ มี 3 แห่ง และอีก 5 แห่ง ใน จ.ภูเก็ต จ.เชียงใหม่ จ.ชลบุรี เกาะสมุย
จ.สุราษฎร์ธานี และ จ.กระบี่ โดยในปี 2558 บริษัทฯ
ได้ขยายบริการงานรักษาความปลอดภัยเพิ่มขึ้นอีก 2 ท่าอากาศยาน ได้แก่
ท่าอากาศยานนานาชาติสมุย และ ท่าอากาศยานนานาชาติอู่ตะเภา ระยอง พัทยา
นอกจากนี้สัดส่วนการให้บริการรักษาความปลอดภัยทั่วไป มีการเติบโตเพิ่มขึ้นเป็นร้อยละ 50
ของรายได้รวมของบริษัทฯ

-   การตลาดและภาวะการแข่งขัน

ปัจจัยที่ทำให้ธุรกิจรักษาความปลอดภัยเกิดความเปลี่ยนแปลง ได้แก่
พระราชบัญญัติธุรกิจรักษาความปลอดภัย พ.ศ. 2558
ที่กำหนดให้บริษัทรักษาความปลอดภัยต้องยื่นขอใบอนุญาตทุก 4 ปี
และเจ้าหน้าที่รักษาความปลอดภัยต้องยื่นขอใบอนุญาตทุก 3 ปี
พระราชบัญญัตินี้จะยกระดับงานบริการรักษาความปลอดภัยในภาพรวมมีมาตรฐานเพิ่มขึ้น
อย่างไรก็ตามตลาดมีภาวะการแข่งขันด้านราคาค่อนข้างสูง บริษัทฯ จึงให้ความสำคัญกับการพัฒนา
Security Intelligence Application สำหรับจัดเก็บข้อมูลพนักงาน
ตรวจสอบข้อมูลการทำงานในแต่ละวัน โดยสามารถตรวจสอบข้อมูลผ่าน link
ซึ่งจะช่วยให้การบริหารจัดการมีประสิทธิภาพมากยิ่งขึ้น และเป็นการสร้างความแตกต่างจากคู่แข่งขัน

-   โครงการในอนาคต

บริษัทฯ ได้กำหนดแผนและทิศทางในช่วงปี 2559-2560 ไว้ดังนี้

1.  พัฒนาด้านมาตรฐานและคุณภาพในการให้บริการ บริษัทฯ ได้ดำเนินการเข้าร่วมเป็นสมาชิก
    IATA Ground Handling Council (The International Air Transport
    Association) และเพิ่มมาตรฐาน ISO อีก 2 ระบบ คือ ISO 14001:2004
    ระบบการจัดการสิ่งแวดล้อม และ OHSAS 18001:2007
    ระบบการจัดการอาชีวอนามัยและความปลอดภัย เพื่อสร้างความมั่นใจในมาตรฐานของบริษัทฯ
    ให้กับลูกค้า

2.  จัดตั้งสถาบันฝึกอบรม (Training Academy)
    เพื่อให้บริการงานฝึกอบรมหลักสูตรพนักงานวินิจฉัยภาพด้วยเครื่อง X-Ray
    หลักสูตรการวินิจฉัยภาพคลังสินค้า หลักสูตรพนักงานรักษาความปลอดภัย ตาม
    พระราชบัญญัติธุรกิจรักษาความปลอดภัย พ.ศ. 2558 เพื่อผลิตบุคลากรด้านรักษาความปลอดภัย
    ตลอดจนยกระดับมาตรฐานธุรกิจรักษาความปลอดภัยและเสริมสร้างศักยภาพ
    พนักงานรักษาความปลอดภัยอันจะเป็นประโยชน์แก่ผู้ใช้บริการและช่วยเสริมสร้างความสงบเรียบร้อยของสังคม

  -----------------------------------------------------------------------
  2.6 กลุ่มธุรกิจร่วมทุน

  -----------------------------------------------------------------------

ภาพรวม

บริษัทฯ
ให้ความสำคัญในการร่วมทุนกับผู้ประกอบการอื่นที่มีความเชี่ยวชาญและเป็นที่ยอมรับในระดับสากลในการเป็นเจ้าของผลิตภัณฑ์หรือเทคโนโลยีของธุรกิจที่จะร่วมทุนด้วย
และต้องเป็นธุรกิจที่สามารถทำรายได้ให้บริษัทฯ ได้อย่างต่อเนื่อง มีโอกาสเติบโตสูง
หรือสามารถเสริมศักยภาพให้กับธุรกิจอื่นในกลุ่มบริษัทฯ เพื่อเพิ่มความสามารถในการแข่งขัน

ด้วยการดำเนินงานตามนโยบายการลงทุนในธุรกิจที่สามารถทำรายได้ให้บริษัทได้อย่างต่อเนื่อง
ธุรกิจต่างๆ ในกลุ่มธุรกิจร่วมทุนจึงเป็นธุรกิจที่สร้างผลตอบแทนให้บริษัทอย่างสม่ำเสมอ
หน่วยงานในกลุ่มธุรกิจร่วมทุนมีโครงสร้างรายได้ผันผวนต่ำ มีการเติบโตต่อเนื่อง
และมีส่วนสำคัญในการสร้างกำไรให้กลุ่มบริษัทเสมอมา แม้ในปัจจุบันการแข่งขันในธุรกิจต่างๆ
มีเพิ่มมากขึ้นอย่างชัดเจนทั้งด้านราคาและคุณภาพสินค้า

ฝ่ายธุรกิจเกมสลาก

-   ลักษณะและการจัดหาผลิตภัณฑ์หรือบริการ

ฝ่ายธุรกิจเกมสลาก เป็นผู้รับดำเนินการให้แก่บริษัท ล็อกซเล่ย์ จีเท็ค เทคโนโลยี จำกัด
ในการให้บริการระบบเกมสลากแก่สำนักงานสลากกินแบ่งรัฐบาล
ตามสัญญาจ้างบริการระบบเกมสลาก (ลงนามวันที่ 29 กรกฎาคม 2548)
โดยฝ่ายมีหน้าที่เตรียมการติดตั้งระบบเกมสลาก เครือข่ายสื่อสาร เครื่องจำหน่ายสลาก
พร้อมทั้งปฏิบัติการให้บริการระบบเกมสลากแก่ตัวแทนจำหน่าย
ซึ่งการคิดค่าบริการจะมีระยะตามสัญญา 5 ปี นับจากวันที่เริ่มจำหน่ายสลาก

ฝ่ายฯ ได้ทำการติดตั้งเครื่องจำหน่ายสลากทั่วประเทศจนถึงปลายปี พ.ศ. 2549
พร้อมทั้งอบรมตัวแทนจำหน่ายไปแล้ว 6,761 เครื่อง
แต่จนถึงปัจจุบันสำนักงานสลากยังไม่สามารถอนุมัติให้เริ่มดำเนินการจำหน่าย
ฝ่ายยังต้องดูแลบำรุงรักษาระบบให้อยู่ในสภาพที่พร้อมในระดับหนึ่ง
เพื่อรอความแน่ชัดจากสำนักงานที่จะดำเนินการจำหน่ายต่อไป

บริษัท ล็อกซเล่ย์ จีเท็ค เทคโนโลยี จำกัด

-   ลักษณะและการจัดหาผลิตภัณฑ์หรือบริการ

บริษัทฯ เกิดจากการร่วมทุนระหว่างกลุ่มบริษัท ล็อกซเล่ย์ จำกัด (มหาชน) และกลุ่มบริษัท GTECH
Corporation เพื่อให้บริการระบบเกมสลากแก่สำนักงานสลากกินแบ่งรัฐบาล
ตามสัญญาจ้างบริการระบบเกมสลาก โดยบริษัทฯ จะต้องออกแบบ จัดหา
ติดตั้งและดำเนินการให้บริการระบบเกมสลากแบบออนไลน์ ภายใต้การควบคุมของสำนักงานสลาก
ระบบเกมสลากประกอบด้วยศูนย์ประมวลผลระบบเกมสลากส่วนกลาง (ทั้งศูนย์หลักและศูนย์สำรอง)
ระบบเครือข่ายสื่อสาร
รวมทั้งการติดตั้งเครื่องจำหน่ายสลากให้กับตัวแทนจำหน่ายที่ได้รับการแต่งตั้งจากสำนักงานสลากทั่วประเทศ

เทคโนโลยีระบบเกมสลากที่ใช้เป็นของบริษัท GTECH Corporation
ซึ่งเป็นผู้นำในการให้บริการระบบเกมสลากแบบครบวงจรทั่วโลก GTECH ชำนาญในการออกแบบ
ติดตั้งดำเนินการ สนับสนุนระบบคอมพิวเตอร์
และเครือข่ายสื่อสารที่มีความสลับซับซ้อนให้แก่หน่วยงานสลากชั้นนำทั่วโลก
โดยมีลูกค้าใช้บริการรวมไม่ต่ำกว่า 100 รายใน 6 ทวีป

ในปัจจุบัน บริษัทฯ
อยู่ระหว่างการประสานงานกับสำนักงานสลากกินแบ่งรัฐบาลในการที่จะเริ่มจำหน่ายสลากด้วยระบบเกมสลากออนไลน์ของบริษัทตามสัญญาโดยเร็ว

บริษัท บีพี-คาสตรอล (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัท ล็อกซเล่ย์ จำกัด (มหาชน) ร่วมทุนกับบริษัท บีพี ออยล์ จากสหราชอาณาจักร
ดำเนินธุรกิจเป็นผู้ผลิตและจำหน่ายผลิตภัณฑ์น้ำมันหล่อลื่นเครื่องยนต์ ภายใต้เครื่องหมายการค้า
“คาสตรอล” (Castrol) และ “บีพี” (BP)
ซึ่งทั้งสองผลิตภัณฑ์มีศักยภาพทางการตลาดที่ต่างกันและเป็นที่นิยมของผู้บริโภค
วัตถุดิบส่วนใหญ่ที่ใช้ในการผลิตมาจากแหล่งภายในประเทศ บริษัทฯ
สามารถผลิตสินค้าที่มีคุณภาพและเพียงพอต่อความต้องการของลูกค้า
อีกทั้งมีการปรับปรุงและพัฒนาเทคโนโลยีสินค้าอยู่ตลอดเวลาเพื่อให้ได้สินค้าที่มีคุณภาพสูงสุดและเหมาะสม
หรือตรงตามความต้องการของลูกค้าได้มากที่สุด

พร้อมกันนี้ บริษัทฯ ได้ปรับปรุงแนวทางการกระจายสินค้า
โดยส่วนใหญ่ผ่านตัวแทนจำหน่ายของบริษัทฯ ให้กับลูกค้า เพื่อทำการจัดส่งสินค้าได้สะดวก ถูกต้อง
รวดเร็ว และง่ายต่อการควบคุมดูแลและเข้าถึงผู้บริโภคได้อย่างทั่วถึง

-   การตลาดและภาวะการแข่งขัน

ภาวะการตลาดมีการแข่งขันรุนแรง คู่แข่งขันยังคงใช้กลยุทธ์การตัดราคา จัดรายการโปรโมชั่น
และโฆษณาตามสื่อต่างๆ อย่างต่อเนื่อง บริษัทผู้จัดจำหน่ายน้ำมันหล่อลื่นเครื่องยนต์ 5
อันดับแรกในตลาด ได้แก่ ปตท เชลล์ บีพี–คาสตรอล คาลเทกซ์ และ เอ็กซอลโมบิล
สัดส่วนในตลาดของทั้ง 5 บริษัทรวมกันประมาณร้อยละ 65 และอีกร้อยละ 35 ประมาณ 200 บริษัท
เป็นคู่แข่งรายย่อย บริษัทฯ ในฐานะที่เป็นหนึ่งในผู้นำและมีสัดส่วนในตลาดสูง
จึงต้องปรับเปลี่ยนกลยุทธ์และวิธีการต่างๆ อย่างสม่ำเสมอ
เพื่อรักษาสัดส่วนในตลาดและรักษาผลประกอบการให้อยู่ในสภาวะที่ยังคงเดินหน้าต่อไปได้
และยังคงยึดหลักการเน้นคุณภาพของสินค้าและการบริการที่ดีเลิศให้กับลูกค้าและผู้บริโภค
เป็นปัจจัยในการประกอบธุรกิจที่สำคัญเสมอ ลูกค้ากลุ่มเป้าหมาย คือ
ลูกค้าทั่วไปที่มียานพาหนะในการเดินทาง และธุรกิจด้านการขนส่ง ทางบก และทางทะเล
รวมถึงอุตสาหกรรมต่างๆ ที่ใช้เครื่องจักรหนัก

-   โครงการในอนาคต

เป้าหมายในอนาคตของบริษัทฯ คือ เป็นผู้นำอย่างเด่นชัดในตลาดน้ำมันหล่อลื่น เครื่องยนต์
กลยุทธ์และนโยบายหลักคือการพัฒนาสินค้าให้ตอบสนองความต้องการผู้บริโภคด้วยเทคโนโลยีที่ทันสมัย
และการขยายฐานลูกค้าให้เพิ่มมากขึ้นโดยการมุ่งเน้นในกลุ่มร้านซ่อม ร้านอะไหล่
และอู่รถอิสระสำหรับรถยนต์และรถจักรยานยนต์ โดยอาศัยความสัมพันธ์อันดี
และการพัฒนาให้กลุ่มร้านซ่อมเหล่านี้มีภาพลักษณ์ การบริการและรูปแบบที่โดดเด่นแตกต่างจากคู่แข่ง
และเป็นศูนย์บริการเปลี่ยนถ่ายน้ำมันเครื่องที่มีมาตรฐานภายใต้ชื่อ Castrol Auto Service และ
Castrol BikePoint

บริษัท ไทยไฟเบอร์ออพติคส์ จำกัด

-   ลักษณะและการจัดหาผลิตภัณฑ์หรือบริการ

บริษัท ไทยไฟเบอร์ออพติคส์ จำกัด เป็นบริษัทร่วมทุนระหว่างบริษัท ล็อกซเล่ย์ จำกัด (มหาชน)
และบริษัท บางกอก เทเลคอม จำกัด
ผู้ผลิตเคเบิลโทรศัพท์ตัวนำทองแดงชั้นแนวหน้าของประเทศไทย
ภายใต้การถ่ายทอดเทคโนโลยีการออกแบบและผลิตสายเคเบิลใยแก้วนำแสงระดับโลกจาก
Furukawa Electric Co., Ltd. ประเทศญี่ปุ่น ตามมาตรฐานสากล ITU (International
Telecommunication Union) และบริษัทฯ
เป็นผู้ผลิตในประเทศรายแรกที่จัดจำหน่ายเคเบิลใยแก้วเพื่อโครงข่ายสำหรับผู้ให้บริการเทคโนโลยี
4G ที่มีใบอนุญาตแล้ว

ทั้งนี้ บริษัทฯ ยังคงให้ความสำคัญต่อสิ่งแวดล้อม
โดยออกแบบและผลิตผลิตภัณฑ์ที่เป็นมิตรกับสิ่งแวดล้อมตามมาตรฐานสากล RoHS (Restriction
of Hazardous Substances Directive in electrical and electronic
equipment) มาตรฐานเคเบิลภายในอาคาร IEC 60332 บริษัทได้รับการรับรองระบบคุณภาพ
ISO 9001:2008 และ ISO 14001:2004 จากผู้ให้การรับรองระดับโลก BUREAU VERITAS
(BVQI) และได้มีการพัฒนาไปสู่ ISO 2015

-   การตลาดและภาวะการแข่งขัน

จากการที่ประเทศไทยได้ขยายเครือข่ายโทรคมนาคมเป็นระบบ 4G
ความต้องการใช้งานอินเทอร์เน็ตความเร็วสูง (Broadband) และ WIFI
เพิ่มมากขึ้นตามโซเชียลมีเดียที่มากขึ้น การขยายเทคโนโลยี FTTx ถึงผู้ใช้งานมีมากขึ้น
สำนักงานคณะกรรมการกิจการกระจายเสียง กิจการโทรทัศน์
และกิจการโทรคมนาคมแห่งชาติจะยกเลิกเครือข่ายระบบ 2G และพัฒนาไปสู่ 3G และ 4G
เพื่อรองรับแนวโน้มนี้ โครงข่ายใยแก้วนำแสงเป็นโครงข่ายหลักที่จะรองรับบริการดังกล่าว ทั้งนี้
กระทรวงอุตสาหกรรมได้พิจารณาเคเบิลใยแก้วนำแสงให้เป็นผลิตภัณฑ์ที่เป็นมาตรฐานบังคับ มอก.
ซึ่งผู้ผลิตและผู้นำเข้าต้องได้รับใบอนุญาตทำผลิตภัณฑ์อุตสาหกรรมที่มีพระราชกฤษฎีกากำหนดให้ต้องเป็นไปตามมาตรฐานหรือนำเข้าสายเคเบิลใยแก้วนำแสงที่จำหน่ายในประเทศไทยเท่านั้น
และกำลังปรับปรุงให้ทันสมัยตามมาตรฐาน ITU ฉบับใหม่

บริษัทฯ ได้ดำเนินการขยายกำลังการผลิตเพิ่มขึ้นอย่างต่อเนื่องเพื่อรองรับตลาดอาเซียน
และความต้องการของตลาดภายในประเทศที่ยังคงมีสูงอยู่อย่างต่อเนื่อง
การที่มีคู่แข่งรายใหม่มาลงทุนในประเทศเพิ่มขึ้น นอกเหนือจากการนำเข้าส่วนใหญ่จากจีน

-   งานที่ยังไม่ได้ส่งมอบและโครงการในอนาคต

บริษัทฯ อยู่ระหว่างดำเนินงานโครงการขยายเครือข่าย 4G บมจ. ทรู คอร์ปอเรชั่น
บมจ.แอดวานซ์ อินโฟร์ เซอร์วิส และขยาย CDMA ให้ บมจ. กสท โทรคมนาคม

บริษัท เอ็นเอส บลูสโคป (ประเทศไทย) จำกัด และ

บริษัท เอ็นเอส บลูสโคป ไลสาจท์ (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

บริษัทฯ เป็นบริษัทร่วมทุนในกลุ่มล็อกซเล่ย์ จำกัด บริษัท บลูสโคปสตีล จำกัด และ บริษัท
นิปปอนสตีลและซูมิโตโมเมทัลคอร์ปอเรชั่น ซึ่งบลูสโคปฯ
เป็นบริษัทชั้นนำของออสเตรเลียและเป็นผู้นำระดับโลกในธุรกิจเหล็กเคลือบ
ซึ่งมีพอร์ตการลงทุนที่ใหญ่ที่สุดในประเทศไทย บริษัทฯ ผลิตและจำหน่ายเหล็กเคลือบสังกะสี
เหล็กเคลือบสี และเหล็กเคลือบโลหะผสมอลูมิเนียม/สังกะสี มีโรงงานผลิตเหล็กตั้งอยู่ที่มาบตาพุด
รวมถึงสายการผลิตการเคลือบโลหะและการเคลือบสี ปัจจุบันบริษัทฯ
ผลิตเหล็กเคลือบและเหล็กเคลือบสีสำหรับภาคอุตสาหกรรมก่อสร้างและภาคอุตสาหกรรมการผลิต

สำหรับภาคอุตสาหกรรมก่อสร้าง บริษัทฯ เป็นผู้นำในการผลิตแผ่นเหล็กเคลือบและแผ่นเหล็กเคลือบสี
สำหรับขึ้นรูปเป็นหลังคาและผนัง รวมทั้งม้วนขึ้นรูปเป็น แป และ โครงผนัง
สำหรับงานโครงสร้างด้วย 80% ของรายได้รวมบริษัทฯ มาจากธุรกิจนี้ แบรนด์หลักของบริษัทฯ
ได้แก่ ZINCALUME^(®) และ Clean Colorbond^(®)
ซึ่งเป็นผลิตภัณฑ์สำหรับอาคารโรงงานอุตสาหกรรมและอาคารเชิงพาณิชย์ ส่วนแบรนด์ BLUESCOPE
Zacs^(®) และ Jing Joe Lek^(®) เป็นผลิตภัณฑ์สำหรับบ้านและที่อยู่อาศัย

สำหรับภาคอุตสาหกรรมการผลิต บริษัทฯ ได้ร่วมมือกันกับบริษัท NSSMC
ในการนำเสนอผลิตภัณฑ์ของเราไปยังตลาดเครื่องใช้ไฟฟ้า ภายใต้แบรนด์ SuperDyma^(®)
ซึ่งมีคุณสมบัติต้านทานการกัดกร่อนสูง และผิวเคลือบที่สวยงาม รวมถึงผลิตภัณฑ์ VIEWKOTE ™
ซึ่งเป็นเทคโนโลยีเหล็กเคลือบสีชั้นนำจากประเทศญี่ปุ่น

-   การตลาดและภาวะการแข่งขัน

ปัจจุบัน ราคาเหล็กมีแนวโน้มลดลง ซึ่งสอดคล้องในทิศทางเดียวกับราคาสินค้าโภคภัณฑ์ทั่วโลก
นอกเหนือจากนี้ยังเกิดจากการชะลอตัวของการลงทุน และการบริโภค
กอปรกับปริมาณเหล็กเคลือบนำเข้าที่สูงขึ้นจากประเทศจีนและเวียดนาม
ทำให้เกิดภาวะการแข่งขันอย่างสูงในตลาด

อย่างไรก็ตาม ตลาดเมทัลชีทยังขยายตัวได้อย่างต่อเนื่องอย่างมีนัยสำคัญ
เนื่องจากการที่ผู้บริโภคมีความตระหนักมากขึ้นในประสิทธิภาพของแผ่นหลังคาเหล็กเมทัลชีท
ที่เหนือกว่าวัสดุมุงหลังคาอื่นๆ
เช่นแผ่นหลังคากระเบื้องคอนกรีตและแผ่นหลังคาหลังคาไฟเบอร์ซีเมนต์
ซึ่งทำให้แผ่นหลังคาเหล็กเมทัลชีทเป็นตัวเลือกที่ได้รับความนิยมสูงในขณะนี้ และผลิตภัณฑ์ของบริษัทฯ
ยังได้รับการกล่าวถึงและเป็นที่จดจำในตลาดอย่างดีเยี่ยม ซึ่งปัจจัยเหล่านี้ ได้ช่วยให้
รายได้จากภาคอุตสาหกรรมก่อสร้างของบริษัทฯ ยังคงอยู่ในเกณฑ์ที่น่าพอใจ

-   โครงการในอนาคต

บริษัทฯ ได้ดำเนินการปรับปรุงเพิ่มศักยภาพสายการผลิตที่ 2
เพื่อเพิ่มความสามารถในผลิตเหล็กเคลือบ SuperDyma^(®)
ซึ่งมีคุณสมบัติต้านทานการกัดกร่อนสูงและผิวเคลือบที่สวยงาม
เพื่อรองรับตลาดเครื่องใช้ไฟฟ้าภายในบ้าน และหลังจากทำการผลิต เหล็กเคลือบ
SuperDyma^(®) จะช่วยให้บริษัทฯ เข้าสู่ตลาดใหม่
กอปรกับการรักษายอดขายในภาคภาคอุตสาหกรรมก่อสร้าง จะช่วยให้สายการผลิตของบริษัทฯ
ทำงานเต็มกำลังการผลิตในปีต่อไป ทั้งนี้ บริษัทฯ ยังคงศึกษาเกี่ยวกับการลงทุนในสายการผลิตใหม่
ซึ่งมีคาดว่าจะเริ่มสายการผลิตในปี 2562

บริษัท บลูสโคป บิลดิ้งส์ (ประเทศไทย) จำกัด

-   ลักษณะและการจัดหาผลิตภัณฑ์หรือบริการ

BUTLER^(®) และ PROBUILD^(®)
เป็นผลิตภัณฑ์ประเภทอาคารเหล็กที่ถูกออกแบบและก่อสร้างด้วยระบบ PRE-ENGINEERED
BUILDING ภายใต้ บริษัท บลูสโคป บิลดิ้งส์ (ประเทศไทย) จำกัด
ซึ่งมีการออกแบบโครงสร้างและองค์ประกอบทุกชิ้นส่วนของอาคารในทางวิศวกรรมและมีลักษณะเป็นระบบโมดูล่าร์
คือ การออกแบบ และผลิตชิ้นส่วนของอาคารจากโรงงาน
จากนั้นจะดำเนินการจัดส่งไปที่หน่วยงานก่อสร้างเพื่อดำเนินการประกอบและติดตั้งด้วยสลักเกลียว
โบลต์ และน๊อต หรือระบบสกรู (Knock-down)
โดยอาคารเหล็กสำเร็จรูปเหมาะสำหรับอาคารประเภทโรงงานอุตสาหกรรม โกดังเก็บสินค้า
คลังกระจายสินค้า อาคารซ่มบำรุง โรงเก็บเครื่องบิน อาคารห้องเย็น และอื่นๆ

บริษัทฯ ให้ความสำคัญและยึดถือเสมอว่า งานบริการคือหัวใจสำคัญ ขอบเขตงานบริการประกอบด้วย
การให้คำปรึกษาตั้งแต่ขั้นตอนการวางแผนงานและออกแบบเบื้องต้น
ออกแบบและจัดทำรายการคำนวน การจัดทำแบบก่อสร้างผลิตชิ้นส่วนของอาคาร ด้วยระบบ
PRE-ENGINEERED และการรับประกันและการบริการหลัง การขาย

สินค้าที่บริษัทฯ ผลิตและให้บริการติดตั้ง อยู่ภายใต้เครื่องหมายการค้า คือ “BUTLER^(®)”
“PROBUILD^(®)” “MR-24® และ PRO-LOK 75^(TM)”

นอกเหนือจากการจัดหาผลิตภัณฑ์และบริการที่ดีให้กับลูกค้าแล้ว บริษัทฯ ยังให้ความสำคัญด้านสุขภาพ
ความปลอดภัย และสิ่งแวดล้อมโดยมีการปรับปรุงอย่างต่อเนื่อง จุดมุ่งหมายที่จะบรรลุความปลอดภัย
ทั่วทั้งภูมิภาค ซึ่งประกอบด้วย

  1)  ปฏิบัติตามกฎหมายในประเทศ และข้อบังคับของบลูสโคปสตีล

  2)  การมีส่วนร่วมของพนักงาน และผู้รับเหมาทั้งหมด

  3)  ปฏิบัติตนเป็นพลเมืองดีของชุมชน โดยให้ความเคารพต่อคุณค่า
  และมรดกทางวัฒนธรรมของประเทศ และชุมชนท้องถิ่น

  4)  พนักงานทุกคนตระหนักถึงความรับผิดชอบที่มีต่อสุขภาพ ความปลอดภัย และสิ่งแวดล้อม

  5)  พนักงานระดับผู้จัดการ และหัวหน้างานตระหนักถึงความรับผิดชอบ และประโยชน์
  ที่มีต่อสุขภาพ ความปลอดภัย สิ่งแวดล้อม และความสำเร็จของชุมชน

-   การตลาดและภาวะการแข่งขัน

บริษัทฯ มุ่งเน้นให้ความสำคัญในการเตรียมความพร้อมสู่การเป็นประชาคมอาเซียน (AEC)
เนื่องจากบริษัทฯ เล็งเห็นว่า AEC
จะทำให้สภาพแวดล้อมในการแข่งขันแบบเดิมเกิดการเปลี่ยนแปลง โดยภาพรวมของสิ่งที่จะเกิดขึ้น
คือ คู่แข่งขัน ลูกค้า และช่องทางการตลาดจะไม่จำกัดอยู่เพียงภายในประเทศเท่านั้น
แต่จะกลายเป็นกลุ่มประเทศอาเซียน และประเทศต่างๆ ในภูมิภาคอื่น

-   โครงการในอนาคต

จากความสำเร็จในการขยายตลาดไปสู่กลุ่มผู้ประกอบการภาคเกษตรกรรม
และการรักษาฐานลูกค้ากลุ่มอุตสาหกรรมในช่วงปีที่ผ่านมานั้น บริษัทฯ
ได้ตระหนักถึงความสำคัญของการขยายกลุ่มลูกค้าไปยังประเทศเพื่อนบ้าน
จากการเจริญเติบโตทางเศรษฐกิจ และการลงทุนที่มีแนวโน้มเพิ่มสูงขึ้น นอกจากนี้ บริษัทฯ
ยังมุ่งพัฒนาการสร้างพันธมิตรทางการค้าเพื่อลดการแข่งขันกันเองและเสริมสร้างธุรกิจให้แข็งแกร่งมากยิ่งขึ้น

  -----------------------------------------------------------------------
  2.7 หน่วยงานสนับสนุน

  -----------------------------------------------------------------------

กลุ่มการเงิน

-   หน้าที่และความรับผิดชอบของหน่วยงาน

กลุ่มฯ ดูแลรับผิดชอบงานด้านการเงิน บัญชี กฎหมาย รวมทั้งสินเชื่องานโครงการ
สินเชื่อเงินทุนหมุนเวียนทั่วไป และการลงทุนอื่น ๆ ที่เกี่ยวข้อง โดยแบ่งการบริหารงานออกเป็น 5
ฝ่าย ได้แก่ ฝ่ายบริหารเงินทุนและงบการเงินรวม ฝ่ายบัญชีบริหาร
ฝ่ายวางแผนกลยุทธ์และนักลงทุนสัมพันธ์ ฝ่ายการเงินและสินเชื่อ และฝ่ายกฎหมายและหลักทรัพย์

-   การดำเนินงานในปีที่ผ่านมาและแผนงานในปี 2559

ในปี 2558 กลุ่มฯ ยังคงเน้นเรื่องการบริหารและดูแลรักษาสภาพคล่องทางการเงิน
โดยดำเนินการบริหารงานด้านสินเชื่องานโครงการและสินเชื่อเงินทุนหมุนเวียนทั่วไปได้อย่างมีประสิทธิภาพ
โดยเลือกใช้เครื่องมือทางการเงินที่ทำให้สามารถบริหารต้นทุนทางการเงินได้อย่างเหมาะสมและสามารถแข่งขันในตลาดได้
ระดมทุนในตลาดทุนในจังหวะที่เหมาะสมเพื่อลดต้นทุนทางการเงิน
โดยเฉพาะการหาแหล่งทุนใหม่เพื่อนำมาสนับสนุนและรองรับการขยายธุรกิจใหม่ ๆ ของบริษัทฯ
อีกทั้งมีระบบและขั้นตอนการพิจารณาให้วงเงินสินเชื่อแก่ลูกค้าอย่างละเอียดและเคร่งครัดเพื่อป้องกันการเกิดหนี้สงสัยจะสูญ
ร่วมกับการติดตามเร่งรัดการเก็บเงินจากลูกหนี้ให้ได้อย่างรวดเร็วและเป็นไปตามเป้าหมายที่กำหนดเพื่อให้สอดคล้องกับนโยบายการรักษาสภาพคล่องทางการเงินของบริษัทฯ
ได้อย่างมีประสิทธิภาพ นอกจากนี้ กลุ่มฯ
ได้ดำเนินการปรับระบบการทำงานให้สอดคล้องกับระบบบัญชีที่ต้องรองรับความซับซ้อนและเปลี่ยนแปลงอย่างรวดเร็วทั้งทางเศรษฐกิจความก้าวหน้าทางเทคโนโลยีและการเปลี่ยนแปลงของกฏหมายหรือกฏระเบียบที่เกี่ยวข้อง
รวมทั้งพัฒนาบุคลากรเพื่อรองรับธุรกรรมใหม่ ๆ ในยุคเศรษฐกิจดิจิตอล
ทางด้านหน่วยงานนักลงทุนสัมพันธ์ (Investor Relations หรือ IR)
ทำหน้าที่เป็นสะพานเชื่อมระหว่างบริษัทฯ และผู้ที่เกี่ยวข้อง (Stakeholder) ทั้งผู้ถือหุ้น นักลงทุน
นักวิเคราะห์และสื่อมวลชน เพื่อให้ทุกฝ่ายเข้าใจถึงภาพรวมของธุรกิจทั้งกลุ่มบริษัทฯ
และแผนการดำเนินงานในอนาคตอย่างถูกต้อง ชัดเจน และมุ่งเน้นการให้ข้อมูลที่ต่อเนื่อง
โดยการให้ข้อมูลในปีที่ผ่านมา กลุ่มฯ
ได้เข้าร่วมโครงการบริษัทจดทะเบียนพบผู้ลงทุนของตลาดหลักทรัพย์แห่งประเทศไทยเพื่อให้ข้อมูลผลการดำเนินงานและแผนธุรกิจต่อนักลงทุน
นักวิเคราะห์และผู้ที่สนใจ
รวมทั้งการนำเสนอข้อมูลต่อนักวิเคราะห์ที่ขอเข้าพบเพื่อให้นักวิเคราะห์สามารถวิเคราะห์และนำเสนอข้อมูลต่อผู้ถือหุ้นและนักลงทุนต่อไป

ในปี 2559 กลุ่มฯ
มุ่งเน้นในเรื่องการเพิ่มทักษะสำคัญให้ทั่วถึงบุคคลากรในทุกระดับเพื่อความสำเร็จอย่างยั่งยืนขององค์กร
โดยพัฒนากระบวนการทำงานและระบบเทคโนโลยีให้มีประสิทธิภาพมากยิ่งขึ้น
เพื่อสอดคล้องกับโลกสมัยใหม่ ซึ่งอยู่ในยุคฐานความรู้ (Knowledge Base)
การสื่อสารไร้พรมแดนและเพื่อรองรับการขยายตัวของกลุ่มธุรกิจ โดยเน้นเรื่องของนวัตกรรม
รวมทั้งพัฒนาบุคคลากรให้มีศักยภาพพร้อมรับการเปลี่ยนแปลง และความพร้อมสู่การเป็นมืออาชีพ
ขับเคลื่อนไปเป็นทีมพร้อมกับหน่วยงานอื่น ๆ ขององค์กรด้วยเป้าหมายเดียวกัน
และมีความผูกพันต่อองค์กร อีกทั้งยังคงต้องเน้นการบริหารต้นทุนทางการเงินให้มีประสิทธิภาพ
ขยายวงเงินสินเชื่อการค้าเพิ่มขึ้นเพื่อรองรับการลงทุนและธุรกิจใหม่ที่จะเกิดขึ้นในอนาคต
นอกจากนี้จากภาวะความเสี่ยงเศรษฐกิจโลกที่ยังคงมีความผันผวนทำให้กลุ่มฯ
ได้ตระหนักถึงผลกระทบที่อาจมีต่อผลการดำเนินงานจึงมีแผนผลักดันให้มีการวางแผนงานที่ละเอียดรอบคอบขึ้น
โดยเฉพาะด้านการลงทุนที่ต้องคำนึงถึงความเสี่ยงเป็นสำคัญควบคู่กันไปกับการรักษาความสมดุลระหว่างผลตอบแทนและระยะเวลาคืนทุน
ส่วนด้านนักลงทุนสัมพันธ์จะมุ่งเน้นสร้างความเข้าใจถึงภาพรวมของธุรกิจและแผนการดำเนินงานในอนาคต
รวมทั้งการนำมุมมองจากภายนอกทั้งจากนักลงทุนและนักวิเคราะห์เสนอต่อผู้บริหารเพื่อให้มีการพัฒนาสู่ความเป็นสากลมากยิ่งขึ้น

ฝ่ายตรวจสอบภายใน

-   หน้าที่และความรับผิดชอบของหน่วยงาน

ฝ่ายตรวจสอบภายในเป็นหน่วยงานอิสระ
มีหน้าที่ในการตรวจสอบและประเมินความเพียงพอของระบบการควบคุมภายในของบริษัทฯ
และบริษัทในเครือ และประเมินการบริหารความเสี่ยง การสอบทานรายการที่เกี่ยวโยงกัน
จัดทำรายงานสรุปผลการตรวจสอบและสอบทานพร้อมข้อเสนอแนะ
ตลอดจนติดตามผลการตรวจสอบและการสอบทาน การปรับปรุงตามข้อเสนอแนะ นอกจากนี้
ยังทำการวิเคราะห์ ตลอดจนการให้คำปรึกษาแก่ฝ่ายต่าง ๆ เพื่อให้มั่นใจได้ว่าบริษัทฯ
และบริษัทในเครือมีระบบข้อมูลและรายงานทางการเงินที่มีความถูกต้องเชื่อถือได้และเป็นไปตามมาตรฐาน
มีการปฏิบัติตามกฎระเบียบ นโยบายการทำงานและกฎหมายที่เกี่ยวข้อง ทรัพย์สินของบริษัทฯ
มีอยู่จริงและได้มีการควบคุมและจัดเก็บรักษาอย่างเหมาะสม เพื่อให้การดำเนินงานของบริษัทฯ
และบริษัทในเครือเป็นไปอย่างถูกต้อง รัดกุม
มีประสิทธิภาพและประสิทธิผลตรงตามเป้าหมายที่วางไว้

-   ผลการดำเนินงานในปีที่ผ่านมาและแผนงานในอนาคต

ฝ่ายฯ
ได้จัดทำแผนการตรวจสอบประจำปีให้คณะกรรมการตรวจสอบพิจารณาสอบทานและอนุมัติแผนดังกล่าว
โดยฝ่ายฯ ได้ร่วมสอบทานข้อมูลทางการเงินที่เสนอแก่ผู้บริหาร
และทำการตรวจสอบและสอบทานระบบการควบคุมภายในของบริษัทฯ และบริษัทในเครือ
ให้คำปรึกษาทั้งทางด้านบัญชีและด้านระบบการควบคุมภายในแก่ฝ่ายต่าง ๆ ของบริษัทฯ
และบริษัทในเครือ และรายงานผลการตรวจสอบพร้อมให้ข้อเสนอแนะ

ฝ่ายฯ ยังทำหน้าที่เป็นผู้ช่วยเหลือและสนับสนุนการพัฒนาระบบงานของฝ่ายต่าง ๆ ภายในบริษัทฯ
และบริษัทในเครือ เพื่อให้บริษัทฯ
และบริษัทในเครือมีระบบการควบคุมภายในที่ดีมีประสิทธิภาพและเพื่อเป็นการสนับสนุนให้ทุกหน่วยงานดำเนินงานให้บรรลุตามเป้าหมายของบริษัทฯ
ที่วางไว้ และมีนโยบายการพัฒนาทรัพยากรมนุษย์อย่างต่อเนื่อง
ทำให้การทำงานสามารถดำเนินไปอย่างมีประสิทธิภาพ

ฝ่ายฯ ยังได้สอบทานรายการที่เกี่ยวโยงกันทุกไตรมาส ให้มีความถูกต้องและครบถ้วน
เพื่อให้เกิดความมั่นใจว่าบริษัทฯ
ได้ดำเนินการตามหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์
(ก.ล.ต.) และตลาดหลักทรัพย์แห่งประเทศไทย (ตลท.) เรื่อง
การเปิดเผยข้อมูลและการปฏิบัติของบริษัทจดทะเบียนในรายการที่เกี่ยวโยงกัน อีกด้วย

นอกจากนี้ ฝ่ายฯ ได้ให้ความสำคัญต่อข้อเสนอแนะและข้อคิดเห็นจากผู้สอบบัญชีภายนอกทุกไตรมาส
โดยได้รับฟังคำชี้แจงเกี่ยวกับรายงานของผู้สอบบัญชี ผลการสอบทาน/ตรวจสอบงบการเงิน
ประเด็นที่พบจากการสอบทาน/ตรวจสอบและข้อเสนอแนะเกี่ยวกับระบบการควบคุมภายในและความถูกต้องเชื่อถือได้ของงบการเงิน
เพื่อนำไปพัฒนาระบบงานของบริษัทฯ
ให้มีระบบการควบคุมภายในที่ดีและมีประสิทธิภาพมากยิ่งขึ้นอย่างต่อเนื่อง
ซึ่งสอดคล้องกับแนวทางการบริหารของบริษัทในด้านการกำกับดูแลกิจการที่ดีตามหลักธรรมาภิบาล

ฝ่ายบริหาร กลุ่มสื่อสารองค์กร

-   หน้าที่และความรับผิดชอบของหน่วยงาน

ฝ่ายฯ มีหน้าที่ดูแลและสนับสนุนงานทางด้านประชาสัมพันธ์ โฆษณา กิจกรรมส่งเสริมการตลาด
รวมทั้งดูแลงานด้านข้อมูลธุรกิจ ข่าวธุรกิจ สื่อสิ่งพิมพ์ สื่อออนไลน์ และงานด้านศิลปกรรม ต่างๆ

-   ผลการดำเนินงานในปีที่ผ่านมาและโครงการในอนาคต

ปี 2558 ฝ่ายฯ ได้ดำเนินงานด้านการประชาสัมพันธ์ โฆษณา และกิจกรรมส่งเสริมการตลาด
เพื่อสนับสนุนกลุ่มธุรกิจต่างๆของบริษัทอย่างต่อเนื่อง เช่น การเปิดตลาด ผลิตภัณฑ์ และโครงการ
ของกลุ่มธุรกิจการค้า กลุ่มธุรกิจสารสนเทศและโทรคมนาคม กลุ่มธุรกิจเทคโนโลยี กลุ่มธุรกิจบริการ
กลุ่มธุรกิจงานโครงการ และบริษัทย่อย รวมทั้งงานด้านข้อมูลธุรกิจและข่าว ทั้งบนสื่อสิ่งพิมพ์
และสื่อออนไลน์ เช่น Loxley Web Site, Loxley Facebook, โปสเตอร์, ปฏิทิน
ตลอดจนร่วมประสานงานให้การสนับสนุน กิจกรรมทั้งภายใน และภายนอก ได้แก่ ชมรมกอล์ฟ
ชมรมพนักงาน งานเลี้ยงรับรอง ถ่ายภาพ งานประชุม งานกราฟฟิกดีไซน์ งานกิจกรรมสังคม
และงานแสดงสินค้า ฯลฯ

สำหรับปี 2559 ฝ่ายฯ ยังคงให้บริการสนับสนุนงานของกลุ่มธุรกิจของบริษัทฯ และบริษัทย่อย
อย่างต่อเนื่อง โดยจะมุ่งเน้นงานทางด้านประชาสัมพันธ์ โฆษณา งานส่งเสริมกิจกรรมการตลาด
ข่าวธุรกิจ กิจกรรมภายใน และงานติดต่อกับสื่อมวลชน เหมือนเช่นที่ผ่านมา

กลุ่มทรัพยากรบุคคลและบริหาร

กลุ่มทรัพยากรบุคคลและบริหาร ประกอบด้วย ฝ่ายทรัพยากรบุคคล ฝ่ายบริหารและธุรการ และ
ฝ่ายกิจกรรมองค์กรเพื่อสังคม

ฝ่ายทรัพยากรบุคคล  

-   หน้าที่และความรับผิดชอบของหน่วยงาน

ฝ่ายฯ มีหน้าที่รับผิดชอบในการประสานงานและให้คำปรึกษาในเรื่องการบริหารค่าจ้างและสวัสดิการ
การสรรหาบุคลากร การกำหนดกลยุทธ์ด้านทรัพยากรบุคคล
โดยเฉพาะอย่างยิ่งในเรื่องการวางแผนและพัฒนาบุคลากร
ให้บรรลุตามภารกิจและวิสัยทัศน์ของบริษัทฯ
โดยเน้นการปรับตัวให้สอดคล้องกับสภาวะแวดล้อมและการแข่งขันทางธุรกิจ
เน้นการบริหารงานเชิงรุก และนำเทคโนโลยีสารสนเทศเข้ามาช่วยในการทำงาน

-   ผลการดำเนินงานในปีที่ผ่านมาและโครงการในอนาคต

ในระหว่างปี 2558 บริษัทฯ ยังให้ความสำคัญในการเสริมสร้างทักษะ ความรู้ และ
ความสามารถของพนักงานทั้งในเรื่องงานปัจจุบันและเตรียมความพร้อมสำหรับการเจริญเติบโตของบุคลากรในอนาคต
โดยเฉพาะอย่างยิ่งผู้บริหารในระดับต้นและระดับกลาง โดยสานต่อหลักสูตร Team Quality
Management (TQM) และ Advanced – TQM
ร่วมกับสถาบันพัฒนาบุคลากรชั้นนำจากภายนอกอย่างต่อเนื่อง รวมถึงการพัฒนาหลักสูตร Young
Executives Synergy (YES) เพื่อเสริมสร้างทักษะ ความรู้
ความสามารถให้กลุ่มผู้บริหารรุ่นใหม่ของบริษัทฯ และ Executive Development Program
เพื่อพัฒนาขีดความสามารถของผู้บริหารระดับ ฝ่ายฯ เน้นให้ความสำคัญเรื่อง Staff Efficiency
& Productivity ในภาพรวมของบริษัทฯ และแต่ละกลุ่มธุรกิจ ฝ่ายฯ
ยังคงเน้นการจัดกิจกรรมเพื่อส่งเสริมการสื่อสารภายในและกิจกรรมพนักงานสัมพันธ์ในรูปแบบต่างๆ
เพื่อให้พนักงานได้มีส่วนร่วมมากขึ้น และมีความสัมพันธ์อันดีในหมู่พนักงาน

ในปี 2559 ฝ่ายฯ ยังคงสานต่อเป้าหมายในการเสริมสร้างขีดความสามารถขององค์กร
โดยการพัฒนาทักษะ ความรู้ ความสามารถของพนักงานอย่างต่อเนื่อง
เพื่อให้เกิดความได้เปรียบในการแข่งขันทางธุรกิจผ่าน บุคลากรที่มีความสามารถ
รวมถึงการเสร้มสร้างความสุข ความภูมิใจ และการเติบโตไปพร้อมกับองค์กรของพนักงาน
และยังคงเดินหน้านโยบาย Loxley Group Move ต่อไปให้เข้มแข็งยิ่งขึ้น

  -----------------------------------------------------------------------
  3. ปัจจัยความเสี่ยง

  -----------------------------------------------------------------------

ปัจจัยความเสี่ยงในส่วนธุรกิจ

-   การพึ่งพาลูกค้ารายใหญ่

รายได้หลักของบางหน่วยงานในกลุ่มบริษัทฯ โดยเฉพาะหน่วยงานในสายธุรกิจเทคโนโลยี
เป็นรายได้จากการให้บริการที่มีกลุ่มลูกค้ารายใหญ่ที่มีสัดส่วนรายได้ต่อรายได้รวมค่อนข้างสูง
โดยเฉพาะลูกค้าในภาครัฐและรัฐวิสาหกิจ
หากภาครัฐและรัฐวิสาหกิจมีการชะลอการใช้จ่ายงบประมาณ
อาจส่งผลกระทบต่อผลการดำเนินงานและฐานะทางการเงินของบริษัทฯ อย่างมีนัยสำคัญ โดยปัจจุบัน
สภาพการแข่งขันในธุรกิจมีการแข่งขันที่สูงทั้งด้านราคา เทคโนโลยี และบริการ
ทั้งจากคู่แข่งภายในประเทศและคู่แข่งจากต่างประเทศ ซึ่งอาจกระทบต่อรายได้ของบริษัทฯ
อย่างไรก็ตามบริษัทฯ ได้พยายามลดโอกาสในการเกิดกรณีดังกล่าว
โดยเน้นการพัฒนาคุณภาพการบริการให้สอดคล้องกับสภาวะตลาดและความต้องการของลูกค้าให้ได้มากที่สุด
รวมทั้งการรักษาความสัมพันธ์กับพันธมิตรทางธุรกิจให้แน่นแฟ้นอย่างต่อเนื่อง นอกจากนี้
หน่วยงานที่พึ่งพาลูกค้ารายใหญ่ ได้ลดความเสี่ยงโดยการพัฒนา ปรับปรุง
ระบบที่ให้บริการให้เป็นประโยชน์และเหมาะสมแก่ลูกค้าในภาคส่วนอื่น
รวมถึงการมองหาโอกาสทางธุรกิจใหม่ๆ ที่เกี่ยวข้องอย่างต่อเนื่อง

-   การเปลี่ยนแปลงนโยบายของภาครัฐบาล

สายธุรกิจเทคโนโลยีซึ่งประกอบด้วย กลุ่มสารสนเทศและคมนาคม กลุ่มเทคโนโลยี
และกลุ่มงานโครงการ ที่ดูแลงานโครงการขนาดใหญ่และโครงการขนาดเล็ก
ซึ่งงานส่วนใหญ่เป็นงานของภาครัฐบาลและงานของรัฐวิสาหกิจ
ดังนั้นรายได้ของสายธุรกิจเทคโนโลยีของบริษัทฯ
จึงมีความสัมพันธ์กับการใช้จ่ายด้านงบประมาณของประเทศ รวมถึงภาวะความมั่นคงทางการเมือง
และภาวะเศรษฐกิจ
การเปลี่ยนแปลงนโยบายของภาครัฐบาลอาจส่งผลกระทบต่อรายได้จากงานสายธุรกิจเทคโนโลยีได้
อย่างไรก็ตามรายได้ที่เป็นภาครัฐและรัฐวิสาหกิจข้างต้นบางส่วนจัดเป็นรายได้ที่มีอย่างต่อเนื่องจากโครงการที่เป็นงานปรับปรุงประสิทธิภาพที่มีแผนงบประมาณที่ชัดเจน
รวมทั้งงานบำรุงรักษาที่ต้องทำอย่างต่อเนื่อง นอกจากนี้บริษัทฯ
ยังมีรายได้จากธุรกิจที่มีรายได้แน่นอนจากกลุ่มธุรกิจการค้าและกลุ่มธุรกิจบริการ
รวมถึงกลุ่มธุรกิจร่วมทุนและโครงการอื่นๆที่สามารถสร้างรายได้และผลกำไรให้กับบริษัทฯอย่างต่อเนื่องในระยะยาว

-   การบริหารจัดการและความเสี่ยงจากความล่าช้าของโครงการ

งานโครงการในสายธุรกิจเทคโนโลยีส่วนใหญ่
มีการกำหนดเวลาการดำเนินงานให้แล้วเสร็จที่แน่นอน
และต้องมีการรับประกันผลงานตามที่กำหนดในสัญญา
หากไม่สามารถดำเนินการให้แล้วเสร็จตามกำหนดในสัญญาของแต่ละโครงการ
หรือในกรณีที่มีความบกพร่องเกี่ยวกับการดำเนินงานที่อาจส่งผลกระทบต่อบุคคลภายนอกหรือทรัพย์สินข้างเคียงให้ได้รับความเสียหาย
หรือมีการรับประกันผลงาน บริษัทฯ อาจต้องชดใช้ค่าปรับตามที่กำหนดไว้ในสัญญา ทั้งนี้ บริษัทฯ
ได้ตระหนักถึงความสำคัญในการบริหารจัดการเพื่อลดความเสี่ยงดังกล่าว
โดยมีการกำหนดแนวทางการปฏิบัติงานเพื่อป้องกันความบกพร่องที่อาจเกิดขึ้นได้ เช่น
การจัดให้มีการทำประกันภัยสำหรับแต่ละโครงการ
การจัดการในเรื่องของการกระจายความเสี่ยงไปยังเจ้าของสินค้าหรือผู้รับจ้าง
รวมถึงการจัดให้มีการพัฒนาบุคลากรให้มีความรู้ความสามารถและความรับผิดชอบต่อองค์กร
รวมถึงผู้มีส่วนได้เสียในทุกด้าน เพื่อเป็นการลดและป้องกันความเสียหายดังกล่าว

สาเหตุหลักของความล่าช้าของโครงการมักจะมาจากปัจจัยภายนอกที่อยู่นอกเหนือการควบคุมของบริษัทฯ
เช่น ความล่าช้าจากการส่งของจากคู่ค้า หรือการเปลี่ยนแปลงอุปกรณ์ที่ติดตั้งที่ชำรุด
การป้องกันความเสี่ยงด้านการส่งมอบโครงการจำเป็นต้องมีวิธีการจัดการโครงการอย่างชัดเจน
กระบวนการนี้ต้องอาศัยการติดตามโครงการอย่างใกล้ชิดและการประสานงานที่ดีระหว่างบริษัทฯ
ลูกค้า และผู้ผลิต ซึ่งทำให้สามารถระบุปัญหาและลดผลกระทบต่างๆ ที่อาจจะเกิดขึ้นได้ล่วงหน้า
เมื่อเริ่มโครงการบริษัทฯ จะติดตามและตรวจสอบระยะเวลาการส่งมอบโครงการอย่างสม่ำเสมอ

-   ความเสี่ยงจากการพึ่งพาการจัดหาผลิตภัณฑ์ในธุรกิจการค้า

ปัจจุบันบริษัทฯ มีการพึ่งพาการจัดหาผลิตภัณฑ์จากผู้ผลิตรายหนึ่งในธุรกิจการค้า ซึ่งบริษัทฯ
มิได้ทำสัญญาการได้รับแต่งตั้งเป็นตัวแทนจำหน่ายสินค้ากับผู้ผลิตผลิตภัณฑ์ที่เป็นลายลักษณ์อักษร
ดังนั้นบริษัทฯ จึงมีความเสี่ยงในการจัดหาผลิตภัณฑ์อย่างเพียงพอแก่ลูกค้าและผู้จัดจำหน่ายของบริษัทฯ
ในกรณีที่ผู้ผลิตมีการเปลี่ยนแปลงนโยบาย หรือไม่ประสงค์ที่จะจำหน่าย
หรือมีเหตุอันทำให้ไม่สามารถจัดหาผลิตภัณฑ์และบริการให้แก่บริษัทฯ ต่อไป ในขณะเดียวกันบริษัทฯ
ก็ไม่ได้มีการผูกมัดผู้ผลิตด้วยสัญญาซื้อขายในระยะยาว ดังนั้นจึงอาจส่งผลให้บริษัทฯ
ขาดแคลนผลิตภัณฑ์ที่จะจัดจำหน่ายและส่งผลให้บริษัทฯ สูญเสียลูกค้าซึ่งจะมีผลต่อรายได้บริษัทฯ
เช่นกัน

อย่างไรก็ตามบริษัทฯ มีความสัมพันธ์ที่ดีกับผู้ผลิตรายนี้มาโดยตลอดกว่า 20 ปี
ซึ่งในการทำธุรกิจที่ผ่านมา บริษัทฯไม่มีบัญหาใดๆ ในการเป็นคู่ค้าหรือตัวแทนจำหน่ายผลิตภัณฑ์
หากผู้ผลิตต้องการยกเลิกสัญญา ผู้ผลิตจะแจ้งให้บริษัทฯทราบล่วงหน้า นอกจากนี้บริษัทฯ
ยังมีผลิตภัณฑ์อื่นๆ จำหน่ายอีกหลายรายการและส่วนใหญ่มีผู้จัดจำหน่ายมากกว่า 1 ราย ดังนั้นบริษัทฯ
จึงมีความยืดหยุ่นในการเปลี่ยนบริษัทผู้ผลิตหากมีความจำเป็น
จึงสามารถกระจายความเสี่ยงจากการพึ่งพิงผลิตภัณฑ์ชนิดเดียว รวมถึงการแตกไลน์สินค้า
และสร้างแบรนด์ของบริษัทเอง

-   ความเสี่ยงจากการขยายธุรกิจและการลงทุนในธุรกิจใหม่

บริษัทฯ
มีนโยบายแสวงหาโอกาสทางธุรกิจที่สามารถเสริมสร้างความร่วมมือและเพิ่มรายได้ให้กับธุรกิจเดิมของบริษัทฯ
รวมทั้งการเตรียมความพร้อมในการที่ประเทศไทยจะเข้าสู่ประชาคมเศรษฐกิจอาเซียนในอนาคตอันใกล้
ดังนั้น บริษัทฯ ได้มุ่งมั่นหาโอกาสทางธุรกิจในประเทศเพื่อนบ้านใกล้เคียงมากขึ้น ได้แก่
สาธารณรัฐแห่งสหภาพพม่า และสาธารณรัฐประชาชนจีน
จากเดิมที่ดำเนินการอยู่บ้างแล้วในสาธารณรัฐสังคมนิยมเวียดนาม
และสาธารณรัฐประชาธิปไตยประชาชนลาว
การเข้าไปลงทุนยังคงมีความเสี่ยงและมีความไม่แน่นอนทางกฎหมาย ข้อบังคับ นโยบายของรัฐบาล
การเมืองและเศรษฐกิจในประเทศนั้นๆ เช่น ปัญหาความผันผวนของค่าเงินในภูมิภาค
ความมั่นคงทางการเมือง เป็นต้น ซึ่งปัญหาเหล่านี้อาจส่งผลกระทบในทางลบต่อการดำเนินธุรกิจ
และทำให้บริษัทฯ มีค่าใช้จ่ายเพิ่มขึ้น รวมทั้งอาจส่งผลกระทบในทางลบต่อผลการดำเนินงาน
ฐานะการเงิน หรืออาจส่งผลแตกต่างไปจากความคาดหวังและประมาณการของบริษัทฯ
อย่างไรก็ตาม ในปัจจุบันรายได้ส่วนใหญ่ของบริษัทฯ มาจากภายในประเทศเป็นหลัก ดังนั้นบริษัทฯ
จึงมีความเสี่ยงจากเรื่องดังกล่าวข้างต้นไม่มากนัก ทั้งนี้ บริษัทฯ
ยังคงตระหนักถึงความเสี่ยงและผลกระทบจากปัจจัยดังกล่าว จึงได้ทำการศึกษาข้อดีข้อเสีย
ประกอบกับการพิจารณาอัตราผลตอบแทน ซึ่งคาดว่าจะได้รับในระยะยาวก่อนการลงทุน
รวมถึงการพิจารณาคู่ค้าอย่างระมัดระวังก่อนการร่วมดำเนินธุรกิจ

-   ความเสี่ยงจากการเปลี่ยนแปลงในระบบเทคโนโลยี

เนื่องจากบริษัทฯ มีธุรกิจที่ดำเนินงานเกี่ยวกับระบบเทคโนโลยีสารสนเทศ
ซึ่งเป็นธุรกิจที่มีการเปลี่ยนแปลงอย่างรวดเร็ว
มีการแข่งขันในอุตสาหกรรมค่อนข้างสูงและมีแนวโน้มเปลี่ยนแปลงตลอดเวลา หากบริษัทฯ
ไม่สามารถติดตามความก้าวหน้าและพัฒนาการทางเทคโนโลยีให้สอดคล้องกับความต้องการของตลาด
อาจทำให้บริษัทฯ ไม่สามารถรักษาลูกค้าที่มีอยู่และเสียโอกาสทางธุรกิจได้
อย่างไรก็ตามในการดำเนินธุรกิจ บริษัทฯ
ได้ติดตามความก้าวหน้าของเทคโนโลยีและข้อมูลข่าวสารทางธุรกิจอย่างใกล้ชิดและติดตามการพัฒนาผลิตภัณฑ์ของบริษัทผู้ผลิตอุปกรณ์เทคโนโลยีสารสนเทศและเครื่องมือต่างๆ
ทั้งในและต่างประเทศอย่างสม่ำเสมอ เพื่อช่วยให้บริษัทฯ
สามารถปรับตัวต่อการเปลี่ยนแปลงที่เกิดขึ้นได้อย่างทันท่วงที ทั้งนี้บริษัทฯ
ได้มอบหมายให้ฝ่ายสนับสนุนด้านเทคนิค ฝ่ายบริหารลูกค้าหลัก และฝ่ายประมูลโครงการ
ทำหน้าที่ในการศึกษา ดูงานจากผู้ผลิตอุปกรณ์ที่บริษัทฯ เป็นตัวแทนจำหน่าย
รวมทั้งติดตามความก้าวหน้าทางเทคโนโลยีอย่างสม่ำเสมอ
เพื่อสร้างองค์ความรู้ทางเทคโนโลยีและถ่ายทอดความรู้ให้หน่วยงานที่เกี่ยวข้องในบริษัทฯ
จัดให้พนักงานได้มีโอกาสเข้าร่วมสัมมนาทางวิชาการ การอบรม การถ่ายทอดความรู้จากผู้ผลิต
ทำการทดลองใช้งานผลิตภัณฑ์และเทคโนโลยีใหม่ๆ จากผู้ผลิตโดยตรง ประกอบกับ บริษัทฯ
สั่งซื้อสินค้าตามสเปกที่ผู้ว่าจ้างได้กำหนดไว้ สำหรับแต่ละโครงการอยู่แล้ว

ปัจจัยความเสี่ยงในส่วนบริหาร

-   ความเสี่ยงจากการพึ่งพาผู้บริหารและบุคคลากร

ผู้บริหารหลักของบริษัทฯ ในตำแหน่งสำคัญโดยเฉพาะสายธุรกิจเทคโนโลยี
ที่ต้องมีความรู้ความเชี่ยวชาญเกี่ยวกับลักษณะธุรกิจที่เกี่ยวข้องกับเทคโนโลยีและกฎเกณฑ์ในการประกอบธุรกิจที่ซับซ้อน
ทำให้บริษัทฯ ต้องอาศัยความรู้ ความสามารถ ความชำนาญ
และประสบการณ์ของบุคคลากรในสาขาต่างๆ ที่เกี่ยวข้องเป็นหลัก หากบริษัทฯ
สูญเสียผู้บริหารและบุคคลากรเหล่านี้
ก็อาจส่งผลกระทบต่อผลดำเนินงานและฐานะทางการเงินในอนาคตของบริษัทฯ ได้

อย่างไรก็ตาม ผู้บริหารหลักส่วนใหญ่ร่วมงานกับบริษัทฯ มาเป็นเวลามากกว่า 20 ปี
และบางท่านเป็นผู้ถือหุ้นของบริษัทฯ ซึ่งการที่ผู้บริหารมีส่วนร่วมในผลการดำเนินงานของบริษัทฯ
โดยการเป็นผู้ถือหุ้นนั้นจะช่วยส่งเสริมให้ผู้บริหารมีความตั้งใจและพยายามที่จะผลักดันการเติบโตทางธุรกิจให้เป็นไปอย่างต่อเนื่อง
นอกจากนี้ การจัดการบริหารอย่างมีระบบ ส่งผลให้การบริหารงานของบริษัทฯ
ไม่พึ่งพิงผู้บริหารระดับสูงบางรายมากจนเกินไป ซึ่งที่ผ่านมาบริษัทฯ
ได้มุ่งพัฒนาการบริหารงานอย่างมืออาชีพ
และพัฒนาผู้บริหารรุ่นใหม่ขึ้นมารองรับการขยายงานอย่างเป็นระบบ (Succession Plan)
อีกทั้งยังเปิดโอกาสให้ผู้บริหาร มีส่วนร่วมออกความคิดเห็นในการวางนโยบาย
และแผนธุรกิจของบริษัทฯ ตลอดจนให้อำนาจการตัดสินใจในด้านต่างๆ ตามความเหมาะสม
เพื่อส่งเสริมความเข้าใจและความเชี่ยวชาญในการบริหารธุรกิจของบริษัทฯ ด้วย

ปัจจัยความเสี่ยงด้านการเงิน

-   ความเสี่ยงด้านความผันผวนของอัตราแลกเปลี่ยน

ด้วยลักษณะทางธุรกิจของบริษัทฯ ที่ต้องสั่งซื้อสินค้าจากคู่ค้าจากทั้งในและต่างประเทศ
เพื่อใช้ในการดำเนินงานในงานโครงการต่างๆ ดังนั้นบริษัทฯ
จึงต้องชำระเงินค่าสินค้าเหล่านั้นเป็นสกุลเงินตราต่างประเทศ เช่น สกุลเงินดอลล่าร์สหรัฐ เป็นต้น
ซึ่งการชำระค่าสินค้าและมีสินทรัพย์และหนี้สินเป็นเงินตราต่างประเทศนี้ทำให้บริษัทฯ
เกิดความเสี่ยงด้านอัตราแลกเปลี่ยน
หากเงินบาทไทยมีการอ่อนตัวลงเมื่อเทียบกับสกุลเงินต่างประเทศก็อาจทำให้ต้นทุนสินค้าของบริษัทฯ
ในรูปเงินบาทไทยสูงขึ้น ดังนั้น
การป้องกันความเสี่ยงด้านอัตราแลกเปลี่ยนจึงถือเป็นหนึ่งในนโยบายสำคัญที่บริษัทฯ
ยึดถือและปฏิบัติมาโดยตลอดเพื่อให้การดำเนินธุรกิจราบรื่นและลดความเสี่ยงจากปัจจัยภายนอกลง
อนึ่ง บริษัทฯ ได้กำหนดวิธีลดความเสี่ยงดังกล่าวโดย 1.
กำหนดค่าความเสี่ยงของอัตราแลกเปลี่ยนเพิ่มเติมในการคำนวณต้นทุนโครงการ 2.
ทยอยทำการซื้อขายอัตราแลกเปลี่ยนล่วงหน้าเพื่อลดความผันผวนของอัตราแลกเปลี่ยนและผลกระทบที่มีต่อโครงการ

ปัจจัยความเสี่ยงอื่นๆ

-   ความเสี่ยงจากการใช้สิทธิในใบสำคัญแสดงสิทธิ

ณ วันที่ 31 ธันวาคม 2558 บริษัทฯ มีใบสำคัญแสดงสิทธิ LOXLEY-W จำนวนทั้งสิ้น 66,236,667
หน่วย โดยมีหุ้นรองรับใบสำคัญแสดงสิทธิ จำนวน 66,236,667 หุ้น ดังนั้น
หากมีการใช้สิทธิตามใบสำคัญแสดงสิทธิเต็มจำนวน
จะทำให้สัดส่วนการถือหุ้นของผู้ถือหุ้นเดิมลดลงไม่เกินร้อยละ 2.84
(คำนวณโดยใช้ฐานหุ้นที่ออกจำหน่ายแล้วทั้งหมด ณ วันที่ 31 ธันวาคม 2558 จำนวน
2,264,954,770 หุ้น)

+-----------------------------------------------------------------------+
| 1.  ทรัพย์สินที่ใช้ในการประกอบธุรกิจ                                          |
+-----------------------------------------------------------------------+

4.1 ทรัพย์สินที่ใช้ในการประกอบธุรกิจของบริษัทฯ และบริษัทย่อย ณ วันที่ 31 ธันวาคม 2557 และ
2558

+-----------------------------+-------+-----+--------+--------+------+
| รายละเอียดทรัพย์สิน             | กร    | ภา  | มูล     |        | การใ |
|                             | รมสิทธิ์ | ระผ | ค่าตามบ |        | ช้งาน |
|                             |       | ูกพัน | ัญชี-สุทธิ |        |      |
|                             |       |     | (ล     |        |      |
|                             |       |     | ้านบาท) |        |      |
+=============================+=======+=====+========+========+======+
|                             |       |     | 31     | 31     |      |
|                             |       |     | ธันวาคม | ธันวาคม |      |
|                             |       |     | 2557   | 2558   |      |
+-----------------------------+-------+-----+--------+--------+------+
| 1.  ที่ดิน                     | บริษัท  | ไม่มี | 261    | 326    | ที่ต   |
|                             |       |     |        |        | ั้งอาค |
|     1.  เนื้อที่รวม 39 ไร่ 40    |       |     |        |        | ารสำ |
|         ตารางวา 252         |       |     |        |        | นักงา |
|         ตารางเมตร ประกอบด้วย |       |     |        |        | นสำน |
|                             |       |     |        |        | ักงาน |
|   1.1.1 ตั้งอยู่เลขที่ 304        |       |     |        |        | สาขา |
|   ถนนเสือป่า แขวงป้อมปราบฯ     |       |     |        |        | ศูนย  |
|   เขตป้อมปราบ-               |       |     |        |        | ์กระจ |
|                             |       |     |        |        | ายสิน |
|   ศัตรูพ่าย กรุงเทพมหานคร       |       |     |        |        | ค้าแล |
|                             |       |     |        |        | ะคลัง |
|   1.1.2 ตั้งอยู่เลขที่ 2          |       |     |        |        | สินค้า |
|   ซอยพหลโยธิน 19 แขวงจตุจักร   |       |     |        |        | และอ |
|   เขตจตุจักร                  |       |     |        |        | าคาร |
|                             |       |     |        |        | สำนัก |
|   กรุงเทพมหานคร              |       |     |        |        | งานใ |
|                             |       |     |        |        | ห้เช่า |
|   1.1.3 ตั้งอยู่เลขที่ 83 หมู่ที่ 5   |       |     |        |        |      |
|   ตำบลบ้านใหม่                |       |     |        |        |      |
|   อำเภอเมืองปทุมธานี           |       |     |        |        |      |
|                             |       |     |        |        |      |
|   จังหวัดปทุมธานี               |       |     |        |        |      |
|                             |       |     |        |        |      |
|   1.1.4 ตั้งอยู่ที่ห้องชุดเลขที่      |       |     |        |        |      |
|   37/29 ชั้น 7                |       |     |        |        |      |
|   อาคารชุดบ้านหาดอู่ทอง         |       |     |        |        |      |
|                             |       |     |        |        |      |
|   คอนโดมิเนียม อาคารเลขที่ 37/1 |       |     |        |        |      |
|   ตำบลหัวหิน อำเภอหัวหิน        |       |     |        |        |      |
|                             |       |     |        |        |      |
|   จังหวัดประจวบคีรีขันธ์          |       |     |        |        |      |
|                             |       |     |        |        |      |
|   1.1.5 ที่ดินเปล่าโครงการ Land |       |     |        |        |      |
|   Country Home (บ้านฉาง)     |       |     |        |        |      |
|                             |       |     |        |        |      |
|   โฉนดเลขที่ 6802 ตำบลพลา     |       |     |        |        |      |
|   อำเภอบ้านฉาง จังหวัดระยอง    |       |     |        |        |      |
|                             |       |     |        |        |      |
|   1.1.6 ที่ดินเปล่าโฉนดที่ดินเลขที่  |       |     |        |        |      |
|   60411 ตำบลหลักสอง          |       |     |        |        |      |
|                             |       |     |        |        |      |
|   อำเภอหนองแขม (ภาษีเจริญ)    |       |     |        |        |      |
|   กรุงเทพมหานคร              |       |     |        |        |      |
|                             |       |     |        |        |      |
|   1.1.7 ที่ดินเปล่าโฉนดที่ดินเลขที่  |       |     |        |        |      |
|   97253 เลขที่ดิน 195 ตำบล     |       |     |        |        |      |
|                             |       |     |        |        |      |
|   มาบตาพุด อำเภอเมืองระยอง    |       |     |        |        |      |
|   จังหวัดระยอง                |       |     |        |        |      |
|                             |       |     |        |        |      |
|   1.1.8 ที่ดินเปล่าโฉนดที่ดินเลขที่  |       |     |        |        |      |
|   56869, 56870 และ 3940     |       |     |        |        |      |
|                             |       |     |        |        |      |
|   ตำบลบ้านใหม่                |       |     |        |        |      |
|   อำเภอเมืองปทุมธานี           |       |     |        |        |      |
|   จังหวัดปทุมธานี               |       |     |        |        |      |
+-----------------------------+-------+-----+--------+--------+------+
| 2.  ตั้งอยู่เลขที่ 102 ถนน ณ      | บริษัท  | ไม่มี | 128    | 156    |      |
|     ระนอง แขวงคลองเตย       | ล็อ    |     |        |        |      |
|     เขตคลองเตย กรุงเทพมหานคร | กซเล่ย์ |     |        |        |      |
|     เนื้อที่ 1 ไร่ 3 งาน 24      | พร็อพ  |     |        |        |      |
|     ตารางวา                 | เพอร์ตี้ |     |        |        |      |
|                             | ดีเวล  |     |        |        |      |
| 3.  ตั้งอยู่เลขที่ 116/19 ถนน ณ   | ลอ    |     |        |        |      |
|     ระนอง แขวงคลองเตย       | ปเม้นท์ |     |        |        |      |
|     เขตคลองเตย กรุงเทพมหานคร | จำกัด  |     |        |        |      |
|     เนื้อที่ 60 ตารางวา         | ซึ่ง    |     |        |        |      |
|                             | เป็นบร |     |        |        |      |
|                             | ิษัทย่อย |     |        |        |      |
+-----------------------------+-------+-----+--------+--------+------+
| 2.  อาคารและส่วนปรับปรุง       | บริษัท  | ไม่มี | 417    | 386    | ใช้ใ  |
|                             | และ   |     |        |        | นการ |
|                             |       |     |        |        | ดำเน |
|                             | บริษัท  |     |        |        | ินงาน |
|                             | ย่อย   |     |        |        |      |
+-----------------------------+-------+-----+--------+--------+------+
| 3.  เครื่อ                    | บริษัท  | ไม่มี | 105    | 78     | ใช้ใ  |
| งตกแต่งติดตั้งและเครื่องใช้สำนักงาน | และบร |     |        |        | นการ |
|                             | ิษัทย่อย |     |        |        | ดำเน |
|                             | และ   |     |        |        | ินงาน |
|                             | ผู้ให้เช |     |        |        |      |
|                             | ่าทางก |     |        |        |      |
|                             | ารเงิน |     |        |        |      |
|                             | (บา   |     |        |        |      |
|                             | งส่วน) |     |        |        |      |
+-----------------------------+-------+-----+--------+--------+------+
| 4.  เครื่องมือและอุปกรณ์         | บริษัท  | ไม่มี | 104    | 694    | ใช้ใ  |
|                             | บริษ   |     |        |        | นการ |
|                             | ัทย่อยแ |     |        |        | ดำเน |
|                             | ละผู้ให |     |        |        | ินงาน |
|                             | ้เช่าทา |     |        |        |      |
|                             | งการเ |     |        |        |      |
|                             | งิน(บา |     |        |        |      |
|                             | งส่วน) |     |        |        |      |
+-----------------------------+-------+-----+--------+--------+------+
| 5.  ยานพาหนะ                | บริษัท  | ไม่มี | 16     | 39     | พ    |
|                             | บริษัทย |     |        |        | าหนะ |
|                             | ่อยและ |     |        |        |      |
|                             | ผู้ให้เช |     |        |        |      |
|                             | ่าทางก |     |        |        |      |
|                             | ารเงิน |     |        |        |      |
|                             | (บา   |     |        |        |      |
|                             | งส่วน) |     |        |        |      |
+-----------------------------+-------+-----+--------+--------+------+
| 6.  งานระหว่างก่อสร้าง         | บริษัท  | ไม่มี | 8      | 9      | สิน   |
|                             | และ   |     |        |        | ทรัพย์ |
|                             | บร    |     |        |        |      |
|                             | ิษัทย่อย |     |        |        | ระหว |
|                             |       |     |        |        | ่างก่อ |
|                             |       |     |        |        | สร้าง |
+-----------------------------+-------+-----+--------+--------+------+
| รวม                         |       |     | 1,039  | 1,688  |      |
+-----------------------------+-------+-----+--------+--------+------+

* ระหว่างไตรมาสที่ 1 และไตรมาสที่ 4 ปี 2557 กลุ่มบริษัทโอนที่ดิน อาคารและอุปกรณ์ ไปเป็น
อสังหาริมทรัพย์เพื่อการลงทุน มูลค่าสุทธิทางบัญชี (ในงบการเงินรวม) จำนวน 122 ล้านบาท
และบริษัทโอนที่ดิน อาคาร และอุปกรณ์ไปเป็นอสังหาริมทรัพย์เพื่อการลงทุน มูลค่าสุทธิทางบัญชี
(ในงบการเงินเฉพาะกิจการ) จำนวน 84 ล้านบาท

อสังหาริมทรัพย์เพื่อการลงทุน

อสังหาริมทรัพย์เพื่อการลงทุนของกลุ่มบริษัท (ในงบการเงินรวม) และของบริษัท
(ในงบการเงินเฉพาะกิจการ) ณ วันที่ 31 ธันวาคม 2558 มีมูลค่ายุติธรรมจำนวน 206 ล้านบาท
และ 118 ล้านบาท ตามลำดับเนื่องจากกลุ่มบริษัท/บริษัท
ได้ตัดสินใจนำที่ดินและอาคารนั้นให้เช่าแก่บุคคลที่สาม การประเมินราคา
ประเมินโดยผู้ประเมินราคาอิสระที่ได้รับความเห็นชอบจากสำนักงาน ก.ล.ต.
โดยพิจารณาราคาตลาดตามเกณฑ์ของสินทรัพย์ที่ใช้งานอยู่ในปัจจุบัน ตั้งอยู่เลขที่ 304 ถนนเสือป่า
แขวงป้อมปราบฯ เขตป้อมปราบศัตรูพ่าย กรุงเทพมหานคร และตั้งอยู่เลขที่ 116/19 ถนน ณ
ระนอง แขวงคลองเตย เขตคลองเตย กรุงเทพมหานคร

หมายเหตุ : มูลค่าสุทธิทางบัญชี ณ วันที่โอนเปลี่ยนประเภท ที่ดิน อาคารและอุปกรณ์ของกลุ่มบริษัท
(ในงบการเงินรวม) มีมูลค่า 122 ล้านบาท และของบริษัท (ในงบการเงินเฉพาะกิจการ) มีมูลค่า
84 ล้านบาท และมูลค่ายุติธรรมของที่ดิน อาคารและอุปกรณ์ของกลุ่มบริษัท (ในงบการเงินรวม)
มีมูลค่า 206 ล้านบาท และของบริษัท (ในงบการเงินเฉพาะกิจการ) มีมูลค่า 118 ล้านบาท)

สินทรัพย์ที่ไม่มีตัวตน

สินทรัพย์ที่ไม่มีตัวตนของบริษัทฯ และบริษัทย่อย ณ วันที่ 31 ธันวาคม 2557 และ 2558 มีจำนวน
49 และ 51 ล้านบาท โดยส่วนใหญ่เป็นค่าลิขสิทธิ์ซอฟท์แวร์สำหรับคอมพิวเตอร์
เพื่อใช้ในการดำเนินงานของบริษัทฯ และบริษัทย่อยโดยมีอายุการตัดจำหน่ายเป็นเวลา 3-10 ปี

4.2 นโยบายเงินลงทุนของบริษัทฯ และการควบคุมดูแลบริษัทย่อยและบริษัทร่วม

จากลักษณะธุรกิจที่หลากหลาย (Conglomerate) เพื่อกระจายความเสี่ยงในการประกอบธุรกิจ
ซึ่งมี 4 ธุรกิจหลัก คือ ธุรกิจงานเทคโนโลยี ธุรกิจการค้า ธุรกิจบริการ และธุรกิจร่วมทุน
นโยบายการลงทุนในภาพรวมจะให้ความสำคัญกับธุรกิจหลักข้างต้น
รวมทั้งการขยายธุรกิจต่อเนื่องโดยมุ่งเน้นในธุรกิจที่มีผลตอบแทนที่ดี สามารถสร้างสมดุล
เสริมสร้างความแข็งแกร่งทางการเงิน และให้บริษัทฯ มีการเติบโตอย่างยั่งยืน

ในภาพรวม บริษัทฯ จะศึกษาการลงทุนในธุรกิจด้านอื่นๆ ที่บริษัทฯ
สามารถใช้ความเชี่ยวชาญที่มีอยู่เพื่อเอื้อประโยชน์ต่อการประกอบธุรกิจในอนาคตได้
โดยพิจารณาควบคู่ไปกับเงื่อนไขและปัจจัยทางเศรษฐกิจประกอบ เช่น
แนวโน้มการขยายตัวของเศรษฐกิจ ปัจจัยต่างๆ ที่เอื้ออำนวยต่อการลงทุน ผลประกอบการของธุรกิจ
ฯลฯ
หากธุรกิจใดเป็นหรือเกี่ยวข้องกับธุรกิจของบริษัทมีปัจจัยพื้นฐานดีและมีความเสี่ยงในระดับต่ำหรือเหมาะสมในระดับที่รับได้
บริษัทฯ จึงตัดสินใจลงทุนโดยสัดส่วนการลงทุนจะขึ้นกับเงื่อนไขดังกล่าวข้างต้น

ในการควบคุมดูแลบริษัทฯ ยังยึดหลักการที่จะมีผู้บริหารของบริษัทฯ
เข้าเป็นตัวแทนร่วมบริหารและดูแลการดำเนินธุรกิจในบริษัทร่วมทุนตามสัดส่วนที่ลงทุนภายใต้หลักเกณฑ์บรรษัทภิบาล
รวมทั้งการจัดตั้งคณะกรรมการการลงทุนในอนาคต เพื่อพิจารณาการลงทุนของบริษัทฯ
ให้มีความเหมาะสม เพื่อร่วมสร้างมูลค่าเพิ่มให้แก่บริษัทฯ
และเพิ่มความสามารถในการแข่งขันทางธุรกิจให้เกิดความเจริญรุ่งเรืองให้แก่บริษัทฯ
ในระยะยาวต่อไป

+-----------------------------------------------------------------------+
| 2.  ข้อพิพาททางกฎหมาย                                                   |
+-----------------------------------------------------------------------+

คดีส่วนใหญ่ของบริษัทฯ และบริษัยย่อยเกิดจากการประกอบธุรกิจโดยปกติ เช่น
การฟ้องบังคับชำระหนี้จากลูกค้า โดย ณ วันที่ 31 ธันวาคม 2558 บริษัทฯ
และบริษัทย่อยไม่มีข้อพิพาททางกฎหมายที่ขนาดของรายการสินทรัพย์มีจำนวนสูงกว่าร้อยละ 5
ของส่วนของผู้ถือหุ้น โดยอาจมีผลกระทบด้านลบต่อกิจการ

อนึ่ง บริษัท ล็อกซเล่ย์ จีเท็ค เทคโนโลยี จำกัด ซึ่งเป็นบริษัทร่วมของบริษัทฯ
มีข้อพิพาททางกฎหมายในฐานะโจทก์ผู้ฟ้องคดี
กรณีบริษัทร่วมของบริษัทได้ทำสัญญารับจ้างให้บริการระบบเกมสลากแก่สำนักงานสลากกินแบ่งรัฐบาลของประเทศไทย
เมื่อวันที่ 29 กรกฎาคม 2548 ตามเงื่อนไขของสัญญาดังกล่าว
บริษัทร่วมต้องดำเนินการให้สามารถเริ่มจำหน่ายสลากด้วยเครื่องได้ภายในเจ็ดเดือนนับจากวันลงนามในสัญญา
อย่างไร ก็ตาม
วันที่เริ่มจำหน่ายสลากจำเป็นต้องเลื่อนออกไปโดยยังไม่มีการกำหนดระยะเวลาการเริ่มจำหน่ายสลากที่ชัดเจน

ตั้งแต่ปี 2551 เป็นต้นมา
บริษัทร่วมได้ออกหนังสือเร่งรัดให้สำนักงานสลากกินแบ่งรัฐบาลปฎิบัติตามสัญญาดังกล่าว
และชำระค่าเสียหายอันเนื่องมาจากการผิดสัญญา

กระทั่งปัจจุบัน
สำนักงานสลากกินแบ่งรัฐบาลยังไม่กำหนดระยะเวลาการเริ่มจำหน่ายสลากได้อย่างชัดเจน
บริษัทร่วมจึงได้ดำเนินการทางกฎหมายเพื่อให้สำนักงานสลากกินแบ่งรัฐบาลปฎิบัติตามสัญญา

+-----------------------------------------------------------------------+
| 3.  ข้อมูลทั่วไปและข้อมูลสำคัญอื่น                                             |
+-----------------------------------------------------------------------+

6.1 ข้อมูลทั่วไป

ชื่อบริษัท : บริษัท ล็อกซเล่ย์ จำกัด (มหาชน)

Loxley Public Company Limited

ประเภทธุรกิจ : ธุรกิจหลักของบริษัทฯ แบ่งเป็น 4 ส่วน คือ

  1) ธุรกิจด้านเทคโนโลยี เป็นผู้ให้บริการครบวงจรตั้งแต่การสำรวจ ออกแบบ ติดตั้ง
  วางโครงข่าย พัฒนาระบบตามความต้องการของลูกค้า บำรุงรักษา
  รวมทั้งให้คำปรึกษาสำหรับงานสารสนเทศและโทรคมนาคม งานระบบโครงสร้างพื้นฐาน
  งานด้านระบบพลังงาน ระบบสื่อสารโทรทัศน์และวิทยุ ระบบไฟฟ้า
  และงานเฉพาะด้านที่เป็นสินค้าเทคโนโลยีระดับสูง

  2) ธุรกิจการค้า เป็นตัวแทนจำหน่ายสินค้าอุปโภคบริโภค สินค้าเคมีอุตสาหกรรม

  และผลิตภัณฑ์ก่อสร้าง รวมทั้งขยายธุรกิจการค้าสู่กลุ่มประเทศ AEC

  3) ธุรกิจบริการ เป็นผู้ให้บริการงานรักษาความปลอดภัยครบวงจร และการ

  บริหารจัดการงานสนามบิน รวมทั้งบริการอื่นๆ

4) ธุรกิจร่วมทุน เป็นเงินลงทุนในบริษัทร่วม โดยบริษัทได้ร่วมลงทุนกับพันธมิตร

ทางการค้าที่มีความชำนาญการและชื่อเสียงเป็นที่ยอมรับในระดับสากล

เลขทะเบียนบริษัท : 0107536000218 (เดิมเลขที่ บมจ. 95)

จดทะเบียนเป็นบริษัทมหาชนจำกัด : 1 เมษายน 2536

ทุนจดทะเบียน : 2,331,250,000.00 บาท

ทุนจดทะเบียนชำระแล้ว : 2,264,954,770.00 บาท

จำนวนหุ้นจดทะเบียนกับตลาดหลักทรัพย์ : 2,264,954,770 หุ้น

จำนวนหุ้นชำระแล้ว : 2,264,954,770 หุ้น

ราคาพาร์ : 1 บาท

สิทธิออกเสียง : 1 ต่อ 1

ที่ตั้งสำนักงาน

สำนักงานใหญ่

  : เลขที่ 102 ถนน ณ ระนอง แขวงคลองเตย เขตคลองเตย กรุงเทพฯ 10110

โทรศัพท์ : 0-2348-8000

โทรสาร : 0-2348-8001

Homepage : www.loxley.co.th

สำนักงานย่อย

อาคารล็อกซเล่ย์ บางเขน

  : เลขที่ 2 ซอยพหลโยธิน 19 แขวงจตุจักร เขตจตุจักร กรุงเทพฯ 10900

  โทรศัพท์ : 0-2515-8200

อาคารล็อกซเล่ย์ ถนนเสือป่า

  : เลขที่ 304 ถนนเสือป่า แขวงป้อมปราบ เขตป้อมปราบศัตรูพ่าย กรุงเทพฯ 10100

  โทรศัพท์ : 0-2622-9223

อาคารสิริภิญโญ

  : เลขที่ 475 อาคารสิริภิญโญ ชั้น 11 ถนนศรีอยุธยา แขวงถนนพญาไท เขตราชเทวี

  กรุงเทพฯ 10400

  โทรศัพท์ : 0-2248-0270-71

สำนักงานภูมิภาค

  : เลขที่ 244/2 ถนนวัวลาย ตำบลหายยา อำเภอเมืองเชียงใหม่ จังหวัดเชียงใหม่ 50100

  โทรศัพท์ : 053-283-238

คลังสินค้า

  : เลขที่ 83 หมู่ที่ 5 ตำบลบ้านใหม่ อำเภอเมืองปทุมธานี จังหวัดปทุมธานี 12000

  โทรศัพท์ : 0-2019-6000–10

  : เลขที่ 9/45 หมู่ที่ 5 ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี

  12120

: เลขที่ 1 หมู่ที่ 9 ถนนห้วยบง-ท่าลาน ตำบลบ้านครัว อำเภอบ้านหมอ จังหวัดสระบุรี 18270

โทรศัพท์ : 036-288-800

บุคคลอ้างอิง

นายทะเบียนหลักทรัพย์

บริษัท ศูนย์รับฝากหลักทรัพย์ (ประเทศไทย) จำกัด

  เลขที่ 93  ถนนรัชดาภิเษก แขวงดินแดง เขตดินแดง กรุงเทพฯ 10400
  โทรศัพท์ : 0 2009-9000 
  โทรสาร : 0 2009-9991 
  SET Contact center: 0 2009-9999

ผู้สอบบัญชี

นายวีระชัย รัตนจรัสกุล ผู้สอบบัญชีรับอนุญาต เลขทะเบียน 4323 หรือ

นายเจริญ ผู้สัมฤทธิ์เลิศ ผู้สอบบัญชีรับอนุญาต เลขทะเบียน 4068 หรือ

 นางสาววิภาวรรณ ปัทวันวิเวก ผู้สอบบัญชีรับอนุญาต เลขทะเบียน 4795 

บริษัท เคพีเอ็มจี ภูมิไชย สอบบัญชี จำกัด

ชั้น 50-51 อาคารเอ็มไพร์ทาวเวอร์ เลขที่ 1 ถนนสาทรใต้ แขวงยานนาวา เขตสาทร

  กรุงเทพมหานคร 10120

  โทรศัพท์: 0-2677-2000

  โทรสาร: 0-2677-2222

นายทะเบียนหุ้นกู้/ผู้แทนผู้ถือหุ้นกู้

ธนาคารซีไอเอ็มบี ไทย จำกัด (มหาชน)

สำนักงานใหญ่ เลขที่ 44 ถนนหลังสวน แขวงลุมพินี เขตปทุมวัน กรุงเทพมหานคร 10330

  โทรศัพท์: 0-2626-7506, 0-2626-7511

  โทรสาร: 0-2626-7543

ที่ปรึกษาทางการเงิน -ไม่มี-

ที่ปรึกษากฎหมาย -ไม่มี-

6.2 ข้อมูลสำคัญอื่น -ไม่มี-